|  |  |
| --- | --- |
|   |   REPUBLIKA HRVATSKA |
|  | **KOPRIVNIČKO– KRIŽEVAČKA ŽUPANIJA**Županijska skupština  Koprivnica, 5. listopada 2021. |

ZAPISNIK

od 23. i 30. rujna 2021.

sa 3. sjednice Županijske skupštine Koprivničko-križevačke županije koja je započeta 23. rujna 2021. godine u Domu mladih u Koprivnici, Hrvatske državnosti 10, s početkom u 16,00 sati.

 Sjednica je sazvana pozivom KLASA: 021-01/21-01/4, URBROJ: 2137/1-02/03-21-32 od 15. rujna 2021. godine.

 Sjednici prisustvuju:

 **članice i članovi Županijske skupštine:**

**-** Vlado Bakšaj, Mijo Bardek, Željko Brček, Dražen Čuklić, Ivan Čupen, Petar Dombaj, Damir Felak, Miljenko Flajs, Ernest Forjan, Marko Fucak, Danijela Glavosek Kovačić, Tomislav Golubić, Goran Gregurek, Sandra Kantar, Mladen Kešer, Ana Končurat, Miroslav Kovačić, Željko Lacković, Jadranka Lakuš, Marijana Lokotar, Vjekoslav Maletić, Darko Markić, Marko Martinčević, Zdravko Matotan, Dajana Milodanović, Eugen Pali, Stjepan Peršin, Dubravko Picig, Željko Pintar, Miodrag Plantak, Verica Rupčić, Sandra Sinjeri, Tea Ščetarić Jasek, Kristina Škoda Vajdić.

Sjednici ne prisustvuju:

1. Ana Marija Đurđ, ispričana,
2. Darko Fištrović, ispričan,
3. Josip Večenaj.

**Ostali prisutni:**

1. Darko Koren, župan,
2. Ratimir Ljubić, zamjenik župana,
3. Ljubica Belobrk Flamaceta, po ovlaštenju župana pročelnica Upravnog odjela za poslove Županijske skupštine i pravne poslove,
4. Melita Ivančić, pročelnica Službe ureda župana,
5. Darko Masnec, pročelnik Upravnog odjela za financije, proračun i javnu nabavu,
6. Marijan Štimac, pročelnik Upravnog odjela za gospodarstvo, komunalne djelatnosti i poljoprivredu,
7. Maja Blažek, pročelnica Upravnog odjela za zdravstveno-socijalne djelatnosti,
8. Ana Mušlek, pročelnica Upravnog odjela za obrazovanje, kulturu, znanost, sport i nacionalne manjine,
9. Damir Petričević, pročelnik Upravnog odjela za prostorno uređenje, gradnju i zaštitu okoliša,
10. Tihomir Kvakarić, pročelnik Upravnog odjela za opću upravu i imovinska prava
11. Melita Birčić, ravnateljica PORE Regionalne razvojne agencije Koprivničko-križevačke županije,
12. Tihana Kraljić, voditeljica Odjela za strateško planiranje i regionalni razvoj,
13. Zlatko Filipović, ravnatelj Županijskog zavoda za prostorno uređenje,
14. Vesna Kuterovac, ravnateljica Zavoda za zapošljavanje Križevci
15. Dragutin Guzalić, ravnatelj ŽUC-a KKŽ,
16. Valentina Čadavec, predsjednica udruge „Klub Mariška“
17. Mladen Ružman, direktor Piškornice,
18. Marijan Blažok, direktor Piškornice sanacijskog odlagališta,
19. Nikola Martinaga, voditelj poslova razvoja i upravljanja projektima
20. Helena Matica, viša savjetnica – specijalistica za poslove Županijske skupštine,
21. Verica Ujlaki, pomoćnica pročelnice za informacijsku sigurnost i tehničke poslove,
22. Nino Šegerc, savjetnik za informatiku,
23. Natalija Hrženjak, stručna suradnica za komunikacije,
24. Mladen Fuček, viši referent za informatiku,
25. Marko Sinković, referent za informatiku,
26. Irena Sobota Margetić, snima sjednicu

PREDSJEDNIK: Otvaram 3. sjednicu Županijske skupštine Koprivničko- križevačke županije i pozdravljam sve prisutne na današnjoj sjednici.

Molim pročelnicu Ljubicu Belobrk Flamaceta da izvrši prozivku članica i članova.

LJUBICA BELOBRK-FLAMACETA:  *(Proziva članove i izvješćuje o broju prisutnih)*

PREDSJEDNIK: Utvrđujem da je sjednici prisutno 34 članova i da ova Županijska skupština može donositi pravovaljane odluke.

PREDSJEDNIK: Prije današnje sjednice zaprimili smo zahtjev Socijaldemokratske partije Hrvatske kojom nas ista obavještava da će zamjena za gospodina Ivana Sabolića, koji je stavio mandat u mirovanje, biti gospodin Dražen Čuklić pa pozivam predsjednicu Mandatnog povjerenstva da podnese Izvješće o verifikaciji mandata.

VERICA RUPČIĆ*:* Člankom 79. stavkom 7. Zakona o lokalnim izborima propisano je kako član predstavničkog tijela ima pravo tijekom trajanja mandata, staviti svoj mandat u mirovanje iz osobnih razloga, a podnošenjem pisanog zahtjeva. Dana 28. srpnja 2021. godine član Ivan Sabolić, izabran s liste Socijaldemokratske partije Hrvatske, Hrvatsko-socijalno liberalne stranke i Građanskog-liberalnog saveza dostavio je izjavu o stavljanju mandata u mirovanje. Članak 81. Zakona određuje da će člana predstavničkog tijela izabranog na kandidacijskoj listi više političkih stranaka zamijeniti neizabrani kandidat s iste liste s koje je izabran i član kojem mandat miruje, a određuju ga političke stranke sukladno sporazumu, podredno dogovoru, a ako ne postignu dogovor prvi sljedeći neizabrani kandidat s liste. Koalicijskim sporazumom sklopljenim između Socijaldemokratske partije Hrvatske, Hrvatsko-socijalno liberalne stranke i Građanskog-liberalnog saveza utvrđeno je da člana koji stavi mandat u mirovanje, zamjenjuje član političke stranke koja je odredila člana koji je stavio mandat u mirovanje. Temeljem ovog sporazuma utvrđeno je da je Ivana Sabolića odredila Socijaldemokratska partija Hrvatske te da ista može odrediti i zamjenu za njega. Socijaldemokratska partija Hrvatske, dopisom zaprimljenim 22. rujna 2021. godine, odredila je da će dužnost člana u Županijskoj skupštini umjesto gospodina Sabolića obnašati Dražen Čuklić iz Orehovca. Uvidom u kandidacijsku listu, Mandatno povjerenstvo utvrdilo je kako je predložena osoba bila kandidati na Lokalnim izborima 2021. te da može obnašati dužnost člana Županijske skupštine Koprivničko-križevačke županije.

PREDSJEDNIK: Sada pozivam člana Dražena Čuklić da ustane kako bi u skladu s Poslovnikom Županijske skupštine položio prisegu. Dopustite da u vaše ime izgovorim prisegu, a poslije čitanja potvrdite prisegu izgovorom riječi “Prisežem”.

“Prisežem kako ću prava i obveze člana Županijske skupštine Koprivničko-križevačke županije obavljati savjesno i odgovorno radi gospodarskog i socijalnog probitka Koprivničko-križevačke županije i Republike Hrvatske, kako ću se u obavljanju dužnosti člana Županijske skupštine pridržavati Ustava Republike Hrvatske, zakona i Statuta Koprivničko-križevačke županije te ću štititi ustavni poredak Republike Hrvatske”.

*Dražen Čuklić priseže.*

PREDSJEDNIK: Molim vas da potpišete tekst prisege i istu predate g. Ireni Sobota Margetić.

Molim pročelnicu Ljubicu Belobrk-Flamacetu da nas izvijesti o izvršenju zaključaka s prošle sjednice.

 LJUBICA BELOBRK FLAMACETA: Izvještavam Vas da su svi opći akti doneseni na prošloj sjednici dostavljeni nadležnim ministarstvima na kontrolu zakonitosti te da su svi akti objavljeni u Službenom glasniku broj 17. od 7. rujna 2021.

 ŽELJKO LACKOVIĆ: Dobar dan dame i gospodo, poštovani župane, zamjeniče, predsjedniče i mediji. Ja ću iskoristiti ovu priliku, zamolio sam predsjednika Skupštine da se obratim svima vama medijima, želim samo problematizirati jednu izjavu, rasističku izjavu koja se pojavila povodom prethodne sjednice u medijima koja je potpisana od stranke koja je dobila najveći broj mandata u prethodnim izborima. Osobno i ispred stranke Nezavisnih sam osudio takav rasistički ispad koji je ispod bilo kakvog civilizacijskog dosega onoga što smo smatrali da je davno završeno i da je prestalo sa II. svjetskim ratom iako po javnosti imamo cijelo vrijeme i danas, ali ga ne očekujemo od ljudi koji obnašaju ovdje dužnosti, niti na ovakvim mjestima. Žao mi je da nisu svi mediji prepoznali rasistički govor koji je korišten. Ja osobno nisam ni uvrijeđen ni povrijeđen, ali mi je dužnost kao političara na ovo reagirati. Zaista mi je žao da recimo nije, dožupan kao predsjednik Koordinacije za ljudska prava osudio takav govor. Također mi je žao da i neki ljudi, župan ili skupština nisu osudili ovakav istup, ali vjerujte da je ovo sramota, ne samo za onoga koji je to izrekao nego i za sve one koji se nisu o tome očitovali. Smatrao sam da je ovo prikladno na početku, iako ne mislim niti ne želim komentirati s njim.

PREDSJEDNIK: Ja sam vam dao riječ jer je ovo specifičan jedan događaj koji se dogodio, inače, ne mislim, ovo je mimo Poslovnika i ne mislim ubuduće puštati ovakve rasprave prije same sjednice ŽS. To su izjave koje su dane u priopćenju jedne stranke, kud bi došli, makar ova izjava ima specifičnu težinu i u svakom slučaju je za svaku osudu, po meni osobno. G. Kešer izvolite, ali molim da se ovo ne pretvori u nekakvu raspravu, jer nije poslovnički, a i moramo na dnevni red.

MLADEN KEŠER: Uvaženi g. predsjedniče Skupštine, g. župane, uvaženi zastupnici ŽS, ne znam o čemu govori g. Željko Lacković, Željko Lacković je uvijek spreman izvrnuti istinu i zato mu mogu ovdje iz govornice reći „Željko, molim te u budućnosti govori istinu, istinu i samo istinu“. Nas su ljudi birali da ovdje javno stojimo pred našim narodom, da javno govorimo istinu i da javno istupamo, istino a ne da govorimo ono što nije istina. Željko ja vas prosim kao zastupnika, dali ste riječ da ćete čuvati RH, da ćete raditi na probitku KKŽ, stoga vas molim da uvijek neka vas vodi samo istina, a ne da izvrćete istinu.

PREDSJEDNIK: S ovime završavam i prekidam raspravu o ovoj temi, dalje imate sve mogućnosti kao stranke i svi ostali se očitovati o ovim stvarima.

ŽUPAN: Pozdravljam vas g. predsjedniče i sve članice i članove Skupštine, ne bih polemizirao po ovoj temi, niti odgovarao na prozivke, smatram da svatko od nas ima svoj način izražavanja stavova po svim pitanjima, netko to radi kroz medije, netko na drugi način i ne mislim se očitovati po ovome, nego samo vas želim predsjedniče zamoliti da koristite svoju ulogu i da upozorite sve prisutne u ovoj dvorani da se pridržavaju mjera Nacionalnog stožera, a to je nošenje maski u zatvorenim prostorima. Ako možemo nas 42 onda mogu i ostali koji to ne čine.

PREDSJEDNIK: Slažem se s vama, molim da stavimo maske, osim onaj koji govori. Nastavljamo s radom. Skraćeni zapisnik s 2. sjednice smo primili. Ima li kakvih primjedbi na skraćeni zapisnik? Ako nema dajem skraćeni zapisnik na glasovanje.

**Županijska skupština jednoglasno s 34 glasova „za“ prihvatila je skraćeni zapisnik.**

 PREDSJEDNK: Za današnju sjednicu primili smo prijedlog s 33. točke Dnevnog reda. U sustavu e-sjednica zaprimili ste i odgovore na postavljena pitanja na prošloj sjednici. U međuvremenu župan je podnio prijedlog da se točka 32. skine s dnevnog reda. Pozivam župana da podnese obrazloženje.

ŽUPAN: Obrazloženje je vrlo jednostavno, u razdoblju od pripreme ove sjednice, od dana kada je bila koordinacija do danas, stručne službe su uvidjele da je potrebno sukladno zakonu dodati još neke momente vezano uz donošenje ove Odluke i da ona danas nije spremna za donošenje, pa predlažemo skidanje s dnevnog reda i pripremu za sljedeću sjednicu skupštine.

PREDSJEDNIK: Obzirom na podneseno Izvješće Mandatnog povjerenstva, predlažem dopunu Dnevnog reda na današnjoj sjednici točkom Donošenje Odluke o početku obnašanja dužnosti zamjenika člana Županijske skupštine KKŽ koja bi postala točkom 32. Dnevnog reda.

Prvo ćemo glasovati o skidanju točke s Dnevnog reda, a zatim o dopuni Dnevnog reda.

**Županijska skupština je jednoglasno sa 34 glasa „za“ usvojila skidanje točke 32. „Donošenje Zaključka o davanju suglasnosti na sklapanje ugovora o zamjeni nekretnina u vlasništvu Koprivničko-križevačke županije“ s Dnevnog reda.**

**Županijska skupština je jednoglasno sa 34 glasa „za“ usvojila dopunu Dnevnog reda novom točkom 32. koja glasi „Donošenje Odluke o početku obnašanja dužnosti zamjenika člana Županijske skupštine Koprivničko-križevačke županije“.**

PREDSJEDNIK: Otvaram raspravu o konačnom dnevnom redu.

**Županijska skupština jednoglasno s 34 glasova „za“ donijela je sljedeći:**

**D N E V N I R E D:**

1. Razmatranje Izvješća o problematici zapošljavanja na području Koprivničko-križevačke županije u 2020. godini, s prijedlogom Zaključka
2. Donošenje Rješenja o imenovanju ravnatelja Županijske uprave za upravljanje županijskim i lokalnim cestama Koprivničko-križevačke županije
3. Informacija o radu Stožera civilne zaštite Koprivničko – križevačke županije o aktivnostima u borbi protiv COVID-19 za razdoblje od 1. siječnja do 30. lipnja 2021. godine
4. Razmatranje Izvješća o radu Povjerenstva za ravnopravnost spolova Koprivničko-križevačke županije, s prijedlogom Zaključka
5. Razmatranje Izvješća o mjerama provođenja Programa unapređenja vatrogastava i Programa zaštite i spašavanja za 2020. godinu, s prijedlogom Zaključka
6. Razmatranje Izvješća o mjerama provođenja Programa „Međunarodna suradnja“ s prijedlogom Zaključka
7. Razmatranje Izvješća o provođenju mjera prema Programu „Konkurentno gospodarstvo“ u 2020. godini, s prijedlogom Zaključka
8. Razmatranje Izvješća o mjerama provođenja Programa „Energetika i prometna infrastruktura“ u 2020. godini, s prijedlogom Zaključka
9. Razmatranje Izvješća o provođenju mjera prema Programu „Komunalno gospodarstvo“ u 2020. godini, s prijedlogom Zaključka
10. Razmatranje Izvješća o provođenju mjera po Programu „Vodno gospodarstvo“ u 2020. godini, s prijedlogom Zaključka
11. Razmatranje Izvješća o poslovanju trgovačkih društava u suvlasništvu Koprivničko-križevačke županije za 2020. godinu, s prijedlogom Zaključka:
12. „Piškornice“ d.o.o.-Regionalnog centra za gospodarenje otpadom sjeverozapadne Hrvatske,
13. PZC-a Varaždin d.d.
14. Razmatranje Izvješće o rezultatima provedbe „Županijske razvojne strategije Koprivničko-križevačke županije za razdoblje 2014-2020.“ za 2020. godinu s prijedlogom Zaključka
15. Razmatranje Izvješća o lovnom gospodarstvu i šumarstvu na području Koprivničko-križevačke županije u 2020. godini, s prijedlogom Zaključka
16. Razmatranje Izvješća o Ruralnom razvoju na području Koprivničko-križevačke županije u 2020. godini, s prijedlogom Zaključka
17. Razmatranje Izvještaja o provedbi Zakona o poljoprivrednom zemljištu, s prijedlogom Zaključka
18. Razmatranje Izvješća o provedbi Plana gospodarenja otpadom Koprivničko-križevačke županije i objedinjena izvješća jedinica lokalne samouprave za 2020. godinu, s prijedlogom Zaključka
19. Razmatranje Izvješća o stanju u prostoru Koprivničko-križevačke županije 2017.-2020. godina, s prijedlogom Zaključka
20. Razmatranje Izvješća o sufinanciranju smještaja u privatnim domovima za starije i nemoćne osobe u 2020. godini, s prijedlogom Zaključka
21. Razmatranje Izvješća o pružanju usluga pomoći u kući starijim osobama u 2020. godini, s prijedlogom Zaključka
22. Razmatranje Izvješća o realizaciji Programa iz područja osnovnog i srednjeg školstva Koprivničko-križevačke županije za 2020. godinu, s prijedlogom Zaključka
23. Razmatranje Izvješća o stipendiranju i kreditiranju studenata Koprivničko-križevačke županije za 2020. godinu, s prijedlogom Zaključka
24. Razmatranje Izvješća o realizaciji Programa javnih potreba u kulturi za 2020. godinu, s prijedlogom Zaključak
25. Razmatranje Izvješća o radu Zajednice sportova Koprivničko-križevačke županije i realizaciji programske djelatnosti sporta u 2020. godini, s prijedlogom Zaključka
26. Razmatranje Izvješća o radu Zajednice tehničke kulture Koprivničko-križevačke županije i realizaciji programske djelatnosti tehničke kulture u 2020. godini, s prijedlogom Zaključka
27. Razmatranje Izvješća o realizaciji Programa odgoj, obrazovanje, kultura i drugi interesi građana za 2020. godinu, s prijedlogom Zaključak
28. Razmatranje Izvješća o provedbi Akcijskog plana za socijalno uključivanje Roma u Koprivničko-križevačkoj županiji za razdoblje od 2017.-2020. s prijedlogom Zaključka za 2020. godinu
29. Razmatranje Izvješća o radu Savjeta za razvoj civilnog društva u Koprivničko-križevačkoj županiji za 2020. godinu, s prijedlogom Zaključka
30. Donošenje Odluke o istupanju Koprivničko-križevačke županije iz Hrvatske mreže zdravih gradova

1. Donošenje Rješenje o imenovanju članova/članica i zamjenika članova/članica Savjeta za razvoj civilnog društva u Koprivničko-križevačkoj županiji
2. Donošenje Zaključka o prihvaćanju osnivanja prava građenja na nekretninama Općine Koprivnički Ivanec u korist Koprivničko-križevačke županije
3. Donošenje Zaključka o utvrđenju interesa i davanju suglasnosti na zakup bez natječaja poslovnog prostora Osnovne škole Koprivnički Bregi
4. Donošenje Odluke o početku obnašanja dužnosti zamjenika člana Županijske skupštine Koprivničko-križevačke županije
5. Pitanja i prijedlozi članica i članova

PREDSJEDNIK: Sjednice su održali: Odbor za izbor i imenovanja, Odbor za zdravstvo, socijalnu skrb, umirovljenike i osobe starije životne dobi, Odbor za obrazovanje, kulturu, znanost, sport i nacionalne manjine, Odbor za poljoprivredu i šumarstvo, Odbor za razvoj lokalne samouprave, Odbor za gospodarski razvoj, Odbor za vodno i komunalno gospodarstvo, Odbor za međunarodnu i međužupanijsku suradnju i Odbor za zaštitu okoliša i prostorno uređenje. Klubovi članova Županijske skupštine također su održali sastanke.

Prelazimo na 1. točku dnevnog reda.

**Točka 1.**

**Razmatranje Izvješća o problematici zapošljavanja na području Koprivničko-križevačke županije u 2020. godini, s prijedlogom Zaključka**

PREDSJEDNIK: Izvješće smo primili. Raspravu je proveo Odbor za gospodarski razvoj i podržava Izvješće.

 Obrazloženje daje Vesna Kuterovac, ravnateljica Zavoda za zapošljavanje.

 VESNA KUTEROVAC: Dobar dan svima, poštovani g. predsjedniče, zamjenici, poštovane članice i članovi ŽS, poštovani župane, zamjeniče i svi ostali prisutni, lijepo vas pozdravljam u ime HZZZ Područnog ureda Križevci. Što reći, a u par rečenica o godini 2020. kojoj smo itekako svi svjedočili da je bila izuzetno teška. Za nas u Zavodu za zapošljavanje ona je značila veliki preustroj u samom radu s obzirom na epidemiološku krizu, desio se i gospodarski zastoj, gdje smo u vrlo kratkom periodu morali odgovoriti na sve te izazove. 19.3. je datum koji ćemo vjerojatno zauvijek zapamtiti kada se desio lock down, kada smo morali prijeći u jedan sasvim novi način rada, a to je potpuno digitalni način rada, iako naša vrata nikad nisu bila zaključana, svi koji su željeli obaviti usluge, uspjeli su to i odraditi. Kad sam spomenula digitalizaciju, to znači da se većina usluga Zavoda za zapošljavanje i prema nezaposlenim osobama i prema poslodavcima odvijala bilo telefonom, bilo e mailom, odnosno putem akutativnih podrška preko koje su se zaprimali zahtjevi za mjere aktivne politike zapošljavanja. S obzirom na situaciju u gospodarstvu i otežane uvjete rada, 19.3., Vlada RH u suradnji sa Zavodom za zapošljavanje donijela je novu mjeru aktivne politike zapošljavanja, a to je očuvanje radnih mjesta. To je ključna aktivnost kojom smo se i 2020. bavili, ali jednako tako još uvijek nastavili sa programom očuvanja radnog mjesta. S obzirom da smo u Izvješću stavili sve podatke koji su relevantni, ja bih samo spomenula dakle da su se za svaki mjesec, odnosno za sedam programskih razdoblja u 2020. g. Upravno vijeće donosilo je pojedine uvjete i kriterije za zaprimanje zahtjeva za očuvanje radnih mjesta, tako da smo u prošloj godini od ožujka do prosinca imali obuhvat 2446 zahtjeva poslodavaca za ukupno 11228 radnika. Odobrena sredstva 104.243.196,00 kn, isplaćena sredstva 89.845.643,00 kn. Dakle ovo su stvarno impozantne brojke, moram reći da su svi radnici Zavoda za zapošljavanje bili nekim dijelom bili uključeni u ovaj segment poslova, s obzirom da se nisu odvijale neke od grupnih aktivnosti, dakle više od 60% radnika Zavoda bilo je uključeno u rad ove mjere. Isto tako, s obzirom na to da su neki drugi područni uredi zaprimili znatno više zahtjeva nego što su mogli samostalno obraditi, mi smo u prošloj godini obradili 2909 zahtjeva iz Područne službe Zagreb. Ono što je možda potrebno reći da se nekako vidi obim cijelog tog posla, ali isto tako moram spomenuti, radili smo i vlastite analize, što se dešavalo, kako se dešavalo spram djelatnosti. Ako gledamo prema ukupnom broju zaposlenika u našoj Županiji, obuhvat radnika za koje su se čuvala radna mjesta i za koja smo isplaćivali 4.000,00 kn, iznosi 25,7 %, dok je na razini RH to 44,6%. To nam isto nešto govori zapravo o samoj strukturi djelatnosti koje djeluju na našem području, odnosno da pretežite djelatnosti, a to je prerađivačka djelatnost, građevina i trgovina u kojoj najviše zapravo ljudi radi u našoj županiji ipak u tolikoj mjeri ipak nije bila pogođena krizom što je za našu Županiju već nekakav pozitivan pokazatelj. Što se inače tiče ostalih podataka u 2020. g. porasla je zaposlenost na području županije, što nam govore podaci i HZMO, evidentirano je 34 229 zaposlenih to je za 234 osobe više negoli na kraju 2019. godine, odnosno 0,7 % više zaposlenih. Stopa registrirane zaposlenosti prosječna je, nešto nam je niža nego u RH, 6,1 %, dok je na razini RH 9,8 %, mi smo Županija sa najmanjim brojem nezaposlenih, druga po redu, u 2020. g. udio 1,5 % na razini RH. S obzirom da je godina bila složena, imali smo povećan broj novo prijavljenih osoba u evidenciji za 1,2%, no međutim to je, ako gledamo brojčano svega 53 osobe više nego u 2019. Došlo je do povećanja registrirane nezaposlenosti, znači, ono što mi vodimo kroz naše evidencije za 19,6%. Išli smo proučavat što se zapravo desilo, zaposlenost je rasla, čak se veći broj osoba zaposlio, 33 osobe više se zaposlilo prošle godine nego 2019. g. Onda se zapravo došlo do zaključka da je došlo do manje odjava iz evidencija iz razloga neaktivnosti. Dakle, nezaposlene osobe ukoliko ne obavljaju sve aktivnosti koje su propisane zakonskom regulativom, trebaju biti odjavljene iz evidencije. Godina je bila takva kakva je bila, dakle, niste mogli odjaviti nekoga tko je bio bolestan, tko je bio u samoizolaciji ili bolničkom liječenju. Tako da su to nekakvi pokazatelji relevantni koji su doprinijeli tako znatnom povećanju nezaposlenosti, a zapravo svi ostali pokazatelji su nam reći dobri. Iz evidencije je odjavljeno 4 007 osoba zbog zaposlenja drugih poslovnih aktivnosti, a tu se podrazumijeva otvaranje obrta, poduzeća i slično 77,9% je odjavljeno, ostalo zbog ostalih razloga, znači odlazak u mirovinu, korištenje porodiljne naknade i sl. Stopa zapošljavanja već unazad nekoliko godina nam je najbolja u RH, što zapravo stopa znači, broj zaposlenih osoba u odnosu na one koji su u godini tražili posao, znači broj zatečenih osoba krajem 2019. i broj novoprijavljenih osoba. Naša je stopa bila 47,1 % a prosjek RH je 43 %. Manje se osoba zaposlilo u evidenciji sezonskih poslova, naravno da je cijeli svijet zahvaćen krizom, tako da ipak se toliko osoba nije zapošljavalo u inozemstvu. Poslodavci su prijavili 3697 prijava potrebe za radnikom. Unatoč kriznoj godini mi smo i dalje radili na osposobljavaju i obrazovanju nezaposlenih osoba, i dalje je naša Županija specifična po tome što imamo 32,5 % osoba bez škole, odnosno samo sa završenom osnovnom školom. U suradnji s obrazovnim institucijama na području Županije uključili smo 43 osobe u završetak osnovne škole. Redovne mjere aktivne politike zapošljavanja bile su stopirane 19.3. i do 1.7. nismo ih provodili. Od 1.7. ponovno su se zaprimali zahtjevi za sve redovne mjere aktivne politike zapošljavanja i u tom periodu uključili smo 470 osoba, od toga u obrazovne mjere 134, potpore za zapošljavanje 174 i samozapošljavanje 101. Dakle i dalje bi veliki interes bio za samozapošljavanje. Najviše osoba se je registriralo u prerađivačkoj industriji, u građevini, popravku motornih vozila i uslužnim djelatnostima. Ja bi zapravo ovo završila s ovim skraćenim, to je jako puno brojki, ako netko ima nekakvih pitanja vrlo rado ću odgovoriti, ako znam, ako ne znam dat ćemo pismeni odgovor kad se vratim u ured.

 PREDSJEDNIK: Da li se predstavnici Odbora žele javiti?

 Predstavnici klubova članova?

 Otvaram raspravu za članove i članice.

 MARKO FUCAK: Lijep pozdrav svima, pozdravljam sve prisutne posebice župana, zamjenika Ljubića, predsjedniče Vas, sve članice i članove ŽS, medije i sve direktore poduzeća i pročelnike. Prije nego što krenem s ovom točkom mislim da imam pravo u ime kluba SDP-a i HSLS-a samo se referirat s jednom rečenicom ovo što je g. Lacković ovdje iznio. G. Kešer spominjali ste da je to u ime SDP-a, nije u ime SDP-a, g. Kešer je potpisao sam to priopćenje.

PREDSJEDNIK: G. Fucak, molim vas, ali vaše unutarstranačke rasprave koje nemaju veze s točkom dnevnog reda, vodite negdje drugdje. Ja vas molim sukladno Poslovniku da se držite dnevnog reda.

MARKO FUCAK: Samo kažem da se ova Skupština ne zloupotrebljava za takve stvari, to riješite putem medija. Što se tiče prve točke razmatranje izvješća o problematici nezaposlenosti, svima nam je jasno da je pandemija corona virusa dosta utjecala na ovo povećanje nezaposlenosti u odnosu 2019.-2020. No, ali u svim županijama vidimo da je skočio taj porast nezaposlenosti, to su jednostavno uvjeti koje ne možemo predvidjeti i ja sam osobno, kao što smo razmatrali klub SDP-a i HSLS-a, tu ništa ne zamjeramo po tom pitanju, ali ono što zabrinjava je činjenica da od tih 2322 osobe koje su nezaposlene u našoj županiji, čak 1179 znači skoro 50% su osobe koje imaju završenu srednju stručnu spremu, fakultet, doktorat, magisterij itd. Mi se moramo zabrinuti jer očito smo u tom segmentu zakazali. Mi moramo sagledati da svaka osoba koja je nezaposlena, nije joj lako, kao i ova sa završenom osnovnom školom, a posebice i ovi koji imaju nekakvo zvanje. Gledajte, Njemačka, Irska, dobit će gotove ljude. Znači ljude koje je naš sustav obrazovao na koje je trošio novce, nije trošila samo država na te učenike i studente, trošili su i roditelji. Oni će otići u inozemstvo i izgubit ćemo te ljude. Zadovoljno trljaju ruke jer dobe gotovog čovjeka u kojeg nije uložila niti jednu kunu. Bila je ova tema i na prošloj sjednici u biti pred godinu dana, tamo sam isto pohvalio što naša Županija ima prosječnu plaću koja je blizu hrvatskog prosjeka i ta prosječna plaća je tada bila, 2019., veća od svih susjednih županija u Hrvatskoj, osim od Krapinsko-Zagorske, možda još od jedne, ako uzmemo uzorak svih šest županija sa sjevera, ne računajući Grad Zagreb i Zagrebačku županiju. Ali vidimo da se trendovi mijenjaju. Međimurska županija je uz Varaždinsku imala najmanju prosječnu plaću 2019. čak i 2020., početkom ove godine trendovi se mijenjaju Međimurci su nas počeli šišati, tu moramo primijetiti da je ovo poziv na alarm. Moramo priznati da, ako nešto ne promijenimo da neće biti dobro u budućnosti. Ova prva točka se može nadovezati na dosta točaka koje kasnije dolaze i na strategiju KKŽ koja je donesena 2013.-2020., može se i na druge točke povezati, povući paralela, ali velim, naša Županija još zasad stoji na nekakvoj zlatnoj sredini, ali u budućnosti to neće biti tako. To sam već možda spomenuo jedanput, Varaždinska županija ima registriranih 2150 poduzetnika, ali dobro ta županija od naše Županije ima 60 000 stanovnika više. Na primjer, ako pogledamo našu Županiju mi imamo 1500 poduzetnika, KKŽ ima više stanovnika od Međimurske županije, a Međimurska županija 10000 radnika više od nas, gdje onda griješimo po čemu su Međimurci bolji? To sam već pitao. Da li imaju bolje uređene katastarske izmjere, prije ishode građevinske dozvole, da li imaju riješenu komunalnu infrastrukturu, ili su bolji pregovarači s investitorima. Velim, trebamo sagledati neke županije, možemo puno bolje, vjerujem da možemo. U zlatnoj sredini jesmo, ali moramo misliti na budućnost, i kada budemo donosili neke važne dokumente posebice neku novu strategiju, plan mjera za naredno razdoblje moramo sagledati neke druge segmente i pogledati gdje griješimo da to ispravimo.

DAJANA MILODANOVIĆ: Lijepi pozdrav svima, župane, dožupane, predsjedniče, članovi i članice Županijske skupštine. Ono što iz Vašeg izvještaja iščitavamo da u odnosu na 2019. godinu, uspjeli smo smanjiti nezaposlenost sa 127 na 126 osoba s invaliditetom. Dakle, mjere koje imamo za poduzetnike za zapošljavanje osoba s invaliditetom očito ne donose rezultate, stoga smatram i predlažem da bi Županija trebala donijeti dodatne mjere za zapošljavanje osoba s invaliditetom koje bi bile naravno za poduzetnike.

JADRANKA LAKUŠ: Lijep pozdrav svima, među ovim brojkama u izvještaju mene ne zadovoljava jedna, između ostalog, a to je brojka nezaposlenost srednjoškolaca. Ne samo da je ta brojka visoka 34,4%, ona je i veća od republičkog prosjeka, nego ukazuje i na još jednu lošu činjenicu u našoj Županiji, a to je da unatoč preporukama koje daje Zavod za zapošljavanje, da nam se djeca ne školuju za zanimanja koja trebaju našoj Županiji, koja trebaju našem gospodarstvu, djeca se školuju za burzu, dokle će biti tako ne znam, ali izražavam javno svoje protivljenje tome i tražim da se u Županiji povede više brige o tome da nam se djeca školuju za ona zanimanja koja trebaju gospodarstvu naše županije.

MLADEN KEŠER: Uvaženi g. predsjedniče, teško je zapravo iz ovog izvješća sve iščitati, izvješće je dosta opširno i koliko smijem primijetiti riječ je o izvješću koje svakako se referira nacionalnom strategijom i nacionalnim planovima. Vi ste ipak pod Ministarstvom rada, no međutim moram ovdje istaknuti jednu ključnu stvar, dobro da se danas raspravlja o tom izvješću, govorim sada kao poduzetnik, koji sam i koristio mjere. Imamo problem kao poduzetnici, mi ne vidimo koga mi zapravo na Zavodu za zapošljavanje imamo. Mi ne znamo, niti jedne aplikacije danas u digitalnom dobu koliko ima srednje stručne spreme, od kud su ti ljudi i na kraju dolazimo do jednog velikog problema da imamo statistiku, brojke, a kada uđeš doslovno u neke razgovore onda ti ljudi iz Zavoda za zapošljavanje svojim odabirom nude određene profile koji bi tebe zadovoljavali. Vjerujem da bi mi mogli postati Pilot projekt KKŽ pod vašim rukovodstvom da se otvore baze poštivajući GDPR tih svih ljudi koji su na Zavodu za zapošljavanje, jer ovog se momenta izgleda kao da smo mi u nekoj tajnoj organizaciji, gdje oni ne mogu dati van moje ime i prezime, moju struku, ne mogu dati mene da me taj poslodavac uzme za zapošljavanje. Razumijete u čemu je problem, problem je u tome da mi imamo pet konobara, a nama treba 50 konobara, mi smo počeli u KKŽ uvoziti konobare, mi smo počeli uvoziti građevinsku operativu, majstore, mi danas nemamo majstore, mi danas nemamo izvrsnih tokara, mi nemamo glodače, zapravo nemamo ništa, mi smo u jednom deficitu svih zanimanja. Ako mi samo dodamo da ovaj Zavod za zapošljavanje radi na tome da transferira određeni dio novca, onda taj Zavod nema neku svoju pravu svrhu, ali predlažemo pilot projekt da otvorimo baze podataka, da poduzetnici znaju da imaju dva konobara i u Kalniku, u Koprivnici 40, u Đurđevcu 15, itd. i da direktno pod nekom šifrom kad netko uđe pod šifrom, može doći do toga čovjeka, svakako bi gospodarstvenici dobili priliku da mogu direktno komunicirati, jasno preko vas, preko neke šifre, danas postoji puno tih aplikacija koje možete vi i pratiti, mislim da nema u tom dijelu nikakvih problema. Znači sveo bi sve na jedan naziv, idemo napraviti priču da postanemo pilot projekt da otvorimo baze i da nakon toga vjerujte mi u roku dva tjedan više nećete vidjeti niti jednog nezaposlenog na zavodu za zapošljavanje koji hoće raditi. Imat će eventualno samo one koji imaju neke probleme pa rješavaju tako neka svoja socijalna pitanja, ima i toga bez daljnjega, nama je cilj da što više mladih ljudi uključimo u posao, da uključimo škole u posao i na kraju bi se osvrnuo županu i svakako pročelnici za prosvjetu, treba raditi na tome da mi imamo sustav obrazovanje, a to je jedna ključna stvar da dobijemo prave majstore, da dobijemo ljude koji će stvarati, ako smo mi samo, dajemo neke određene poticaje, a to ću više govoriti kroz točku gdje je pitanje obrazovanje, a o tome neka pročelnica razmišlja, o tome sustavu.

ŽUPAN: Ja mislim da je ovo izuzetno bitna tema kao i svaki puta, jer ona u velikoj mjeri zapravo određuje sve bitne društvene tokove na prostoru ove Županije i hvala ravnateljici na ovom obrazloženju i doista ne mislim da je bilo koja rasprava od ovih četiri, bila na bilo koji način zlonamjerna. Mislim da su neke primjedbe apsolutno na mjestu, s tim da naravno mislim da ima tu malo demagogije, već uobičajene od pojedinih naših vijećnika, a mislim da je ključan podatak zapravo onaj koji je iznesen da smo mi druga županija po najmanjem broju nezaposlenih u Hrvatskoj, ako ste to registrirali, znači to je jedan kvalificiran podatak koji najviše o svemu govori, a ja sad ovdje kažem da ja nisam za to zaslužan, nije niti bilo tko iz ove većine ovdje, dakle mi u toj ukupnoj slici možemo utjecati i u tom mozaiku na dio tog mozaika, kroz naše programe, kroz potpore koje Županija ima. Međutim realno to funkcionira u sklopu dakle gospodarstva ove županije i isto tako su ta kretanja dakle zaposlenih i nezaposlenih, radne snage, pitanje svih tih tokova gospodarstva, dakle, ne moramo se mi tu nametati tko je za nešto kriv i tko je za nešto zaslužan. Ono što želim ovdje na neki način odgovoriti na primjedbu da u postotku ima veliki broj visokoobrazovanih ljudi, ljudi sa srednjoškolskim obrazovanjem i to je navedeno kao nekad nedostatak, pa ja smatram da to nije nužno pokazatelj koji nas mora zabrinjavati i jednostavno u postotku ima više, dakle vidjeli smo da nažalost u ovoj Županiji zbog nekih naravno demografskih okolnosti ima i veliki broj osoba bez škole, i to svi slažemo sa time, izuzetno teško zaposlivih, ali je podatak da ima više onih sa srednjom stručnom spremom i visokoobrazovanih po meni pozitivan podatak jer ih ima više i to je normalno i ne vidim zapravo ja tu neku opasnost da će se oni sada u nekom velikom postotku otići iz naše zemlje. Ja osobno naravno kao i svi mi smo tužni zbog svih koji su otišli i nadamo se da će se i vratiti, ali opet isto tako mislim da tko je otišao da je otišao, nisam siguran da sad baš zbog toga postoji neka velika prijetnja. Nadam se da se ne varam. Što se tiče plaća, činjenica je da smo mi negdje tu u sredini, netko je zapravo i rekao ovdje. U sredini smo, kao i po mnogim zapravo parametrima u svemu i gospodarstvu općenito. Ono što se možda može dogoditi u nekoj županiji koja je prije tri godine ili prije pet godina imala nižu prosječnu plaću, a sada smo tu negdje, znate što se može dogoditi, dakle u toj županiji su dominantne djelatnosti koje su zapravo po tome posebne i da imaju nisku plaću. Prije svega evo tekstilna industrija, u tekstilnoj industriji radi jedan veliki broj ljudi sa malim primanjima. Kad ta tekstilna industrija propadne, dakle 500 ljudi ode na burzu, oni više nisu u izračunu za visinu prosječne plaće, nažalost možemo to i tako promatrat. Broj poslovnih subjekata u našoj Županiji jest možda manji nego u Međimurskoj, ali gledajte Međimurska županija nema jednu Podravku koja zapošljava 6,5 tisuća ljudi. Znate, sve te vaše primjedbe, koje ja ponavljam, ne smatram zlonamjernima, može se na ovaj ili na onaj način sagledavati i o njima raspravljati. Ja osobno mislim da je izuzetno bitan ovaj podatak da mi nemamo veliki broj nezaposlenih ljudi. Ne znam da li se uopće usudim izreći misao koju zapravo mi svi svaki dan čujemo, da svatko onaj tko danas ima želju raditi, ima tu mogućnost. Zbog mnogih smo okolnosti do toga došli pa i iseljavanja, zbog nedostatka radne snage, pogotovo u ovim uslužnim djelatnostima, u obrtničkim zanimanjima nažalost je takva situacija danas da nemamo dovoljno radne snage, da se i uvozi radna snaga u nekim sektorima kao što je ovdje rečeno i u ugostiteljstvu i u građevinarstvu i još mnogim drugima i de facto ja sam dosad izrekao kako god to neko želi tumačiti, a izrekao sam ono što svi mi svaki dan čujemo, kad razgovaramo na mjestima gdje se takvi razgovori obavljaju. Ono što mogu, ne znam, isto tako podržati to su ova razmišljanja da se invalidi moraju više uključiti, da se moramo opredijeliti za obrazovanje onih kadrova koji garantiraju zapošljavanje. Mi to činimo u mjeri na način za koji smatramo da je najbolji i da najbolje možemo. Mislim da ste primijetili naše opredjeljenje u tom smislu kroz neke naše projekte, to su prije svega centri kompetencije, odnosno centri kompetencija dva programa, gdje upravo u Obrtničkoj školi Koprivnica i u Strukovnoj školi u Đurđevcu proširujemo kapacitet za obrazovanje takovih ljudi u svakom smislu. Dakle to je jedan od alata kako djelujemo na to i što se tiče dualnog sustava apsolutno je nekakva i naša razmišljanja idu u tom pravcu, mislim da samo Srednja škola Koprivnica provodi taj dualni sustav. Mi apsolutno podržavamo taj smjer i nastojat ćemo to i u drugima provoditi i što se tiče ovih razmišljanja o tome da bismo trebali znati u kojoj sredini je tko nezaposlen, tu smo tematiku, ja se sjećam prije valjda 15 godina apsolvirali i ništa se bitno nije promijenilo, osim što se pogoršalo uvođenjem tog zakona i GDPR, gdje su takvi podaci nažalost nedostupni. Sjećam se tih rasprava odavno i mislim da je već sad o tome bespredmetno raspravljati, ako je to temelj za neki pilot projekt, mislim da nije do pilot projekta i da taj pilot kod nas ima jedan značaj o kojem treba ozbiljno razmisliti. Otprilike sam htio malo sudjelovati u ovoj raspravi zato što mislim da je bitna ova tema i dapače uvijek se treba uključiti i s jedne i druge strane i mislim da smo zapravo svi tu na jednoj strani.

Županijska skupština je sa 20 glasova „za“ i 14 glasova „suzdržan“ donijela je

**Zaključka o prihvaćanju Izvješća o problematici zapošljavanja na području Koprivničko-križevačke županije u 2020. godini.**

Zaključak se prilaže zapisniku i čini njegov sastavni dio.

**Točka 2.**

**Donošenje Rješenja o imenovanju ravnatelja Županijske uprave za upravljanje županijskim i lokalnim cestama Koprivničko-križevačke županije**

PREDSJEDNIK: Rješenje smo primili. Raspravu su proveli Odbor za izbor i imenovanje i Odbor za vodno i komunalno gospodarstvo koji podržavaju Izvještaj.

 Obrazloženje daje župan Darko Koren.

 ŽUPAN: Poštovani svi prisutni iz predloženog rješenja pa tako i iz obrazloženja vidljivo je da je provedena procedura izbora ravnatelja odnosno imenovanja ravnatelja ŽUC na području naše Županije. Iz obrazloženja je vidljivo da je Upravno vijeće provelo cjelokupnu proceduru na svojim sjednicama, isto tako je znano i vidljivo da je Upravno na sjednici održanoj 13. rujna pregledalo jedinu pristiglu prijavu i dokumentaciju dostavljenu uz tu prijavu na natječaj i utvrdilo kako je na taj način pristigla jedna ponuda i to upravo g. Dragutina Guzalića, stručnog specijalista ing. graditeljstva iz Križevaca koji je i do sada obavljao tu dužnost ravnatelja ŽUC-a. Upravno vijeće je razmotrilo pristiglu natječajnu dokumentaciju, utvrdilo kako kandidat ispunjava sve natječajem propisane uvjete i donijelo zaključak o davanju prijedloga kandidata za ravnatelja koji se predlaže da on Dragutin Guzalić iz Križevaca bude i u sljedećem mandatu ravnatelj ŽUC-a. Prijedlog Upravnog vijeća je usvojen, pred Vama je prijedlog na usvajanje ovog rješenja o imenovanju.

 PREDSJEDNIK: Da li se predstavnici Odbora žele javiti?

 Predstavnici klubova članova?

TOMISLAV GOLUBIĆ: Poštovani predsjedniče, poštovani župane, zamjeniče, stručne službe, članovi ŽS, svi gosti, dozvolite da govorim u ime kluba zastupnika SDP-a i HSLS-a po ovoj , vezano za Rješenje o imenovanju. Klub će glasovati ZA, podržavamo imenovanje g. Guzalića, iako je on jedini bio koji se prijavio na taj natječaj, vjerujemo da ima stručne kompetentnosti da obavlja taj posao i želimo mu da u narednom mandatu više bude struka ta koja će odlučivati o zahvatima ŽUC-a, a manje politika i kupovina glasova u ŽS.

STJEPAN PERŠIN: Poštovani predsjedniče, članice i članovi, svi prisutni, drago mi je čuti malo prije nastup gospodina iz SDP-a, upravo ja sam htio reći da i zadnji put me veselilo da podržimo jednog od ravnatelja bilo koje županijske institucije, to je izuzetno važna institucija ŽUC, svi želimo sigurnost na cestama, a on je ja bih rekao prvi operativac koji brine o jednom bitnom faktoru, cesti, kojih ima izuzetno puno na prostoru naše Županije. Mislim da smo svi na neki način zaduženi da vodimo brigu o tome, neki smo involvirani i profesionalno u taj dio brige o sigurnosti na cestama, ja g. Guzaliću želim uspješan rad i u narednom mandatu i da naše ceste stvarno budu na jednoj visokoj razini koju i naši građani i svi oni koji putuju zaslužuju. Znam da je sad izuzetan period kad imamo puno vozila na našim cestama i to je sad još jedan dodatni napor kojega i ŽUC pored ostalih lokalnih cesta kud se kreću brojna vozila ima. Prema tome, želim mu puno uspjeha u radu.

Županijska skupština je sa 33 glasova „za“ i 1 glas „suzdržan“ donijela

**Rješenje o imenovanju ravnatelja Županijske uprave za upravljanje županijskim i lokalnim cestama Koprivničko-križevačke županije**

Rješenje se prilaže zapisniku i čini njegov sastavni dio.

**Točka 3.**

**Informacija o radu Stožera civilne zaštite Koprivničko – križevačke županije o aktivnostima u borbi protiv COVID-19 za razdoblje od 1. siječnja do 30. lipnja 2021. godini**

PREDSJEDNIK: Informaciju smo primili.

Obrazloženje daje zamjenik župana Ratimir Ljubić.

 RATIMIR LJUBIĆ: Poštovani predsjedniče, članice i članovi Skupštine, svi ostali prisutni, dozvolite da vas pozdravim. Ja se nadam da više-manje i vi, kao i mi u Stožeru živite s ovom pandemijom i da znadete više iz naših priopćenja sve o radu Stožera ali u kratkim crtama ćemo malo reći čime se sve Stožer bavi. Nažalost, ne mogu predsjedniče neke novije stvari reći jer je to Izvješće za prvih šest mjeseci, ono što smo radili u tih 6 mjeseci. Naime, koordinacija Stožera se redovito sastajala prema potrebi, imali smo u tih 6 mjeseci 15 radnih sastanaka. To je u principu svaki 10-15 dana, gdje smo razmatrali i analizirali epidemiološku situaciju na području naše Županije, isto tako i spremnost naših zdravstvenih ustanova i sustava civilne zaštite na sprečavanju širenja zaraze. Ono što je bitno reći da smo isto tako osim analize epidemiološke situacije brinuli i o zaštitnoj opremi i o drugoj opremi potrebnoj za funkcioniranje i naših zdravstvenih ustanova, ali i svih drugih aktivnosti koje je Stožer provodio. Ono što je bitno isto tako, testiranje na covid, znate da se svaki dan u prosjeku testira oko 150 naših sugrađana, imamo tri punkta za testiranje, u Koprivnici gdje je drive in, isto tako napravljeni su punktovi u gradu Križevcima i gradu Đurđevcu da se naši sugrađani mogu što lakše i što brže testirati. U Đurđevcu i Križevcima su tri dana ponedjeljak, srijeda i petak, a u Koprivnici je šest dana za testiranje, tako da svi mogu biti na vrijeme testirani i na vrijeme dobiti tu uslugu. Ono što je bitno, Stožer je isto tako prvi u Hrvatskoj organizirao punktove za cijepljenje i radili smo cijepljenje na punktovima u gradovima i u općinama tamo gdje je bilo interesa ili za grupu u općinama gdje je bilo interesa za cijepljenje, a kasnije kad je malo interes pao, samo se cijepljenje radi na punktovima u tri naša grada prema potrebi, prema interesu, u velikim sportskim dvoranama i ono što je najbitnije, svi koji se žele cijepiti cijepljenje je dostupno, isto tako i vrste cjepiva koju žele onog trenutka koja je dostupna za sve. Stožer, osim tih nekih aktivnosti brinuo se i o izdavanju suglasnosti za javna okupljanja, za manifestacije, za sportska natjecanja, ali isto tako i za epidemiološke mjere na tima manifestacijama i na tim okupljanjima. Redovita komunikacija i sa svim ostalim dionicima civilne zaštite, ali i sa civilnom zaštitom u Varaždinu, sa Stožerom RH a po potrebi i sa svim drugim akterima, tako da smo bili stvarno informirani, a ono što je najbitnije isto tako smo informirali i naše sugrađane putem konferencije za medije, bilo ih je 13, a sveukupno je bilo 234 priopćenja u toku 6 mjeseci vezanih uz rad Stožera. Da bi to sve funkcioniralo, da bi se to sve ostvarilo i punktovi za cijepljenje, isto tako punktovi za testiranje, a i sve ostale aktivnosti Stožera, normalno da Stožer ne može sam, ovim putem bi se zahvalio svim našim gradovima, općinama, svim lokalnim stožerima i gradskim i općinskim, isto tako i operativnim snagama civilne zaštite i vatrogascima i HGSS, volonterima CK, svim stručnim službama i u gradovima i u općinama, svim medicinskim radnicima, a i svima drugima koji su učestvovali u tim aktivnostima, jer takva usluga koja se pružala u našoj Županiji, a isto takva stabilna epidemiološka situacija, moglo se samo zajedničkim radom i uzajamnom pomoći, hvala još jednom svima koji su učestvovali u tome, a hvala još jednom svim sugrađanima koji poštuju epidemiološke mjere i koji se odgovorno ponašaju.

 SANDRA SINJERI: Poštovani predsjedniče, župane, zamjeniče, drage kolegice i kolege i svi prisutni ja vas pozdravljam. Vezano na izvješće Stožera posebno ću se osvrnuti na cijepljenje i procijepljenost jer je to jedna od glavnih o kojima se priča već mjesecima. Meni je žao što je u našoj Županiji proces cijepljenja počeo sa jednim debaklom koji je popraćen razno raznim pošalicama, a tiče se cijepljenja našeg župana preko reda da se ne baci. Također u onoj prvoj fazi procijepljenosti dok je bilo najviše zainteresiranih naših sugrađana da se cijepe, naša Županija je dobivala jednu od najmanjih doza cjepiva, ne znam da li se moglo bolje na tome poraditi ili nije ne ulazim. Ja uvijek vjerujem da se može bolje. Posljedica svega toga je vrlo slaba procijepljenost, vrlo nizak postotak procijepljenosti u RH. Imamo svega 34 %, danas sam gledala 35 i nešto posto, nismo zadovoljni ako nam je cilj bio i cilj o kojem je premijer govorio i nacionalni stožer o 50% procijepljenosti, naši ljudi su poznati po tome da se pridržavaju mjera i sigurno se moglo puno bolje iskomunicirati da procijepljenost bude veća. Mogle su se raditi aktivnosti na koje bi se privukli ljudi stanovništvo da dođe na cijepljenje, neke županije su radile neke aktivnosti koje nisu bile zadane od nacionalnog stožera i sad je pitanje što je naš stožer napravio, koje aktivnosti, a da nisu zadane od našeg Nacionalnog stožera.

 MARKO FUCAK: Članovi Županijskog stožera nisu imali lagani posao i na tome im skidam kapu nije im bilo lako, a posebice kao što je kolegica Sandra rekla morali su provoditi neke mjere, odluke Nacionalnog stožera civilne zaštite koje su u najmanju ruku dovele do toga da su ljudi izgubili povjerenje u struku, zašto u struku, zato jer su sami epidemiolozi iz dana u dan mijenjali neka svoja mišljenja i svako malo mijenjali mjere i svoje kriterije i zbog toga je došlo do toga zbog čega je došlo, da javnost više ne vjeruje Nacionalnom stožeru, a onda se to normalno prebaci na ovaj Županijski stožer. Zato velim g. Ljubiću shvaćam da vam nije bilo lako i tu vam skidam kapu. Ako pogledamo neke izjave npr. od Alenke Markotić tada je rekla u ožujku 2020. godine izjavila da za sva sigurna cjepiva treba najmanje dvije godine, onda je u svibnju iste godine dva mjeseca kasnije rekla da za sva cjepiva treba barem tri godine, onda listopad 2020. godine možda bi prva cjepiva mogla biti dostupna u roku dvije godine, a onda u siječnju 2021. izjavila da su sva cjepiva učinkovita iako su dobivena u manje od godinu dana su potpuno sigurna. Onda imamo tu i Krunoslava Capaka, on je opet tvrdio da virus može prenijeti preko teniske loptice. Ova njegova izjava prije nekoliko mjeseci da se za šankom smije samo sjediti u birtiji, da se ne smije stajati. Po tome virus valjda ubija samo na visini od 1,80 ili ovisi koliko si visoki, ako ste niži onda je virus bezopasan. Tada je bila i zamjenica ravnatelja Hrvatskog zavoda za javnog zdravstvo isto je izjavila što više raste životna dob to je veći udio cijepljenih i onda je izjavila da su ovi iznad 100 godina gotovo su svi cijepljeni. Znači Pavić iz HZZJZ veseli se činjenici da je skoro 99 % cijepljenih onih koji imaju preko 100 godina. Mislim kuda sreće, svatko želi živjeti što duže, ali velim neke stvari stvarno ne idu nam na ruku ni nama ni javnosti, a niti samim epidemiolozima. Tu se gubi vjera u struku i ljudi su nezadovoljni, a jučer je isto bilo zanimljivo, izašao je u medijima članak kojega su povukli sa stranica Corona virus hr. gdje su epidemiolozi dali preporuke kod berbe mandarina. Napisali su na tri, četiri stranice epidemiološke upute i mjere kako pravilno brati mandarine, znači distanca, razmak, maske i to. Sad se samo pitam jednu drugu stvar, hoće li to doći i u Podravinu? Hoćemo li mi morati brati naše gorice, kukuruz uz pridržavanje epidemioloških mjera? Ako idemo u takvu krajnost onda ne znamo gdje je kraj tome. Zato pitam članove Županijskog stožera da li vam nekad dođe tako neugodno kad morate možda provoditi neke mjere, a znate i za njih da su kontradiktorne zdravom razumu.

 ERNEST FORJAN: Poštovani predsjedniče ŽS, župane, dožupane, uvaženi pročelnici, kolegice i kolege vijećnici pa evo ja ovu govornicu ne mislim zlorabiti da budem isključivo kritičan po ovoj temi koja je, pa mogu se usuditi reći, jedna od ključnih i najvažnijih u protekle dvije godine, od trenutka kad se je počela događati. Ja ću iskoristiti ovu govornicu za prvi puta da se zahvalim prvenstveno svim članovima Stožera, svim onim ljudima koji sudjeluju ne 2020., ne u ovom Izvješću, nego svima onima koji sudjeluju svakodnevno pa isto tako i danas u rješavanju svih problema i svega onoga što se događa oko kvalitete i sigurnosti života stanovnika na području KKŽ i na taj način ću završiti, ali ću reći još jednu stvar, a to je da se isto tako zahvaljujem i svima vama koji sa svojim kritikama, ali zalaganjima i prijedlozima isto tako pomažete i Stožeru za kvalitetu života naših stanovnika.

 MLADEN KEŠER: Samo jedna kratka rečenica, kolega Fucak je bio zapravo dosta precizan, on je rekao koje su sve nelogičnosti Stožera i koje upute je sve dobivao Županijski stožer da provede na nivou nižem, a to su Županija, općine i gradovi. To je bilo zapravo dosta precizno i ovo nije, ne govori nešto čovjek koji želi zlouporabiti u nekakve komičarske svrhe već je Stožer napravio od sebe tragikomediju, to bi zapravo bila poruka. Znam Ratko da si imao veliki problem.

 PREDSJEDNIK: U pravilu ne komentiram, ali ja ću vas podsjetiti da današnji dan imamo 15 umrlih od posljedica covida i samo u našoj Županiji 62 novooboljela i mislim da je to preozbiljna tema da bi izvodili neke stvari ovdje i vadili iz konteksta pojedine izjave Stožera koji je davao izjave svaki dan, sve u najboljoj mjeri, ja vjerujem da bi nam pomogao da živimo što sigurnije, a sigurno da svako razuman, da mu je jasno kako se ova bolest pojavila da su i sami stručnjaci na početku lutali. Lutaju još i danas. Nemojmo očekivati da će sve točno reći jer mijenjaju očigledno naputke, ali ja sam uvjeren da sve što su rekli da su rekli u najboljoj namjeri, ali velim bit svega je da mi imamo danas 15 umrlih, 62 novooboljela samo u KKŽ, to je stvar koja bi nas trebala jako brinuti.

 MARKO FUCAK: Neću ovo nazvati replikom. Ja se nisam iz toga ismijavao ja sam ovakav i u privatnom, a i u poslovnom životu. Mislim da sve činjenice koje sam rekao nisam ništa lagao zato jer to možete vidjeti na google, to je sve istina, ja sam rekao da skidam kapu g. Ljubiću i njegovom timu, baš zbog tih stvari. A velim ljudi su izgubili povjerenje zbog toga, imamo malu procijepljenost, a moram vam replicirati predsjedniče vama, vi ste prošli put rekli nemojte pitati kolika je cijena PCR testa, koliko je cijena brzog antigenskog, cijepite se da se ne morate testirati, ali vidite ljudi koji su cijepljeni dva puta, možda se budu i treći put cijepili, kad odlaze poslovno putovati u neke zemlje poput Velike Britanije bez obzira koliko su puta cijepljeni, moraju si platiti sami iz svojeg džepa PCR test, bez obzira koliko su puta cijepljeni, tako da mislim da na prošloj sjednici je moje pitanje bilo na mjestu.

 MIJO BARDEK: Pozdrav svima prisutnima, g. predsjedniče, nisam mislio diskutirati po ovoj temi, jer ovo je i suviše ozbiljna tema da bi skupljali jeftine političke poene. Da li je civilni stožer na državnoj razini radio, epidemiolozi, dobro ili ne, isto ne bi diskutirao, ja mislim da ljudi znaju svoju struku, da li je bilo nesnalaženja u početku i na državnoj razini i na našoj. Bilo je sasvim sigurno, jer se i suviše vrlo malo znalo ispočetka kako će se stvari razvijati. No ja bi upozorio jednu drugu stvar, imao sam pritužbe, da li je to točno ja ne znam, iz nekih fotografija koje sam vidio, ja bi samo apelirao da je bilo cijepljenja nekih ljudi preko reda koji nisu zaslužili, ja bi samo na to upozorio. Toliko bi diskutirao o tome.

PREDSJEDNIK: O ovoj točki nećemo glasovati.

**Točka 4.**

**Razmatranje Izvješća o radu Povjerenstva za ravnopravnost spolova Koprivničko-križevačke županije, s prijedlogom Zaključka**

PREDSJEDNIK: Izvješće smo primili.

 Obrazloženje daje predsjednica Povjerenstva za ravnopravnost spolova Verica Rupčić.

 VERICA RUPČIĆ: Poštovani svi, evo još jednom imam tu čast i zadovoljstvo, ovaj puta po temi koja je za mene a vjerujem i za sve vas od velike pa čak za neke od vas i izuzetne važnosti, a to je tema ravnopravnosti spolova koju zajedno radimo dugi niz godina. Ja ću evo prije svega zahvaliti dosadašnjim članicama i članovima, neki od njih su sada ovdje sa nama i u ovom sazivu. Zahvalit ću na radu, suradnji kooperativnosti svima koji su puno i dobro sa mnom radili pa i onima koji nisu baš bili kooperativni, zahvaljujem svima i izrazit ću želju i nadu da će nam u ovom sazivu rad i suradnja biti dobra, uspješna i da će biti sadašnje imenovane članice i članovi kooperativniji od prošlog saziva. Nemojte mi zamjeriti ja sam uvijek direktna. Dakle ja vjerujem da ste vi pogledali, možda pročitali, iščitali ovo izvješće, naravno ne mogu očekivati da sve vas jednako ta tematika zanima, iako evo zdušno se trudimo raditi po svim temama koje čine, a vjerujte svi segmenti našeg života su isprepleteni i ravnopravnošću odnosno problematikom ravnopravnosti, prije svega, problematikom nasilja prema ženama i nasilja u obitelji. Ja ću istaknuti i na to sam ponosna svoje mišljenje i svoj stav da tema ravnopravnosti ne smije imati stranačke boje, jer sve ono što mi radimo u ovom našem Povjerenstvu pa i na svim nivoima na državnoj razini uistinu zaslužuje dužnu pažnju i našu posvećenost nikako ne politikanstvo, pa mi evo na tom tragu radimo i kroz sve ove godine. Imali ste priliku vidjeti da te naše aktivnosti u prošloj godini naravno kao što i svi segmenti našeg života, danas smo to čuli već u različitim izvješćima i prilikama, prošla cijela godina je bila protkana pandemijom covida 19 i samim time, onda mnoge aktivnosti i ograničila, a neke od njih nažalost i potpuno spriječila jer naravno morali smo se u svemu voditi epidemiološkim mjerama, što smo i učinili, tako da smo već početkom godine još prije same pandemije neke redovite naše aktivnosti odradili, a to je, globalna kampanja Milijarda ustaje koja je naravno usmjerena, svjetske je razine naravno sam naziv kaže globalna gdje se prije svega skreće pažnja na cjelokupnu javnost i problematiku nasilja nad ženama, djevojkama i djevojčicama. To tradicionalno radimo svake godine u Križevcima sa našom partnerskom udrugom „Hera“. Isto tako smo obilježili Dan ružičasti majica, to ću vas podsjetiti, to je kampanja svjetskih razmjera koja je usmjerena na tendenciju vršnjačkog nasilja i ono na što smo ponosni, mi smo, naše povjerenstvo prvo u našoj županiji pokrenulo tu kampanju i naše škole su to prepoznale kao kvalitetno i potrebito pa i dalje surađujemo na tome. Isto tako smo sa tradicionalno sa djelatnicima policijske uprave KKŽ obilježili Međunarodni dan žena, pa onda nakon toga smo imali zatvaranje, znate kako je to sve izgledalo. Uglavnom nakon onog prvog šoka u kojem smo svi bili, počele su se održavati različite konferencije, okrugli stolovi putem raznih platformi u kojima smo mi naravno sudjelovali. Pa smo u rujnu obilježili Nacionalni dan borbe protiv nasilja nad ženama koji je 22.9. pa isto tako Svjetski dan seoskih žena i Međunarodni dan borbe protiv nasilja nad ženama. To su samo neke aktivnosti, neću vam pobrojati, jer kažem koga je zanimalo ja sam, vjerujem da ste pročitali što se sve radilo, na kojim smo to sve putem tih platformi sudjelovali. Naravno ono što nas žalosti, to je činjenica da nismo mogli održati Festival žena iz ruralnih područja, to je naš jedinstveni projekt koji mi kao povjerenstvo evo već 10 godina smo organizirali i provodili na području naše županije. Jedan poseban projekt u svakom smislu dobro prihvaćen, ne samo u našoj županiji nego i cijeloj Hrvatskoj pa čak i šire u regiji, jer gdje god sam sudjelovala promovirala sam ga i da je tome tako da je dobro prihvaćen mislim da govori činjenica bio je i u kalendaru događanja europske komisije, a isto tako i pozivi koje sam upućivala diljem Hrvatske su urodili plodom i upravo evo u subotu će se održati u Zagrebu jedna lijepa manifestacija na tragu ove naše, slična dakle, pod nazivom Vrijedne ruke žena Grada Zagreba. Mislim da nas to treba na određeni način ispuniti ponosom i zadovoljstvom . Isto tako smo izdali monografiju povodom 10 godina našeg festivala, ali čekamo neka bolja vremena kada ćemo moći promociju napraviti i uključiti, dakle pozvati sve žene a to je 110 žena koje su sudjelovale kroz ovih proteklih 10 godina. Dakle, kroz medije smo dobro zastupljeni jer to je uglavnom tematika koja ima određeni prostor medijski, ja se trudim evo sudjelovati gdje me pozovu, čak sam i neke emisije sama organizirala, uredila, vodila na Podravskom radiju na našim lokalnim radijima u njihovim emisijama isto, tako i na televizijama Srce, ali Varaždinska tv je još uvijek tu, oni nas redovito prate. Svojim radom brojnim aktivnostima i konkretnim rezultatima mogu reći da smo ostvarile značajno mjesto i specifičnu prepoznatljivost našeg Povjerenstva za ravnopravnost spolova u državnim i regionalnim okvirima, zato smo dobili naravno mnoga priznanja od državnih i međunarodnih institucija što nas naravno čini sretnima, ali nam je poticaj i svojevrsna obaveza da radimo još više i kvalitetnije pa je se ja iskreno nadam da će biti i u budućnosti, naravno od svih vas očekujem i suradnju i podršku što je bilo neupitno i kroz ove protekle mandate na čemu još jednom svima zahvaljujem. Na početku sam zahvalila samo članicama i članovima Povjerenstva, a sad uistinu svima vama koji ste ovdje, koji ste bili i u prijašnjim sazivima, naravno zahvaljujem našem županu, zamjeniku, predsjednicima Skupštine koji su bili kroz protekli period, ovo je izvješće za 2020., obzirom da smo mandat završili, uzela sam si to pravo, nemojte mi zamjeriti da zahvalim, mislim da je prigoda, kao što sam rekla, treba reći sve što je dobro, ponekad treba malo spomenuti i što nije dobro, s ciljem da opet bude dobro, odnosno da bude još bolje nego što je bilo.

 TEA ŠČETARIĆ JASEK: Evo ja bi samo kratko zahvalila g. Verici, pohvalila njezin rad, trud i veliko zalaganje i moram reći da mi je jako žao što vladajuća većina ženama nije dala da dođu do izražaja na izbornim listama, što se vidi kroz Skupštinu i također me jako žalosti što je odbijen prijedlog oporbe da žena bude predsjednica Skupštine. Ja se iskreno nadam da ćemo mi to kroz naše Povjerenstvo u suradnji sa županom pokušati ispraviti da bude i žena predsjednica.

 DAJANA MILODANOVIĆ: Poštovani župane, dožupane, predsjedniče, članice i članovi. Ovo je prevažna tema da se mi žene ne bi javile pa ovim putem ću vam pročitati neke podatke koji su javno dostupni iz istraživanja ravnopravnosti spolova, čisto da osvijestimo važnost ove teme. Dakle, žene u Hrvatskoj predstavljaju većinu visokoobrazovanog stanovništva. Što se tiče pozicija ekonomskog odlučivanja prema podacima HANFE udio žena u dioničkim društvima koji kotiraju na burzi iznosi 12,6% dok je udio žena u nadzornim odborima 32,3%. Ovakav odnos kontinuirano je prisutan veći niz godina, a podzastupljenost žena u tijelima koja donose važne društvene odluke ukazuje na spremnost društva da se odrekne znanja, talenata i iskustva svojeg u obrazovnom smislu najuspješnijeg dijela. Danas svjedočimo podzastupljenosti žena u ŽS. Vidi se otpor stranaka prema Zakonu o ravnopravnosti spolova. Stavljaju se žene na kandidacijske liste na dno liste i nisu imale pravo kao muškarci da dođu i da danas odlučuju u ŽS. Zahvaljujem se Nezavisnima koji uvijek rade na ravnopravnosti spolova i imaju omjer 5/3 u ŽS.

 JADRANKA LAKUŠ: Još jednom lijep pozdrav svima. Jučer je bio jedan prevažan dan žena, to je bio Nacionalni dan obilježavanja nenasilja prema ženama. Mislim da bi danas ova Skupština, ne znam da li je to ikada učinila, ja sam bila u prošlom mandatu, ne sjećam se da su to napravili, da se ova skupština javno treba očitovati da je protiv nasilja nad ženama, da kažemo STOP nasilju prema ženama, kao jedno tijelo na koje su nas izabrali ljudi među kojima je veliki broj žena i da stvarno s ove govornice nemamo nikakvih seksističkih razgovora, prijedloga, rasprava pa vas molim kolegice i kolege da poštujemo jedni druge, da poštujemo ulogu koju žene imaju kao majke, odgajatelji kao vjerni članovi i stupovi ovog društva. Dakle predlažem da u sklopu ove točke uputimo jedan javni apel i da kažemo svoje mišljenje da se kao ŽS javno zalažemo za stop nasilju prema ženama.

 ŽELJKO LACKOVIĆ: Dakle ova točka dnevnog reda je prigoda da se svi jasno očitujemo protiv nasilja nad ženama iako je tema ravnopravnosti i jednakosti među spolovima daleko šira, ali ono što želim pohvaliti je da svi oni koji pozitivno razmišljaju i promiču ravnopravnost spolova i nenasilje nad ženama, trebaju dobiti podršku, ali isto tako oni koji su žrtve nasilja, a to su najčešće žene, koje se zbiva negdje iza zidova iza zatvorenih vrata, treba dobiti konkretnu pomoć. Dakle, uz sve ovo što radi povjerenstvo i g. Rupčić, ja predlažem da se osiguraju konkretne mjere. Dakle od mogućnosti prijavljivanja, od sigurne kuće u koju će sada Županija ući, ali i sve one konkretne mjere kako god bile male bi doprinijele većoj ulozi u Županiji Povjerenstva, da ne budemo samo protokolarni nego da budemo konkretni i da možemo reći koliko je poziva zaprimljeno, da li smo možda potakli ili podržali osnivanje sličnih udruga ili smo sami potaknuli nekoga da napravi udrugu koja će biti podrška ženama žrtvama nasilja.

 VERICA RUPČIĆ: Meni je jako drago da je ovo naše Izvješće potaknulo članice i članove ŽS na ovakvu jednu kvalitetnu raspravu. Ja se svakako slažem sa g. Lackovićem i sa gospođama, ali krenut ću sad od njega, on je zadnji govorio. Čisto informacija koju nemate, ne znate, da smo mi kao povjerenstvo u mnogim stvarima kao perjanica u Hrvatskoj. To nije nekakva samohvala, to su činjenice jer smo poslali s nivoa našeg Povjerenstva mnogo inicijativa, neću sad nabrajati. Neke su čak ušle u Zakon, na što smo ponosni, ali nažalost to u praksi baš dobro ne funkcionira, to g. Lacković kao pravnik bi trebao znati. Mi imamo jako dobre zakone, nažalost često puta zapinjemo kod njihove provedbe, odnosno dobri zakoni se dobro ne provode. Nažalost, a to je upravo u ovom segmentu, ne samo ravnopravnosti, više u segmentu više u nasilju nad ženama i obiteljskog nasilja. Mi imamo također Županijski tim za sprečavanje nasilja prema ženama, koji djeluje upravo sukladno zakonu i protokolima. Isto tako mi kao Povjerenstvo ja nisam sad govorila vezano za ovo izvješće, treba mi jedan sat da bi vam pobrojila sve što mi radimo, odnosno konkretno ja, moj telefon je na raspolaganju 24 sata dnevno, moj privatni telefon, ja sam ženama uvijek dostupna i služim kao koordinatorica jer mi kao Povjerenstvo nemamo pravnu snagu nešto rješavati, ali pomoći, uvijek, povezati. Žene ne znaju, to je onaj najveći problem kad je žena izložena nasilju, kad više ne može trpjeti, ona ne zna kome se obratiti. Najčešće čuju za mene, jer smo dosta prisutni u medijima, i onda dođu do mog broja i zovu mene. Ja sam onda ta koja nastoji djelovati. Ja sam jako puno pomogla, to me čini sretnom. Na neki način, nažalost imali smo teških situacija, ali i onih gdje smo ženama puno pomogli pa su onda odlučile, nakon što se gospon dotični dostavljač vratio iz zatvora, one su odlučile mu povjerovati da bude jako dobar i nikad više to neće napraviti i vratile se. Neke su nakon toga jako stradale. To mi je žao. Kako bilo, ja svakako podržavam tu ideju da trebamo, ali moramo opet raditi sukladno našim postojećim zakonima, ne možemo mi sad izvan tih okvira i kao povjerenstvo, zato i jesmo među vodećima u Hrvatskoj, radimo ono što druga povjerenstva nemaju niti u primislima. Vjerujte mi, jer mnoga povjerenstva su samo slova na papiru, neka se sastanu par puta godišnje i to je to. A mi živimo stvarni život, mi živimo borbu za ravnopravnost, prije svega borbu protiv nasilja. Temeljna okosnica svake naše sjednice je upravo ta tema. Uvijek obrađujemo tu temu, kompletno radimo, pomažemo to ćemo činiti i dalje. A ovo što se tiče što je dala prijedlog g. Lakuš, ja se slažem isto tako se pridružujem tom prijedlogu, da mi kao ŽS donesemo zaključak u okviru ove točke dnevnog reda da ŽS zaključuje da smo mi kao tijelo donijeli odluku da smo Županija sa nultom stopom tolerancije na nasilje. Evo to je moj neki doprinos. To će Ljubica malo bolje sročiti**.** G. Lakuš, to bi bilo tako? Ja mislim da je to jako dobra ideja, samim time što smo jučer obilježili Nacionalni dan, još nam predstoji 25.11. Međunarodni dan borbe protiv nasilja nad ženama, ja nisam da se samo prigodničarski uz te dane koji se obilježavaju govori o toj temi. Mi ne samo da govorimo nego i radimo kroz cijele naše mandate, to ćemo nadam se i dalje, svakako je dobro došla ova naša sigurna kuća koja je sada u pripremi, a g. Lackovića ću samo podsjetiti, mi smo jedini u Hrvatskoj imali sigurnu kuću pred 3 godine po principu specijaliziranog udomiteljstva, nažalost zakonodavac je ukinuo tu kategoriju pa smo onda ostali bez nje, ali onako se pokazalo da je ipak bolji institucionalni oblik skloništa za žrtve obiteljskog nasilja. Tako da vjerujem da će se ovime doprinijeti kvaliteti života žena i djece koji su izloženi obiteljskom nasilju, a nažalost brojevi su jako veliki, nerado govorim o brojkama, znamo da na svaki prijavljeni slučaj nasilja dolazi čak 10 neprijavljenih Zašto? Zato što se žene boje i ne znaju gdje su, tko će im pomoći, prepuštene su same sebi i na koji način opće mogu nastaviti život. To je tema, o kojoj bi se jako puno dalo pričati, ne bi vas više zamarala, ali ovo je kvalitetno, potrebno i zahvalna sam na ovim raspravama.

PREDSJEDNIK: Možemo donijeti, formulirati Zaključak da smo Županija sa nultom stopom tolerancije nad nasilje na ženama, odnosno da jednostavno kažemo stop nasilju nad ženama, da li ima netko protiv ovakvog zaključka? Ukoliko nema, neka uđe u Zapisnik da smo jednoglasno donijeli ovakav Zaključak.

**Županijska skupština je jednoglasno sa 34 glasova „za“ donijela Zaključak da je Koprivničko-križevačka županija, županija s nultom stopom tolerancije prema nasilju.**

Zaključak se prilaže zapisniku i čini njegov sastavni dio.

**Županijska skupština je jednoglasno sa 34 glasova „za“ donijela Zaključak o prihvaćanju Izvješće o radu Povjerenstva za ravnopravnost spolova Koprivničko-križevačke županije za 2020. godinu.**

Zaključak se prilaže zapisniku i čini njegov sastavni dio.

**Točka 5.**

**Razmatranje Izvješća o mjerama provođenja Programa unapređenja vatrogastava i Programa zaštite i spašavanja za 2020. godinu, s prijedlogom Zaključka**

PREDSJEDNIK: Izvješće smo primili.

Obrazloženje daje zamjenik župana Ratimir Ljubić.

RATIMIR LJUBIĆ: Ovim programima se predviđa financiranje VZ KKŽ, HGSS Stanice Koprivnica, Stožera civilne zaštite KKŽ, aktivnosti vezane za zaštitu na radu zaposlenika KKŽ. O radu vatrogasne zajednice KKŽ i njezinom financiranju ste imali prilike čuti na prošloj sjednici pa neću o tome pričati. Što se tiče HGSS-a Stanica Koprivnica, uz stanicu Koprivnica oni imaju ispostave u Đurđevcu i u Gradu Križevcima, a bave se prvenstveno unapređenjem sigurnosti u van urbanim i drugim nepristupačnim područjima naše Županije izvan javnih prometnica aktivnostima spašavanja, zaštite života, imovine i sigurnosti naših sugrađana. Naime, isto tako zbog turizma na području Kalnika imamo puno intervencija HGSS, ali i na području uz rijeku Dravu, tako da oni puno rade, ali su aktivni i u svim drugim aktivnostima civilne zaštite, ja mislim, uz Vatrogasnu zajednicu jedna od složenijih operativnih snaga sustava civilne zaštite. Ono što se tiče aktivnosti Stožera to smo rekli sve u prethodnoj , uz to samo moramo reći da su i doneseni planski dokumenti zaštite spašavanja programa unaprijeđenog vatrogastva i da ih je županijska služba usvojila i zadnja stvar koja je bitna, a to je zaštita na radu zaposlenika naše Županije koja se odnosi na unapređenje sigurnosti zaštite zdravlja radnika i osoba na radu, sprečavanje ozljeda na radu i profesionalnih bolesti i bolesti vezane sa radom.

TOMISLAV GOLUBIĆ: Na prošloj sjednici Skupštine glasali smo za izvješće VZ županije gdje sam se isto javio za riječ gdje sam pohvalio rad VZ, svih vatrogasaca, dobrovoljnih i profesionalnih. Ovom prilikom bih pohvalio i HGSS koji definitivno zaslužuje sve pohvale koji je bio, kako je zamjenik rekao i okosnica zajedno sa vatrogascima civilne zaštite, dok su se trebale one propusnice kontrolirati i sve ostalo, stvarno je to bilo od njihove strane odrađeno vrhunski. Žalosti me da toliko malo sredstva u Proračunu predviđeno za njih. Pod ovom točkom ne razmatramo znači ni izvješće o radu vatrogasaca ni gorske službe spašavanja, nego razmatramo koliko novaca je županija dala za te organizacije i na koji način su ta sredstva realizirana. Ono što je evidentno iz izvješća, evidentno je znači da vatrogasci nisu uspjeli potrošiti one novce koji su njima bili predviđeni i koji su vjerojatno bili dogovoreni planirani za taj Proračun. Ostalo je neutrošeno negdje 80.000,00 kn samo zato jer ponavljam, 300.000,00 kn je bilo skinuto u proljeće da bi na zadnjoj sjednici rebalansom to bilo vraćeno. Izgleda da vatrogasci nisu uspjeli potrošiti te novce zbog svih procesa nabave koji se moraju provoditi i sve ostalo, nadam se niti jedno vozilo preko ljeta nije stajalo u garaži dok se čekalo da Županija vrati 300.000,00 tisuća kn u Proračun. Iz tog razloga klub SDP i HSLS bit će protiv.

MARKO FUCAK: Civilna zaštita nisu samo vatrogasci, ali između ostalog i oni su dio civilne zaštite i uvijek trebamo te vatrogasce kad dođe do nekakvih požara, elementarnih nepogoda i nečeg drugog. Klimatske promjene u Europi, poplave u Njemačkoj, Italiji i mi smo imali potres početkom godine, mene zanima, neka DVD društva prije jedno 20-30 godina, imali su u svojim zalihama u skladištu koje kakvu opremu za elementarne nepogode, lopate, nekoliko stotina vreća za pijesak, svjetiljke, ležaljke i to. Sada mnogi od njih kažu da jednostavno tu opremu nemaju pri ruci, nego da se ona nalazi u nekakvom centralnom skladištu u Koprivnici, pa me zanima u biti, te nekakve elementarne nepogode, potres, poplava, koliko su, koliko je civilna zaštita skupa sa vatrogascima, kako mogu brzo intervenirati u takvim situacijama.

RATIMIR LJUBIĆ: Što se tiče neutrošenih sredstava u Vatrogasnoj zajednici, ta sredstva se odnose na neodržane obljetnice vatrogasnih društava koje se zbog pandemije covida nisu mogle održati, a na pitanje g. Fucaka o spremnosti, ja vam mogu reći kad se desio potres u Petrinji naši vatrogasci njih preko 50 su bili već u konvoju za Petrinju i išli su tamo pomoći.

ŽUPAN: Htio bih samo g. Golubiću da jednom završimo polemiku oko tih sredstava koja su u vrijeme pandemije linearno skinuta svim proračunskim korisnicima, pa onda i vatrogascima i ponovno im vraćena kao i svima u desetom mjesecu kao što je to i bilo obećano i kao što je to cjelokupni taj proces diktirao. Nema potrebe stalno to spominjati, ja ne želim zaista ulaziti s vama u neke negativne tonove. Otprilike znam otkuda vi crpite tu potrebu za stalnim ponavljanjem te teze, međutim ona jednostavno ne stoji. Sredstva su vatrogascima vraćena, mi smo preksinoć imali izbornu skupštinu Županijske vatrogasne zajednice gdje je to sve skupa pohvaljeno, naš odnos koji imamo sa vatrogasnom zajednicom i cjelokupnim sustavom vatrogastva i ja ne vidim nikakav problem sa tim sustavom niti sa našim vatrogascima, ako ga vi vidite, ja vas molim da mi dođete u posjet i da me oko toga informirate pa ćemo sve te probleme riješiti. Ja ne vidim problem, vi ga stalno potencirate, a niti oni ga ne vide, mislim da bi trebali tu priču završiti, vatrogasci su dobili sva sredstva koja su bila planirana u toj godini, iskoristili su sva sredstva, izuzev ovih namijenjenih proslavama, kojih jednostavno nije bilo i ja bi tu priču jednom završio.

TOMISLAV GOLUBIĆ: G. župane ja stvarno želim isto što i vi i ja se nadam da više nikad nećemo razgovarati o ovoj temi. Ja sam samo izrazio bojazan da operativna sprema s vatrogascima, zbog smanjenja tih sredstava koja su bila predviđena za borbu protiv pandemije, za konkurentnost gospodarstva, ali o tome ćemo na sljedećim točkama. Neka su vraćena, vidimo da su neutrošena, nadam se da nisu ugrozila operativnu spremnost postrojbi civilne zaštite vatrogastva i svih ostalih. Nadam se da nisu jer smo imali izvješće Vatrogasne zajednice županije koje je jako dobro radilo u uvjetima pandemije jako puno utrošenih sati besplatnih i svega ostalog. Ono što je činjenica isto tako da nakon što je Skupština uzela ta sredstva da je predsjedništvo VZ jednoglasno donijelo odluku da se ne slaže sa takvim stanjem. Ja se nadam da smo završili sa tom točkom i da više nikad nećemo o tome pričati i siguran sam da ćemo naći sredstva da vatrogascima za sljedeću godinu u proračunu osiguramo barem sto tisuća kuna više.

MARKO FUCAK: Zamjeniče župana moje pitanje je u biti bilo vezano za opremu, opremu u DVD društvima. Znamo da opremu za zaštitu od poplava imate tu negdje u centralnom skladištu kao u sklopu civilne zaštite ali me zanima u nekim određenim lokacijama, npr. Ferdinandovcu, Novom Virju gdje je blizu rijeka Drava, ne znam, Gola i to, da li ti ljudi u vatrogasnim društvima raspolažu sa nekakvim sredstvima za zaštitu od poplava.

RATIMIR LJUBIĆ: Za svaki grad i svaku općinu postoji lokalni stožer civilne zaštite, imamo redovite koordinacije isto tako imamo redovite sastanke sa predstavnicima Hrvatskih voda, uvijek uoči idemo pod navodnicima reći poplavne sezone kad je mogućnost poplava, gdje se s tim općinama i načelnicima općinskih stožera i gradskih stožera koji nemaju dovoljno opreme da se jave u centralno skladište Hrvatskih voda da si podignu dodatne vreće koje trebaju i uvijek mogu imati. Što se tiče opreme, neki DVD odnosno neke općine i njihovi lokalni stožeri imaju više opreme neki imaju manje opreme ali o tome se brine lokalna samouprava. Centralno skladište se odnosi na županijski stožer koji ima nešto opreme, isto tako po potrebi može dati.

Županijska skupština je sa 26 glasova „za“ i 8 glasova „protiv“ usvojila

 **Zaključak o prihvaćanju Izvješća o mjerama provođenja Programa unapređenja vatrogastava i Programa zaštite i spašavanja za 2020. godinu**

Zaključak se prilaže zapisniku i čini njegov sastavni dio.

**Točka 6.**

**Razmatranje Izvješća o mjerama provođenja Programa „Međunarodna suradnja“ s prijedlogom Zaključka**

 PREDSJEDNIK: Izvješće smo primili. Raspravu je proveo Odbor za međunarodnu i međužupanijsku suradnju i podržava Izvješće.

 Obrazloženje daje zamjenik župana Ratimir Ljubić.

RATIMIR LJUBIĆ: Mjere provođenja programa Međunarodna suradnja odnosi se na tri poglavlja, jedno je sufinanciranje izrade dokumentacije za pripremu EU projekata u JLS, o tome je bilo riječi i na prošloj sjednici ŽS, sufinancira se izrada projektno-tehničke dokumentacije isto tako i izrada potpune dokumentacije. Zaprimljeni su i riješeni zahtjevi tri općina Novog Virja, Ferdinandovca i Drnja u iznosu od 48.500,00 kn. Zatim sufinanciranje projekata udruga ugovorenih u okviru natječaja Saveza Alpe-Jadran, ukupno je dobiveno 7 300 EU, a iskorišteno je 5 300 EU, naime zbog pandemije jedan dio projekata se nije mogao održati i tako da nisu svi održani. Treća stavka je međunarodna članstva i djelatnost Savjeta za federacije županije. Županija je članica Saveza Alpe Jadran isto tako Instituta regija Europe i Panonna EGTS-a i kao takva sudjeluje u tim tijelima. To je ukratko što se tiče mjera provođenja programa Međunarodne suradnje.

MLADEN KEŠER: Ovo izvješće koje smo dobili je zapravo izvješće u prošloj 2020. g. međutim ovdje je vidljivo da je Županija zapravo, na neki način nije udruge uopće kvalitetno informirala o financijskim sredstvima koja su predviđena u proračunu KKŽ. Vi danas imate preko 500 udruga u KKŽ, od toga sam Grad Koprivnica ima preko 136 udruga iz područja kulture, djeca, udruga žena, Domovinski rat, zdravstvo i ostale udruge. Zato imamo veliki broj koje djeluju na području što aktivnije, što neaktivnije. Međutim moram priznati da je ovo zapravo poražavajuće da udruge nisu iskoristile određena financijska sredstva, a što je g. Ljubić rekao da su se samo tri JLS javile za određena financijska sredstva iz ovog programa. No međutim vjerujem da ćemo to ispraviti u 2022. g. kroz Proračun i program, a osobito iz razloga jer ovdje je predviđeno kroz ove kapitalne projekte koji se sufinanciraju npr. 100 tisuća kn koliko vrijedi neki projekt, taj projekt ne košta 100 tisuća kuna nego on košta 125 tisuća kuna, porez ide državi 25 %, to je 25 tisuća kuna, od toga nije više 50% sufinanciranje već je financiranje samo 40% a 60 % JLS. Vi na taj način doslovno nećete pomoći JLS-ovima, a to je evidentno da JLS nisu iskoristile ova financijska sredstva jer vam je ovdje prikazano, ni više ni manje, planirali ste 200 tisuća, rebalansom ste smanjili na 50 tisuća kuna, a od toga ste iskoristili 48 tisuća i 500 kn. Što se tiče ostalih raznih aktivnosti koje provodi KKŽ mi imamo tu naše susjedne županije Međimursku, Varaždinsku pa i Krapinsko-zagorsku županiju koje izuzetno puno provode projekata međunarodnih projekata, a mi smo zapravo ovdje zaboravili na ozbiljne međunarodne projekte, a osobito projekte koji su vezani na Europa za građane, gdje udruge mogu direktno koristiti, nikad niste napravili niti jedan sastanak u okviru jedinstvenog upravnog odjela koji se bavi ovim poslom, ali je Upravni odjel za gospodarstvo i komunalne djelatnosti potrošio ni više ni manje 4 000 EU na određeni projekt Zlatna vina Alpe Adria. To je zapravo evidentno da taj Vaš upravni odjel nije odradio kvalitetan posao sa predsjednicima udruga čak možda nije ni informirao same općinske načelnike da potaknu aktivnosti udruga, da udruge direktno budu implementirane u određene programe npr. Europa za građane. Zapravo da vide na koji način Europa financira razne projekte itd. Mi danas imamo projekte programe, koje općine će biti onemogućene u financiranju određenih svojih programa. Zašto? Jer nisu napravili projektnu dokumentaciju. Ako nismo napravili projektnu dokumentaciju, nema građevinske dozvole, nema para. Vrlo jednostavno, ne. Što je za vas župane i za vaš tim ovdje poražavajuće da ovakav program u jednoj godini, idemo reći pandemijskoj godini, a vjerujemo da ćemo u 2021. Iskoristiti puno više sredstava jer smo više sredstava i planirali za naše općine i gradove. Samo su tri JLS, sjećam se 2020. g. sam bio i ja načelnik i kandidirao sam neke određene projekte. Nisu mi prošli, znate zašto nisu prošli, zato jer se jedan projekt ne može kupiti kao kifla u trgovini neka se on radi barem 6, 7 ili 8 mjeseci, čak i godinu dana, vi ugovor potpišete 2019. više taj ugovor nije priznati trošak u 2020. Zato vam načelnici nisu iskoristili ova financijska sredstva. Predlažem da planirate malo drugačije i da ne onemogućite načelniku da su šire priznati troškovi za samo projektiranje i određene same programe. Prema tome vjerujem u bolju budućnost 2022. godine.

 RATIMIR LJUBIĆ: G. Kešer općina Kalnik je u zadnjih 6 godina ipak povukla neke novce. Za 5 projekata dobila je 73.494,00 kn. Normalno da se neka financijska pravila moraju poštivati i natječaji se moraju poštivati, ne možete tražiti nešto što ste radili pred dvije godine i računi moraju biti iz te godine, a ta pravila važe za sve, a što se tiče tako malog broja zadnjih godina općina. Znači jedan dio općina nije imao pripremljene projekte, jedan dio općina je koristio neke druge izvore financiranja, a što se tiče potpore za izradu programa, normalno da tu je Pora koja kroz program Uz Poru do potpore normalno sve JLS mogu napraviti svu dokumentaciju koja je potrebna, a što se tiče saveza Alpe Jadran ima jasna pravila. Mi svake godine raspišemo natječaj, svima je dostupan, normalno da bi se netko morao javiti i aplicirati na to moraju se dobiti i neki kriteriji, između ostalog i da budu prisutne i druge institucije iz tri države koje su članice Saveza Alpe Jadran. Možda neki zbog toga nisu aplicirali na to, a ovaj dio koji nije iskorišten do kraja to su projekti koji su dobiveni, ali su otkazani.

MLADEN KEŠER: Znam za JLS ovog momenta koje trebaju financijska sredstva, znam da trebaju pare, a ne mogu vjerovati da ovdje imamo u proračunu 200 tisuća kuna i ne potrošimo taj novac. Da ste barem ovog momenta onda rekli ne znam svojim načelnicima, daj dečki povucite taj novac. Ja ne bi imao ništa protiv. Što se tiče Pore, Pora ne priprema dokumentaciju, ovo je riječ o tehničkoj dokumentaciji, znači riječ je o dokumentaciji koju Pora ne radi. Pora aplicira na određeni projekt i Pori moraš donijeti program, tu je g. ravnateljica Pore i znam na koji način Pora funkcionira. Donesi mi projekt, pripremljenu dokumentaciju, mi ćemo tipkati i prijavit ćemo i to je to. Ovo je priprema dokumentacije, znači dobiti građevinsku dozvolu, dobiti cjelokupnu materiju da bi Pora uopće mogla nešto napraviti. Ok, to je prošlost, idemo se okrenuti na budućnost.

Županijska skupština je sa 19 glasova „za“ i 15 glasova „suzdržanih“ usvojila

**Zaključak o prihvaćanju Izvješće o mjerama provođenja Programa**

**„Međunarodna suradnja“**

Zaključak se prilaže zapisniku i čini njegov sastavni dio.

**Točka 7.**

**Razmatranje Izvješća o provođenju mjera prema Programu „Konkurentno gospodarstvo“ u 2020. godini, s prijedlogom Zaključka**

PREDSJEDNIK: Izvješće smo primili. Raspravu je proveo Odbor za gospodarski razvoj i podržava Izvješće.

Obrazloženje daje pročelnik Upravnog odjela za gospodarstvo Marijan Štimac. Ja bi ovdje predložio s obzirom da je g. Štimac izvjestitelj ispred UO za gospodarstvo u točkama od 7-10, ako je moguće da podnese uvodno obrazloženje za sve 4 točke pa da onda vodimo rasprave po svakoj točki i eventualna pitanja da postavite.

MARIJAN ŠTIMAC: G. predsjedniče Skupštine, g. župane, cijenjeni vijećnici i cijenjene vijećnice, dame i gospodo, dakle ovo je jedan od 6 programa za koje je nadležnost UO za gospodarstvo, komunalnu djelatnost i poljoprivredu, stoga ću reći da se sastoji od tri osnovna djela. Prvi dio su financijski aspekti provođenja samoga programa kroz mjere izvršenja kroz tekuće projekte, mjere raspisane poznate u županijskoj strategiji, drugi dio je stanje u gospodarstvu u tekućoj godini, kad smo to pisali bili su nam poznati podaci za 2019. g. i treći dio je pružanje konkretnih usluga korisnicima iz nadležnosti upravnog tijela, a odnosi se na obrtništvo, ugostiteljstvo, turizam, promet i ostale vrste usluga koje se svode na tehničke uvjete ili kategorizaciju objekata. Podatke ste vjerojatno pročitali, ja ću biti slobodan osvrnuti se na stanje u gospodarstvu koje je temeljem obrade financijske firme primljeno, kad ću moći reći neke nove podatke, kako bi mogli imati uvid u stanje gospodarstva u 2020. Čuli ste da se radilo u uvjetima pandemije, zatvoreni su bili dijelovi gospodarstva, ali sukladno strukturi našeg gospodarstva, nije primijećen dakle niti jedan negativan trend, dakle prihodi koji su se mogli ostvariti naši gospodarstvenici, a odnose se na trgovačka društva odnosno društva kapitala bez obrta, kreću se preko 12 i pol milijardi. To je dakle iznos veći normalno nego bi bio 2019. godine. Izvoz je porastao 7 %, pokrivenost uvoza izvozom u Županiji je 167%, to je podatak koji ne možete naći na nacionalnoj razini, gospodarstvo naše Županije se po tome razlikuje od ostalih gospodarstava gdje jer kod mjerila ostvaruje suficit razmjerni sa inozemstvom. Investicije u 2020. godini dakle ponovno kažem u pandemijskoj godini na istoj su razini kao što su bile 2019. godine, preko 1 milijarde kuna. Broj poduzetnika je upitno kada gledamo trgovačka društva i obrt, kreće se na razini 3350 gospodarskih subjekata, pri tom treba reći, ali vidite i u materijalu da je broj aktivnih obrtnika porastao za 111 novih. Raste broj smještajnih kapaciteta u krevetima, usluge pružanja smještaja. Dakle nema nikakvih promjena unatoč tome što je u uvjetima pandemije najviše bilo pogođeno ugostiteljstvo i broj zaposlenih je zadržan, čuli ste u prvoj točki dnevnog reda, s pomoću Vlade i programom aktivnosti oko financiranja plaća zaposlenika, zadržali smo dakle zaposlenost i u tom sektoru sa 104 milijarde i 11 tisuća zaposlenika oko 1/3 ukupnog broja zaposlenika. Što se tiče same nezaposlenosti danas je ona 5 %. 5% nezaposlenih osoba je na današnji dan u ovoj Županiji, dakle ispod 2000 osoba je to, a što se tiče broja zaposlenih on će rasti kapacitetom broja ukupno aktivnog stanovništva, on je nažalost kod nas negdje oko 37 tisuća, a broj zaposlenih od 34 i pol tisuće govori da je svaka treća osoba u ovoj Županiji zaposlena. To kad pretpostavimo da imamo 150 tisuća stanovnika. Načelno, ukoliko bi trebali pogledati ono rangiranje koje je zbrojeno za 2019. g. koje govori kakvi smo mi u odnosu na druge županije, tada ova dva osnovna elementa po kojima mi malo kao naše gospodarstvo bolje stojimo, dakle to je ukupni prihod po zaposlenom, odnosno produktivnosti rada, taj podatak koji imamo ove godine 2020. o kojoj ja sad pričam bolji je nego 2019., dakle očekujemo da će županijsko gospodarstvo i dalje biti na jednom visokom mjestu od 21 županije. Jednako tako profitabilnost rada je visoka i ona je viša nego je bila 2019. Preko 30 tisuća 600 kn po zaposlenom je neto dobit. Inače nominalno 550 milijuna kuna. Mi smo Županija jedna od onih koja ima najmanji broj gospodarskih subjekata koji posluju gubitkom, stoga opet kažem sukladno strukturi našeg gospodarstva konkurentnost gospodarstva može se ocijeniti dobro, svaka četvrta kuna ostvarena je na inozemnom tržištu i vjerujem da će 2021. nastaviti u istom tempu. Sve ostale pandemijske uvjete trebaju se smatrati uspjehom našeg gospodarstva.

Ja ću preći sada na Energetiku i prometna infrastrukturu u 2020. g. U 2020. godini ŽS prihvatila je Plan energetske učinkovitosti KKŽ i u njemu su popisane one aktivnosti koje se namjeravaju provesti kroz naredne tri godine. Ono za što je bilo pripremno i moglo se provesti u 2020. a nije. Dakle izradili smo za pet osnovnoškolskih nekretnina i za nekretninu županijsku na Florijanskom trgu, kompletnu dokumentaciju za energetsku učinkovitost tih objekata sa namjerom da se prijavimo kao institucija za korištenje sredstava Fonda zaštite okoliša i energetsku učinkovitost. Takav natječaj u 2020. g. nije bio objavljen, ali ta dokumentacija je spremna koristit će se kad se adekvatan natječaj objavi. Što se dakle tiče ostalih mjera one se provode na način da se prati stanje kroz Geesupe, koji imamo, koji govori o svim našim nekretninama, sve su certificirane, rangirane i unose se tekući podaci o svim vrstama energenata dakle i voda, i prati se, i stanje potrošnje o kompletnoj strukturi nekretnina Županije. Obzirom da smo uvidjeli da u odnosu na certificirani rang, postoji niz nekretnina koje ne možemo i nećemo moći nikad prijaviti prema Fondu zaštite okoliša jer ne mogu ispuniti uvjete natječaja, da ćemo ulaganjem smanjiti potrošnju za 50 %, kroz naš trogodišnji plan, imamo posebni dio koji se odnosi na ulaganja u energetsku učinkovitost takvih nekretnina koje ne mogu dobiti izvore iz fonda, a u svojstvu poboljšanja energetske učinkovitosti tih nekretnina popisane su otprilike sve aktivnosti i one se mogu kontinuirano i provode recimo kroz školstvo, ulaganje sredstava za svaku nekretninu pojedinačno tijekom godine kako se uređuje ovaj sustav. Ovo što će se ovdje posebno, sad je prikazano kao komunalno gospodarstvo, nalazit će se u ovom programu isto ta prometna mobilnost, mi smo svi očekivali realizaciju programa dakle putničku mobilnost ljudi putem autobusnih linija, u tom smislu u 2020.g. sačinjena je i definirana veza županijskih autobusnih linija koje su imale dobru funkciju i koje su bile važeće i koje su se vozile njih preko 70. Otprilike su ulaganja na bazi 2019. g. procjene takvoga troška, međutim još uvijek se nisu sazvali ljudi u cijeloj Hrvatskoj da se taj postupak provede, nadam se da bude do kraja godine, ako ne i svakako sa tim projekcijama osiguranja sredstava za tzv. naknadu prijevoznicima po ugovorima za 2020.

Što se tiče komunalnog gospodarstva, ono je prilično široko. U pravilu glavni korisnici tih sredstava u komunalnom gospodarstvu jesu općine i gradovi i to kroz kapitalnu pomoć, a područja kapitalne pomoći su dakle katastarska izmjera, dakle pomoć za ravnomjerni razvoj Županije, što je najveća stavka i nju najizdašnije koriste jedinice lokalne samouprave. Zatim kapitalna pomoć za razvoj sustava gospodarenja otpadom i ovim programom financiramo određene troškove našeg RCGO. Dakle od 4 milijuna 640 revidirano je 3 milijuna 936, izvršenost je sa 85%. Ovdje moram reći da način kapitalne pomoći provodi se na vlastiti trošak, nama se uz propisani zahtjev, prilaže dokumentacija, ovjerena treba biti i ona se različitim intenzitetom za različite programe i uglavnom realizacija ovakvih programa, a i svih ovih manje-više sličnih uvijek refundacijskog tipa zavisi od aktivnosti onih koji su naši korisnici za ta sredstva.

Vodno gospodarstvo, svi znate da je dakle da je jedan od najvećih projekata na Županiji upravo ovaj koji se provodi, povezano aglomeracijom, vrijednost mu je bila bliže milijardu, s PDV-om je to bilo više. Nismo očekivali početak radova, prvi zaključeni ugovori pa je onda navedeno vrijeme kad smo to pisali, oni koji se tu spominju naravno da su poslije zaključeni sa izvođačima radova na ugovore kako u Koprivnici tako i u Đurđevcu ta situacija se mijenja, radi toga što se vidi da je inače taj broj postigao veću potražnju za kapitalnom pomoći sada realizira sa milijun i pol kuna, 70% od revidiranih sredstava, upravo iz razloga jer osim pripreme pa zaključenja ugovora zapravo se projekti unutar vodnog gospodarstva u smislu izgradnje vodo opskrbne mreže, vode i pročišćavanja voda nismo odbijali u značajnom obuhvatu radova, već smo se više fokusirali u toj godini na pripremu budućih radova kojih ćemo biti svjedoci 2023. godine, kada će proračun za 2022. biti značajniji nego inače. Naš konačni cilj u svim programima je dakle priključci za 90% sustav vodoopskrbe, odnosno bar 90 za projekte odvodnje i pročišćavanja, kao što vidite naše trenutačno početno stanje na 2020. g. je priključci u odvodnji preko 45%, dok smo puno bolji kod vodoopskrbe iako su priključci na 69 % svih kućanstava kojih ima po zadnjem popisu, dakle ovdje piše 38 322, ali je kod vodoopskrbe mogućnost priključka izgrađenih sekundarnih cjevovoda 94%. Dakle, ovaj ćemo broj realizirati uspješno, ovaj skuplji ćemo kroz projekte aglomeracije. Mi dakle ovdje evidentiramo i stanje otvorenih vodotoka u smislu biološko-kemijske kakvoće vode. Ona u prijevodu govori uvijek o tome koliko ispravno rade pročistači otpadnih voda na tim odvojcima i te podatke otprilike o sadržaju imate, doći će vjerojatno vrijeme kada će svi ti vodotoci, kad svi pročistači budu u punoj funkciji, onda će se moći prikazati još bolje stanje nego danas.

PREDSJEDNIK: Sad jedno pitanje članicama i članovima, primili smo objedinjeno izvješće, da li se slažete da provedemo i objedinjenu raspravu? Ukoliko ne onda krećemo na točku 7. Razmatranje Izvješća o provođenju mjera prema Programu „Konkurentno gospodarstvo“ u 2020. godini, s prijedlogom Zaključka

TOMISLAV GOLUBIĆ: Čitajući ovo Izvješće, a uzevši ga u obzir sa svim tim stvarima i događanjima prošle godine koja jesu bila, iako nas većina nije sudjelovala u radu ŽS i teško je sada biti pametan, ali dozvolite da budemo generali poslije bitke pa da ukažemo na neke probleme koji možda nisu dobro napravljeni. Ako se već išlo na nekakav rebalans proračuna tamo u proljeće gdje se je linearno smanjivalo svim nekim stavkama, očekivalo se onda da taj program Konkurentnosti gospodarstva da će se tu sad nešto napraviti, da će tu sad biti nečega novog, da će biti neki novih ideja, da će se tu nešto pomagati, međutim ispada iz ovog izvješća, ovo sve jesu projekti koji su se nastavili provoditi iz 2018. i 2019. nastavili su se provoditi na način da čak njihova realizacija od 4 točke 4 mjere koje jesu navedene u tablici tri mjere su realizacija odstupanje više od 10 % u odnosu na 100. Tak da imamo mjera 112 na razini 36,7 %, mjera 132 - 74,2 %, a 314 na razini 0%. Ako se već nije uspjelo pronaći nekakve načine da se pomogne Konkurentnom gospodarstvu u doba pandemije koja je na kraju krajeva i uzrokovala današnju inflaciju koju svi guramo pod tepih, barem se moglo izmijeniti program na način da imamo realizaciju koja je u skladu koliko, toliko sa normalnom realizacijom. Iz tog razloga klub će biti protiv.

ŽELJKO LACKOVIĆ: Dakle doista je teško pratiti i kroz izlaganja i kroz materijale jer su oni sastavljeni tako da otežavaju malo pregled i razumijevanje onoga što se zapravo radilo i o čemu se podnosi izvješće. Ja ću zaključiti jednom generalnom opaskom da svi projekti koji su provođeni ovdje pobrojeni po programu Konkurentno gospodarstvo nisu bili dovoljno medijski vidljivi, nisu bili dovoljno transparentni i nisu bili dovoljno jasni. Dakle u interesu je Županijske skupštine, ali i župana da svi projekti koji se sufinanciraju da budu jasno najavljivani, dakle kako imamo svaki puta najavu sa recimo nekog krštenja, vatrogasne zabave ili mise, bilo bi lijepo da se ti projekti najavljuju, da se poduzetnici mogu pripremiti i da onda ne bude dvojbe zašto netko ne zna da postoji neka mjera kojom se sufinancira određena vrsta djelatnosti ili poduzetničke aktivnosti. Dakle, mi nećemo podržati ovakvo izvješće, bit ćemo suzdržani jer smatramo da je svaka pomoć gospodarstvu dobro došla, ali isto tako se zalažemo za veći stupanj transparentnosti u ovoj mjeri.

MLADEN KEŠER: Ja neću biti općenit, bit ću fokusiran na jedan dio gospodarstva, a to je turizam. Turizam KKŽ ne postoji. To je evidentno iz ovog izvješća koje smo primili ovdje od naše službe. Ako vidimo da imamo 83 restorana, da imamo 250 bara, od toga da imamo kuća za odmor 3. Od toga da imamo samo dvije kuće od toga koje imaju 5 zvjezdica, da imamo 54 objekta, govorimo o ugostiteljskim objektima koji pružaju smještaj, imamo 166 kreveta. Objekti kojima se pružaju ugostiteljske usluge u domaćinstvima to su drugačiji objekti, nemaju toliku širinu i opseg kontrole, imamo 41 objekt i 134 kreveta. Objekti u kojima se pruža usluga to su obiteljska poljoprivredna gospodarstva koji imaju najniži stupanj pružanja ugostiteljskih usluga, to je 42 objekta odnosno 43 kreveta. Ukupno imamo 137 objekata i samo 337 kreveta u cijelo KKŽ. Župane nemamo turizma i vjerujem da moramo malo drugačije napraviti program za 2022. godinu, ponavljam SDP je konstruktivna oporba i mi ćemo predlagati, nemojte isključivo odbijati sve projekte. Idemo sjesti kroz odbore, idemo razgovarati kako pomoći ovom gospodarstvu. Turizam je sada spasio Hrvatsku, stranci su donesli pare na neki način i to je jedina stvar koju smo mi ovog momenta imali. Uvažavajući neka veća poduzeća koja imaju puno veću tradiciju. To znači da imamo 2,5 kreveta po objektu, razumijete o čemu govorim, to je malo statistika, g. Štimac voli iznositi statističke podatke. Znate što je statistika – skup netočnih podataka. Kad bi sada išli napraviti jednu turu po našoj Županiji vjerojatno nemamo gdje otvoriti koju klet na vinskoj cesti, vjerujte mi da nema. Predsjednica iz Križevaca govori da imamo, ja još nisam bio niti u jednoj kleti koja je na stazi vinskog puta u Križevcima, a vinar sam. To nije kritika, gospodarstvo treba novac na neki način, tu je otišla gospođa koja je bila vezana na Zavod za zapošljavanje. Što znači dobiti 3000 kn za čovjeka, ništa. Ti radiš, lokal si imao zatvoren. Idemo programski kako precizno ulagati, otvoriti natječaj, imati lepezu i na kraju nemamo ništa. Imamo strategiju, tu nam sjedi Pora, idemo strateški ulagati u neku određenu granu, idemo uzeti strateško područje i strateški ulagati u njega. Imamo Dravu, što smo uložili u Dravu, ništa. Imamo Kalnik, ništa. Tako da ja vas molim da program za 2022. sjednemo i da ga izbrifiramo na koji način. Bit ćemo za, nije problem, programski, ali ne možemo biti za na ovakvom programu. Ne možemo, pa prema tome ja vas molim ovdje je evidentno da ne funkcionira. Tu se mogu uključiti i sredstva 33 %, idemo 33% županija, 33% JLS i 33 % poduzetnik. Idemo uključiti Poru neka ona svima odrađuje. Prema tome, organiziranog turizma nema, ali baš nikakvog. Turistička zajednica ne funkcioniraju, koje križevačka, kalnička, koprivnička, ne znam, možda đurđevačka funkcionira ne znam. Ali znam da trošimo pare, a nemamo prihod nikakvi, prema tome idemo pripremiti ljude da dobijemo novce iz EU sredstava. Onaj program koji smo prije rekli tu je implementacija novaca, idemo implementirati novac u programe i na osnovu tih programa ćemo povući određena financijska sredstva. Pa ako se trojica složimo ja mislim da možemo isfinancirati neke određene stvari i točno ciljano reći u to ćemo uložiti, u to i to. Nitko nam neće zamjeriti.

MARKO FUCAK: Slušajući izlaganje g. Štimca on to naše gospodarstvo naše županije jako lijepo nahvalio, izgleda da teče med i mlijeko. Mislim pročelniče da bi vas svaki poslodavac htio za nekakvog poslovnog direktora. Ali moje pitanje samo glasi da li smo mi konkurentni? Mislim, da li je naša Županija konkurentna. Neću sad tu spominjati zakonske linije, nećemo sad uspoređivati nekakve statističke podatke i to, ali župan je isto rekao. Međimurci nemaju, mi imamo, ali naše gospodarstvo se bazira na Podravci, Belupu, KTC da ne spominjem tu sad neke velike privatne firme, građevinska firma Radnik. Gospodarstvo izgleda da hajde mogu reći zadovoljavajuće funkcionira u našoj Županiji. Ali ono što je Kešer rekao, što je sa turizmom? Sada ćemo staviti po strani Jadran jer Jadran je priča za sebe. Ali ono što zabrinjava je turizam u našoj županiji, zato jer ako gledamo ove županije sjevera, Krapinsko-zagorska, znači Zagorje je u biti Međimurje, ima najviše i noćenja i turizma. Zašto, imaju toplice, Sv. Martin na Muri, Krapina ima isto toplice. To su dvije županije koje prednjače u turizmu. Treća po redu je Varaždinska županija, četvrta je Bjelovarsko-bilogorska. Mi smo peti, ajd recimo da smo malo bolji nego Virovitičko-podravska županija, ali ne možemo privući turiste sa tri velike manifestacije koje traju nekoliko dana kao što je Picokijada, Renesansa, Spravišće, znači treba im se ponuditi više od toga. To je premalo za ovaj hrvatski turizam, a na karti sjevera naša Županija nema nikakva lječilišta kao što su Daruvarske toplice, nemamo ni obične toplice, a nemamo ni kapacitete, a niti neke konkretne manifestacije kako da privučemo turiste. Gospodarstvo nam je na nekoj razini zadovoljavajućoj, ali turizam nije. Ono što je Kešer treba poraditi na tome, možemo svojim iskustvom i znanjem pomoći u kreiranju neke nove strategije županijske i plana razvoja, ovisno kako će se taj dokument zvati.

ŽUPAN: Ja sam svjestan da po svakoj od ovih točaka će otprilike rasprava ići ovako. Da ćemo mi iznositi one podatke koji su relevantni, statistički, bez obzira što netko misli o statistici, točnije iz kojeg možemo iščitati da nije naše gospodarstvo najbolje na svijetu, ali u okruženju, u kontekstu, u usporedbi s nekim drugim prostorima, mi imamo konkurentno gospodarstvo zbog toga što imamo sve ove gospodarske subjekte, koje ste i vi dijelom nabrojili od Podravke, Belupa, Hartmana, Radnika, KTC, zaboravili ste spomenuti Rasco izuzetno važan gospodarski subjekt. Puno malih žilavih gospodarskih subjekata, obrtnika, OPG-ova. To sve imamo i naše gospodarstvo je generalno u gornjem domu hrvatskog gospodarstva. To je to, a sad spuštati znači ovu raspravu na ovu razinu, ja zaista sam sebe moram prisiliti to slušati, jer mi je takva funkcija, jednostavno moram to slušati, svako toliko koliko se ŽS održava, dakle moramo i takve rasprave slušati, ali ja jednostavno ovo više ne mogu, moram i to reći, ne mogu slušati to. Turizam ove Županije, ja sam nekoliko puta rekao da svi skupa ne možemo biti zadovoljni sa tom granom gospodarstva, a i za to postoje mnogi argumenti koji su subjektivni i objektivni, međutim, ne možemo prihvatiti tezu da je za to kriva Županija. Valjda župan je kriv što turizam na prostoru naše Županije nije na toj razini na kojoj vi sad svi mislite da bi trebao biti. Gospodine Kešer, dragi moj Mladene, dakle vi ste zadnja osoba koja bi na taj način trebala raspravljati, jer općina Kalnik sigurno ne može svoju budućnost u gospodarskom smislu temeljiti na tvorničkim dimnjacima, na proizvodnji ili na nečemu kako to mogu neke druge sredine nego upravo na toj grani gospodarstva. Vi ste bili načelnik 8 godina, sada zadnja dva mandata prije toga, znamo se jako dugo. Dakle vi morate krenuti od sebe, šta ste vi napravili u toj općini Kalnik da ona bude turistička meka ovog prostora, ništa, ništa, užas. Znači osim tog jadnog planinarskog doma gore koji je sam po sebi katastrofa, nemate ništa. Bio sam u kampanji, kad smo svi bili u kampanji pa smo htjeli popiti piće u Kalniku, vaš ugostiteljski objekt je bio zatvoren, obrazloženje je bilo da je konobarica pobjegla. Mi smo morali u drugu općinu ići piće popiti. Dakle one sve famozne projekte i one makete hotela s pet zvjezdica, nogometni kampovi, vodeni parkovi, instituti umjetne inteligencije, to nisam vidio kao niti te tvorničke dimnjake, dakle idemo mi krenuti svaki od sebe. Ne dijeliti lekcije da je netko drugi kriv zato što na Kalniku nije razvijen turizam. Je, mi smo isto tako krivi u određenoj mjeri, u određenom postotku, ulozi koju svi mi imamo. Ali prvenstveno je za razvoj te grane gospodarstva zadužena lokalna zajednica. Ja sad neću nikome niti podilaziti, niti nikoga kritizirati, ali imamo svijetli primjer, u Đurđevcu gdje je ta grana gospodarstva, bez obzira na naša mimoilaženja u posljednjih nekoliko godina, doživjela veliki napredak. Koprivnica također, neke općine, da sad, ako nekoga spomenem naravno da ću neke druge izostaviti pa onda to nije mudro, a ni Križevce neću spominjati. Dakle, ovisi puno o ljudima koji tu sredinu vode, pogotovo u malim općinama. Imamo evo cijeli niz takvih sadržaja, takvih projekata koji su proizvod, rezultat rada lokalne zajednice, općina, načelnik, ne dozvoljavam jedan takav pristup da sve ono što je dobro to ste vi zaslužni, je li, vi lokalni čelnici, a sve što ne valja to je Županija kriva pa i ja onda. Evo, možda sam vas malo previše dirnuo s ovom svojom raspravom, ali jednostavno bi htio da ta praksa kao i ove malo prije neke rasprave po prvim točkama koje su jako nekorektne, o kojima bi ja mogao isto tako replicirati, ali evo izdržao sam jer smo se danas svi skupa nekako opredijelili da poštujemo žene kao bitan faktor ovog našeg društva pa onda valjda ne treba ni sa ženama raspravljati o nekim temama, a one mogu s druge strane iznositi određena nekorektna svoja mišljenja. Dakle, ako sam sad vas na nekakvoj osobnoj razini prozvao, a vi smatrate da to nije korektno, onda se ja ispričavam, jednostavno moram na ovakav način jednostavno reagirati da prekinemo ovakav princip. O g. Fucaku nemam komentara.

MLADEN KEŠER: Čvrsta replika g. županu. G. župane, ovdje raspravljamo o programu proračunu vašem kojeg ste vi dali. O proračunu u kojem ste planirani sto i nešto tisuća kuna za razvoj turizma. To je sramotna proračun, od toga gospodarstvenici nisu imali ništa, a kada govorimo, što malo bolje znam, od Vas vjerujte mi, jer sam direktno implementiran u turizam i govorim sada kao poduzetnik, ne kao vijećnik, ne kao čovjek koji je ovog momenta došao da rješava svoje osobne egzistencije ovdje, već da zastupa narod KKŽ, što poduzetnike, što ljude potrebe i sve. U dijelu Kalnika koje sam bio općine na čelu, imali sam taj truli planinarski dom gdje ste vi zajedno mešetarili da je taj planinarski dom dobio bivši bankar kojega vi ovog momenta nemate niti u talonu. Imamo uništene sobe, uništen Planinarski dom, nakon kad sam ja otišao znate koliko imamo sada kreveta u Kalniku, preko 60 kreveta, preko 8 apartmana koji su ovog momenta sa 5 zvjezdica. Prema tome nemojte govoriti zapravo ono što ne znate. Da bi napravili bilo kakvu razvojnu strategiju, a to vjerojatno gospoda iz Pore znaju, moraš napraviti razvojni plan. Da bi napravio razvojni plan njega prethodi, iza njega dolazi prostorni plan. Prostorni plan koji Kalnika onemogućuje u razvoju. Ovog momenta koju vi vinariju imate na području županije, Kalnik ima preko 100 i nešto tisuća litara vina u proizvodnji. Preko 140 tisuća čokota vinove loze, tko to ima? Mi samo imamo Zlatna vina, prema tome ne možete da nismo napravili ništa. Ja vas nisam vrijeđao, ja sam bio precizan. Spremni smo sjesti, spremni smo razgovarati, programski da razvijemo granu turizma, da imamo danas sutra sa nečim za 4 godine izaći pred naše birače. Vi kao župan, a mi kao županijski zastupnici.

ŽUPAN: Ne treba vikati, možemo sve mirnim tonom. Ja zaista nikad ne vičem samo malo glasnije govorim. Vidite da imate svijetlih primjera, Kalnik je svijetli primjer. A zanimljivo, on je u KKŽ, e sad za to nije zaslužna Županija, za te velebne kalničke rezultate nego je kriva za neke gdje je loše. Ma ne, mi smo onda zaslužni i za te rezultate, znači koliko smo krivi negdje toliko smo i zaslužni. Znači nije to baš tako da u vašoj je raspravi Županija sve kriva, a vi ste zaslužni za to što je dobro, to je prva stvar, druga stvar. Nemojte da ja iznosim tu cijeli niz podataka koji bi možda mogli obezvrijedili ili ocrniti te vaše velebne rezultate, počevši od vaše turističke zajednice do minimalno tehničkih uvjeta vaših objekata, svega onoga što nije dobro. Ja vam odajem priznanje za sve ono što je dobro i evo neka to bude neki putokaz i drugima pa će onda Županija i u turističkom smislu biti jako uspješna Županija.

MARKO FUCAK: Mene niste uopće uvrijedili sa ničim, čak mi je drago što ste došli za govornicu, jer mi se činilo kao da ste se zadnje dvije godine umorili, ali dobro. Da, spominjali ste g. Kešera koji je bio 8 godina načelnik pa vi ste tu u Županiji bili zamjenik, sad ste župan, već preko 20 godina. Ja sam čak pohvalio jedan dio gospodarstva, iako nije to na zavidnoj razini, ali recimo tu stojimo dosta ok. Ali po tim statističkim podacima vi ste ih naveli u svojem izvještaju, ali možemo naći na državnim stranicama za statistiku piše da je naša županija u deficitu kod turizma. Sve nas druge županije okolne šišaju. A na sljedećoj točki ćemo razjasniti neke druge stvari.

Županijska skupština je sa 19 glasova „za“ , 8 glasova „protiv“ i 6 glasova „suzdržan“ donijela

**Zaključak o prihvaćanju Izvješće o provođenju mjera prema Programu**

 **„Konkurentno gospodarstvo“ u 2020. godini**

Zaključak se prilaže zapisniku i čini njegov sastavni dio.

**Točka 8.**

**Razmatranje Izvješća o mjerama provođenja Programa „Energetika i prometna infrastruktura“ u 2020. godini, s prijedlogom Zaključka**

PREDSJEDNIK: Izvješće smo primili. Raspravu je proveo Odbor za gospodarski razvoj i podržava Izvješće. Obrazloženje je dao pročelnik Štimac.

TOMISLAV GOLUBIĆ: Vezano za ovu točku dnevnog reda klub će biti protiv čisto iz razloga što je na program Energetike i prometne strukture u KKŽ prošle godine potrošeno 132 tisuće kuna. Ok, pohvaljujem što je program usklađen, izmjene programa su išle jer nije bilo dobro usklađeno, jedino što je napravljeno je ugovor sa Institutom Hrvoje Požar za tri dokumenta Akcijski plan energetske učinkovitosti, Godišnji plan energetske učinkovitosti i dugoročni plan izgradnje. U izvješću se navodi kako je krajem 2018. izrađeno 6 projekata energetskih obnova školskih objekata koji čekaju adekvatni javni poziv za provedbu. Ne znam, 2019. 2020., očigledno nije bilo potrebe za dodatnim pripremama projektne dokumentacije i moram priznati ja se ispričavam sad možda neke stvari ne znam dovoljno dobro, u ovom programu tu su samo dokumenti, proizvodi se projektna dokumentacija, nadam se da nema troškova za radove u svrhu povećanja energetske učinkovitosti, jer ukoliko bi trebalo biti toga unutra, onda smo malo u problemu. Jer kao što je pročelnik Štimac rekao, da energetski pregledi postoje, postoje znači i smjernice za poboljšanje i energetsku učinkovitost i za svaku zgradu koja je u vlasništvu Županije ili pod nadležnosti Županije, gdje neke mjere zahtijevaju više novaca, neke manje novaca, neke zahtijevaju projektnu dokumentaciju, neki imaju duži period povrata neki kraći. Nadam se da radovi u ovom programu. Ukoliko su tu samo projektne dokumentacije, žalosti me što nismo možda prošle godine se više pripremili za nadolazeće pozive što se tiče energetske učinkovitosti izgradnje.

MIODRAG PLANTAK: Hvala predsjedniče, poštovani župane, zamjeniče, članice i članovi skupštine. Pozdravio bih inicijativu sastanka ljudi koji su radili na rekonstrukciji i izgradnji II kolosijeka Križevci državna granica i rekao bi da je to najveći infrastrukturni projekt, čak po meni i važniji od Pelješkog mosta za samu Europu. Naravno da je nama bitno da se sačuvaju te prometnice koje su bile zapravo tema tog sastanka. No samo pitanje zapravo što je s ljudima, ovdje pričam o ljudima koji žive u neposrednoj blizini, naime HŽ kad je izrađivao taj projekt, HŽ je otkupio znači samo onaj dio zemljišta koji je bio potreban za izgradnju kolosijeka, došli su Turci koji su bili izvođač radova, Turci su izgradili sami sebi neke vlastite pristupne putove i nisu otkupili niti jednu drugu česticu koja nije bila nužna. Oni su otkupili samo ono što je bilo potrebno da se napravi glavna, minimalna i pomoćna tekstura, i to je to. Pojavljuje se pitanje što je sa ljudima koji su međaši tim česticama. Lijepo je živite u gradu i daleko ste od toga. Obično ide pruga na rub grada i jednostavno ljudi nisu blizu toga svega i nisu blizu te prašine koja se radi. Ako idemo iz Križevaca prema Koprivnici, obzirom da sam ja iz Križevaca, nisam iz Botova, nisam iz Drnja, mada imam obitelj i familiju u Drnju, poanta je u tome kako se vi krećete i gdje god se nešto radilo katastrofa je. Uzmite u obzir u Križevcima Koprivničku ulicu. Ima nas ovdje dosta iz Križevaca, tamo više nije za živjeti. Dođite do Carevdara, u Carevdaru je izgrađen predivan dom, možda malo preplaćen, ali dobro to je moje osobno mišljenje, koji je isto prašnjav, prilaz do tog mjesta gdje oni tamo grade, grade nadvožnjake, zasjeke i usjeke. Katastrofa, uzmite u obzir ljude koji žive tamo, da imaju na prozoru tri prsta prašine. Fasade su žute, nova zgrada je potpuno žuta. Turci su rekli na sastanku i inicijativu još jednom pohvaljujem, da će vratiti prometnice u prvobitno stanje. Nisu problem prometnice, radovi su već sad odmakli duže nego su to trebali, produljili su rok za dvije do tri godine. Ako idete malo dalje Mali Poganac katastrofa, oni su kupili one kuće one zadnje gdje je njima trebalo za pristupni put, gdje je trebalo za priključak na neki odvojak, ti ljudi koji tamo žive ne mogu izaći iz kuće. Imaju na dvorištu trampoline vidite s ceste, to više nije trampolin gdje se djeca mogu igrati, to je sad neka konstrukcija puna prašine, kad kiši to se stvrdnulo postalo je nešto ne znam kako bi to uopće nazvao. I sad kad uzmete sve u obzir, mislim ja sam živio na selu, pitate se kakvu kvalitetu života imaju ta djeca koja tamo žive? Nemaju nikakvu kvalitetu, ovo je katastrofa, za njih je to samo gradilište, radilište, kad prođe taj period kad naprave tu prugu, ti će ljudi otići i obnovit će prometnice, tak su obećali. Što je sa tim malim ljudima, tko će njih zaštiti? Da li će si jedan mali čovjek si dozvoliti da može tužiti jednu gigantsku korporaciju koja je napravila elaborat zaštite okoliša i taj isti elaborat zaštite okoliša, ja sam si dao truda ja sam ga pročitao, to je poljska firma koja ima podružnicu u Zagrebu, taman kako se počela graditi pruga sve je savršeno, dali su si truda, dotakli su se od najmanjih ptičica do ne znam, nisam ni znao da postoje takve životinjske vrste u našoj Županiji. Nitko nije uzeo u obzir da se ta zaštita okoliša tiče i ljudi, ljudi koji direktno žive na tim mjestima, pa vas ja pitam predsjedniče da li mi možemo kao Skupština donijeti nekakvu odluku i dati na glasanje, da se naši članovi izjasne, dali možemo donesti nekakvu odluku da ljude oslobodimo od plaćanja komunalne naknade, barem za taj period dok ti radovi traju? Nažalost, ja ne vidim način, tu se već radi o oštećenjima nekih kuća, fasada. Nije to samo, vi kad imate kamion koji je težak 50 tona i svaki dan ide ispred kuće, sve je oštećeno. Evo, ako se te neadekvatne usluge pružaju, nisu to ljudi krivi, nisu krivi ni ljudi koji su pružali godinama, netko treći se pojavio u toj priči. Molim predsjednika i župana ako postoji neki mehanizam neki način da damo na glasanje i da se ljude oslobodi od plaćanja naknade.

ŽELJKO LACKOVIĆ: Dakle, u odnosu na ovo izvješće ono bi se moglo podržati kada bi svi objekti u javnom sektoru, škole, PŠ, srednje škole, imale projekt energetske obnove, govorimo o sredstvima koja ćemo povući iz EU. Znamo i koji su to otprilike programi po kojima ćemo to povlačiti, ali nažalost nemamo projektiranje i ovdje vidimo zapravo da kad vi nemate ideju kako ćete realizirati projekt od početka do kraja, onda vama promakne da niste napravili projekte. Dakle, napravljeno je 6 projekata ali još uvijek preko 20 zgrada koje nemaju projekte energetske obnove.

MLADEN KEŠER: Opet ništa osobno, da se neće župan naći prozvan, ali on mora ostvariti programe. Mora ostvariti o prošlosti, da nam se ne dogodi u budućnosti tako. 132 tisuće planiran program, g. Štimac kad ste planirali pogriješili ste. Niste vidjeli dalje. Čak možda nije ni umoran župan, mislim da je g. Štimac umorniji od Darka Korena. Gledajte što se nama događa, mi imamo energetski pregledane sve objekte u vlasništvu KKŽ. Na osnovu toga nemamo projektne dokumentacije. Ima koliko objekata, 6 ste rekli. Malo g. Štimac, ništa. Dok jedna županija susjedna obnovila 80 % škola, druga obnovila isto 80 % škola mi smo na 6 projektnih dokumentacija. Pogriješili ste, priznajte svoju grešku. I tu je zapravo ključ svega. Ja vjerujem da će za iduće mandatno razdoblje, odnosno iduću godinu biti, g. Štimac slušajte, vi ćete pisati program. Nemojte više ovako pisati. 3 milijuna kuna, računajte nekih 40 tisuća kuna po projektu, 35 tisuća, znamo da su to složeni objekti, ne možete napraviti nekih za 5-6 tisuća kuna, možda na crnom jajetu da, ali ovako ne. Prema tome, moramo planirati. Da smo mi sad uložili 3 milijuna kuna mi bi ovog momenta bili spremni sa svim projektima, za energetsku obnovu za cijelu KKŽ. I ponavljam još jednom, umor je prisutan u upravnim odjelima. Nije to g. Štimac kako je nekad to bilo. Prema tome, očekujem od programa za 2022. g. da imamo pobrojene sve projekte. Procijenite koliko to vrijedi i stavite u program i raspišite natječaj. Tog momenta siguran sam da nakon tri godine će ŽUPAN biti na 30,40 ili 50 i to je super. Ne šalim se, ja volim malo karikirati stvari, ali ovo nije šala, pred nama su programi, pred nama su EU sredstva, mi to moramo pokupiti. Koliko EU projekata ste proveli, niti jedan. I sad nas sprečavate da vam dajemo savjete, i vi ćete podržati program od 123 tisuće kuna i to će biti dobro. Recimo dobro. Referiram sad kao načelnik općine koji sam bio. Sve sam objekte energetski obnovio, sve do jednog. Čak i zdravstvenu ambulantu za koju g. Krajina uopće nije znala da radi na pelete.

MARKO FUCAK: Kad već imamo na dnevnom redu energetiku i obnovljive izvore energije, zanima me podatak koliko je prošle godine Županija napravila ušteda na potrošnji goriva. Zašto to pitam, zato jer je krajem 2019. godine Županija kupila novo vozilo Toyotu hibrid još se s tim hvalili da su svjesni važnosti ekologije, očuvanja okoliša upravo zbog potrošnje, jer kao vozilo ima malu potrošnju. Sami navodite da koristite sustav za praćenje, mjerenje, verifikaciju i uštedu energije pa me zanima da li možete iz tog sustava izvući taj podatak. Evo zanima me samo 2020. godina, jer ovih dva tri mjeseca krajem 2019. god. ne moramo uzeti za neku referentnu brojku.

PREDSJEDNIK: Da li se još netko javlja od članova i članica, g. Fucak vi ste isto iskoristili svoje pravo za govor.

MARKO FUCAK: Vi gledate krivi Poslovnik, u Poslovniku piše da se svaki član smije javiti nekoliko puta po dvije minute.

PREDSJEDNIK: Ne, ne gospodine, vi si ga točno pročitajte, možete se javiti dvije minute za repliku nekome tko je govorio.

MLADEN KEŠER: Ja sad repliku dajem Fucaku.

PREDSJEDNIK: Ne možete davati sami sebi replike, unutar kluba sami sebi davati replike jer to onda nema kraja i to vam neću dozvoliti.

MLADEN KEŠER: Kršite Poslovnik.

PREDSJEDNIK: U redu, napišite. Vi ste iskoristili svoje pravo za riječ.

MLADEN KEŠER: Dajem primjedbu na vas, na vaš rad. Neka to uđe u zapisnik da predsjednik krši Poslovnik.

PREDSJEDNIK: Molim Vas da ne dobacujete iz klupe to isto nije dozvoljeno po Poslovniku. Molim predlagatelja da da odgovore na pitanja.

ŽUPAN: Mislim da stvarno više nema smisla apelirati na pojedince, članove ovog tijela da zaista ne koriste ove naše sjednice za nekakav šou, nego da se doista koncentriramo na one točke koje su teme dnevnog reda. Pokušat ću malo sažeti i izvući iz ovoga ono što smatram da je zaista bitno oko tih energetskih certifikata naših objekata. Mi imamo uglavnom sve certifikate naših energetskih objekata i činjenica je da najveći dio njih ne opravdava dakle ulaganje u energetsku obnovu, jer je taj povrat koji. Iz toga treba dakle dobit jednostavno ne dozvoljava takvu vrstu. Ali mi smo trenutno u fazi projektiranja 7 naših objekata, a u što je uključena i ta komponenta energetske obnove, sad da ih spomenem od Gimnazije u Križevcima, Đurđevcu, do gradnje u Ferdinandovcu, Drnju, Rasinji, Podravske Sesvete i Sv. Ivan Žabno dakle je to uključeno. Raspravili smo o tome već nekoliko puta i nemam po tom pitanju što novo reći. G. Plantaku bi htio reći da ja isto tako doživljavam sve te okolnosti koje ste vi spomenuli svakodnevno. Dakle ja svakodnevno putujem tamo i natrag i na neke stvari možete reagirati na neke ne možete reagirati, dakle, činjenica je da smo mi, poznato je da sam ja jedan o žešćih kritičara modela na koji se sad ponaša izvođač, da sam imao i nekoliko sastanaka i u Gradu Križevcima, gdje smo nedugo imali sastanak sa HŽ infrastrukturom, sa njegovim direktorom, da smo po pitanju zaštite naše imovine, a to su naše ceste, dakle, županijske i lokalne, isto tako Grad je zastupao svoje interese u zaštiti nerazvrstanih cesta, a bio je i predstavnik Hrvatskih cesta gospodin Bobičanec, koji je to isto činio za državne ceste, da smo dogovorili jedan model kako zaštiti tu svoju imovinu da se ta infrastruktura vrati u neko stanje barem kakvo je sad. Ako kažemo u prvobitno jer ni sadašnje stanje nije bog zna kakvo, znači u stanje koje sigurno nije lošije od ovoga sad. Dakle, to je ono što mi možemo. Mi ne možemo utjecati na to da li se nekome praši, mi smo svi imali nekakve doma radove i znate da je uvijek sve zaprašeno, mislim ja ne znam na koji bi vi način ograničili kad radovi idu blizu nekakvog naselja kuća, ljudi koji tamo žive, kako bi ograničili da se to ne praši, pa mora se prašiti, to se jednostavno mora istrpjeti. Otkup zemljišta ja mislim da je rađen po Zakonu. Ne može sad neko željeti da proda još zemljište između, ili ne znam neko treće, ako to nije u obuhvatu te investicije, to jednostavno. Nemamo mi mehanizam za to, kao što nemamo niti mehanizam da odlučujemo o komunalnoj naknadi. Komunalna naknada je prihod jedinica lokalne samouprave. Dakle to mogu općine i gradovi gdje se te predmetne investicije rade. Tako da mi to zaista ne možemo i ne znam, evo zamolio bih g. Kešera, s obzirom da on nije stručnjak za procjenu nečijeg psihofizičkog stanja, da obzirom, da je kampanja završila, on to zna, za razliku od nekih koji ne znaju, on to zna, da više tu nekakvu formulaciju o umoru ne upotrebljava. Ja mogu reći svima reći da ja uopće nisam umoran ali to ništa ne znači, ja vas molim da više takve nekakve ocjene stanja ne iznosite jer niste za to stručni. Mogli bi isto tako i neke druge bolesti prepoznati, kao što bi ja mogao kod vas, ali ne iznosim, dakle to možemo negdje na šanku u nekakvom slobodnom razgovoru, a mislim da ovo nije mjesto da se na taj način teze iznose.

MLADEN KEŠER: Ja nisam vas župane vrijeđao, vi niste uopće umorni, vi možete i trčati. Ali g. Štimac je umoran. Energetska učinkovitost. Mi smo ovdje zaobišli jednu ključnu temu, župane, i mislio sam da ćete to vi reći, ali niste rekli, a to je prometna infrastruktura mreža, mreža naših autobusnih linija, vama možda postoji na papiru, ali to uopće ne funkcionira. Da bi čovjek iz Gornje Rijeke došao na pregled u našu Opću bolnicu Koprivnica on to ne može izvršiti u jednom danu. Zato jer autobus uopće ne ide u Gornju Rijeku, možda ide, ali ujutro u 6 i vraća se navečer ne znam kad. Linija uopće nema, ja ne znam, imam pismo čovjeka koji mi je napisao da ne može otići opće u bolnicu, nego mora nekome platiti 200 kn da ga otpelja u bolnicu Koprivnica na pregled, pa prema tome mi ćemo kao klub zastupnika u našoj Skupštini svakako napraviti jedan prijedlog gdje tražimo na razmatranje za iduću Skupštinu mreža autobusnih linija i da se raspravlja po tom pitanju. Mislim da imamo taj problem. I Ferdinandovcu i u Sesvetama, najdaljim mjestima koja su u našoj KKŽ. A što se tiče energetske obnove, znam zašto nismo znali za škole, zato jer smo energetski obnovili našu Opću bolnicu i digli kredit od 18 milijuna i koliko vidim da je lijepo fino taj kredit, odnosno taj ravnatelj koji je potpisao ugovor se sada tuži sa državnom komisijom koja mu je poništila natječaj, a on je posao napravio, baš me interesira kako to bude izašlo.

ŽUPAN: Zaboravio sam samo g. Fucaku reći da smo kupili još jedan auto pa ćemo onda izvješće o potrošnji goriva upotpuniti i sa tim. Ovo je jako dobro pitanje, jako dobro pitanje o javnoj usluzi. Dakle, o autobusnim linija i o sveukupnom prijevozu, dakle integriranom prijevozu na prostoru Županije. Ne znam koliko znate i pratite ali ja osobno jako kao potpredsjednik HZŽ na tome radim i dobio sam i mandat da u ime Zajednice županija sudjelujem u svim razgovorima sa ministrom prometa i sada pred tri dana kad je on bio ovdje isto smo tu temu imali i drugi dan me nazvao. Dakle, prijedlog je da se taj jedan cjelokupni koncept tzv. javne usluge riješi za cijelu Hrvatsku. Dakle, nismo mi tu ništa posebno, s time da smo mi apsolutno jedina županija koja je tu napravila i konkretne korake. Dakle napravila prijedlog ugovora o javnoj usluzi, napravila kompletnu mrežu linija za koje smatram da su potrebne u našoj Županiji i dali to prije godinu dana u ministarstvo min. Butkoviću na potpis, nismo do sada još dobili odgovor, ali smo dobili signale da pripremimo jedan svoj koncept za cijelu Hrvatsku, to vam nije lagano, zato što smo vrlo različiti, naša Županija od Međimurske, totalno je suprotna u tom kontekstu od Splitsko-dalmatinske i po veličini, i po otocima, po razvijenosti mreže i tako dalje. Nije to jednostavno ali će se ići po modelu da se oni koji to mogu, da će se ugovori potpisivati, a to uključuje sva sredstva koja Hrvatska država daje za subvenciju prijevoza učenika. U to idu sredstva koje bi Ministarstvo prometa dodalo to idu sredstva koja su sada namijenjena za otoke, sredstva koja mi dajemo kao subvenciju prijevoza učenika srednjih škola, znate da dajemo otprilike 3,5 milijuna godišnje. Znači to je jedan fond koliko ja znam 780 milijuna kuna koji bi se osigurao i onda bi te linije koje vi sad spominjete, ne trebate raditi, mi ih imamo. Predali smo ih ministarstvu, dakle ne treba rasprava o tome, to je u postupku, radimo na tome. Danas sam evo dogovarao sastanak sa četiri župana, sa bjelovarskim, virovitičkim i brodsko-posavskim, jer on će biti predsjednik Zajednice, da dogovorimo koncept za kontinentalni dio, a onda ćemo ja vjerujem to objediniti na razini države za cijelu Hrvatsku i to će biti jedan jedinstveni model koji je taj problem o kojem vi govorite riješiti.

ŽELJKO LACKOVIĆ: Dakle, odgovor županu. Što se tiče škola koje nisu imale uvjete potrebne uštede pa da bi onda one bile prihvatljive za prijavu je posljedica, ima ih nekoliko, ali nisu sve, ali one koje su došle u taj problem, došle su zato jer vi nemate viziju i strategiju kako ćete iz EU energetski obnoviti svoje ustanove, odnosno osnovne i područne škole, pa ste tako dopustili ravnateljima da mijenjaju prozore po svojoj nekakvoj volji, ako je nekome trebalo dobar stolar koji mijenja prozore privatno, onda se išlo mijenjat u našoj Strukovnoj školi u Đurđevcu prozore, bez ikakve logike. U redu je dok se koriste EU sredstva, vi ste pustili da ispraše novac sa svojih računa. To se dogodilo u nekoliko škola i to je bilo čisto poduzimanje ne radi uštede nego radi nekih sasvim drugih radnji. Da ste vi uveli jedinstvene kriterije i napravili procjenu na vrijeme, vi ste mogli napravili u 2020. kad su recimo sve uspješnije županije od nas, neću isticati niti jednu završile svoje energetske obnove, barem imati te certifikate. Sada se igrate, jer ćete gurat energetsku obnovu pod dogradnju škole radi osiguravanja cjelodnevnog boravka đaka unutra i kad dobijete korekciju ispast će vas više nego da to napravite iz svojih sredstava.

Županijska skupština je sa 18 glasova „za“ , 12 glasova „protiv“ i 1 glas „suzdržan“ usvojila

**Zaključak o prihvaćanju Izvješće o provođenju mjera prema Programu Energetika i prometna infrastruktura“ u 2020. godini.**

Zaključak se prilaže zapisniku i čini njegov sastavni dio.

**Točka 9.**

**Razmatranje Izvješća o provođenju mjera prema Programu „Komunalno gospodarstvo“ u 2020. godini, s prijedlogom Zaključka**

 PREDSJEDNIK: Da li se predstavnici Odbora žele javiti? Da li se predstavnici klubova članova žele javiti? Otvaram raspravu za članice i članove.

MARKO FUCAK: Sad ćemo se tu opet nadovezat na neke općine koje smo spominjali prethodne dvije točke. Da, što se tiče Županije, naša Županija u 2020. g. JLS-ovima sufinancirala je kapitalne projekte koji su im od posebnog interesa. Sufinanciranje je bilo u intenzitetu 50% od ukupnih obveza JLS-a, a najviše 30 tisuća kuna. U toj tablici u ovom izvješću se može iščitati da Županija za ravnomjerni razvoj Županije u većini slučajeva pomaže općinama, a ne gradovima, što je po meni s jedne strane čak i u redu jer se podrazumijeva da su tri grada recimo razvijeniji nego neke općine u našoj Županiji, no za 9 općina županija je sufinancirala cijele iznose od 10 tisuća kuna dok je drugim općinama išlo malo manje. Ako izuzmemo ta tri grada znači ostajem na 22 općine. Ali tu se navode 20 općina ne navode se dvije općine, općina Kalinovac i općina Kalnik. Iz kojeg razloga ne znam, dali su tamo ljudi malo manje vrijedni, možda je trava tamo malo više zelenija pa im ne treba razvoj jer su više razvijene. A imamo i situaciju da su u Kalinovcu i Kalniku 2020. bile na vlasti neke druge strukture pa županijski šefovi nisu baš bili najbolji s njima. Mislim da nije u redu da se zbog nekakvih političkih nadmudrivanja da zbog toga ispaštaju mnoge obitelji, poduzetnici, obrtnici čak i neki OPG-ovi zbog toga jer eto, nekim se općinama da 200 tisuća kuna, nekima se ne da. Ako je cilj da se sve općine ravnomjerno razvijaju onda je ključna riječ sve, a ne samo neke.

VJEKOSLAV MALETIĆ: Poštovani predsjedniče, dame i gospodo, nisam se planirao javiti, ali moram reagirati na ovaj istup g. Fucaka. Ja mu predlažem da pročita natječaj. Znači u njima konkretno za program ravnomjernog razvoja županije mogu se na njega prijaviti JLS koje su svrstane od 1-4 skupine razvijenosti. Znači tu nam otpadaju 3 grada, otpadaju Kalinovac možda još neka općina, a s druge strane isto tako u natječaju piše da se sredstva dodjeljuju onima koji nešto rade. Znače sufinanciranje od tih 50% ide isto tako po principu tko prije podnese zahtjev, isto tak dobije i novce. Natječaj nije zamišljen da se svima podijeli jednako bez ikakvih kriterija. Čisto ono, rasprava bi možda kraće trajala da se upoznate u detalje o onome čemu razgovarate.

VLADO BAKŠAJ: Samo kolegi Fucaku jednu činjenicu, općina Sokolovac je kapitalizirala tih 200 tisuća, općina Sokolovac ima 136,7 km2, ima 32 naselja, sad vas ja pitam kao velikog stručnjaka što je tih 200 tisuća kuna za jednu takvu općinu, sve je po pravilu napravljeno kao što je to Županija napisala i provela. Sad vas ja pitam da li ste vi svjesni opće toga što ste rekli za neke i druge općine koje imaju male prihode, a ovo im je jedna lijepa potpora da si nešto i naprave u tim općinama. Ako jedna općina Sokolovac ima preko 100 km nerazvrstanih cesta, koje stalno vape za nekakvom obnovom i koje treba stalno održavati, koje nemaju svugdje vodovoda i tako. Zašto to tako iznosite a da ne provjerite činjenice.

MLADEN KEŠER: G. Fucak je bio zapravo precizan. Rekao je jednu jedinu riječ. Svima, g. Maletić. Uvjete natječaja je radio tko? Županija, nije ni Bakšaj. Nisam ni ja kao načelnik radio. Riječ je o tome da bi zapravo bilo ključno da županija radi na ravnomjernom razvoju, jasno je da u Kalniku su asfaltirane skoro 85% nerazvrstane ceste, Bakšaju treba više, i vinogradski putevi, točno. I treba mu više, slažem se. Da bi on mogao aplicirati na natječaj mora pripremiti dokumentaciju. I vi ste morali pripremiti dokumentaciju, i ja i ne možete reći ovog momenta da mi iz oporbe ne znamo kako se radi projekti, kako se financira provedba, ne znamo čitati natječaje, koji smo proveli preko 18 milijuna kuna projekata. Govorite ono što ne znate i nije nitko nikoga napao, Fucak nije napao ispred kluba niti jednog vijećnika, nije napao niti jednog načelnika, nije napao niti jednu funkciju već je samo napao Program. Rekao je jednu jedinu suvislu rečenicu. Svi idemo napraviti ravnomjerni razvoj KKŽ. Molimo župana, županijsku instituciju da napravimo ravnomjerni razvoj, da ovog momenta čak možda i natječaji nisu toliko ključni koliko je da, ako treba tebi, ovom, onom, moramo te novce multiplicirati, niti jedan načelnik nije novce izgubio. Taj načelnik koji je izgubio novac njega stvarno, ne znam više što. Prema tome novac nije izgubljen, novac je uložen. Mi to hoćemo da se uloži da bi dobili svi za sve općine, da ne nabrajam sve općine. Ravnomjerni razvoj i svi.

MARKO FUCAK: Malo sam zbunjen zašto su se načelnici osjetili prozvani, zbog 200 tisuća kuna. Meni bi bilo drago da je 2 milijuna minimalno za svaku općinu. Moje je pitanje bilo na mjestu, 20 općina je dobilo, 2 nisu dobile, zašto? A isto su neki natječaji odobreni sad za Kalinovac, znam da je kolega Kešer na Kalniku imao 18 milijuna, od toga 7 i nešto na nerazvrstane ceste. Ne znam zašto ste osjetili prozvani, zato jer ste dobili 15 tisuća kuna više nego Peteranec?

MIROSLAV KOVAČIĆ: Pozdrav svima, nije bilo natječaja.

Županijska skupština je sa 18 glasova „za“ , 8 glasova „protiv“ i 6 glas „suzdržan“ usvojila

**Zaključak o prihvaćanju Izvješće o provođenju mjera prema Programu „Komunalno gospodarstvo“ u 2020. godini.**

Zaključak se prilaže zapisniku i čini njegov sastavni dio.

**Točka 10.**

**Razmatranje Izvješća o provođenju mjera po Programu „Vodno gospodarstvo“ u 2020. godini, s prijedlogom Zaključka**

PREDSJEDNIK: Izvješće smo primili. Raspravu je proveo Odbor za vodno i komunalno gospodarstvo i podržava Izvješće.

 Da li se predstavnici Odbora žele javiti? Da li se predstavnici klubova članova žele javiti? Otvaram raspravu za članove i članice.

ŽELJKO LACKOVIĆ: Dakle u programu Vodnog gospodarstva isto kao i u nekim drugim projektima odnosno programima koje provodi Županija, mislim da ne bi trebalo raditi dvostruku razliku u odnosu skupinu razvijenosti i prihvatljiv iznos sufinanciranja. Dakle, znam da imamo tri grada i jednu općinu Kalinovac, koji su u V. stupnja razvijenosti, koji se ne mogu pojavljivati tamo ili se mogu ili imaju manji iznos sufinanciranja, dakle 5 skupina ima 30%, ostali od 1-4. imaju 50%, ali onda imamo sufinanciranje do iznosa od 30 tisuća kuna za ove razvijenije, a za ove druge 50. Znači da bi vi stavili s 50 onda bi taj odnos izjednačili sa svim jedinicama lokalne samouprave, to bi vam u cijelom proračunu značilo 20 tisuća kuna x 4, 80 tisuća kuna i imali bi jednak pristup prema svima. Dakle, oni koji provode projekte neka svi dobiju po 50 tisuća kuna, s time da će to onda biti za ove razvijenije 30% od troška, a za ove manje razvijene 50%, ja mislim da bi to bilo korektno i da bi i dalje ostala razlika u postotku sufinanciranja, a u nominalnom iznosu je do 80 tisuća kuna, što je zanemarivo, a doprinijelo bi jedinstvenom pristupu.

TOMISLAV GOLUBIĆ: U izvješću su navedeni projekti aglomeracija, znači, Koprivnica, Križevci, Đurđevac, moje pitanje za koje molim odgovor s koliko novaca Županija sudjeluje u sufinanciranju tih projekata kao što su navedeni u izvješću? A što se tiče tih aglomeracija i projekata koji će se odvijati do kraja 2023., bojim se da javni vodni isporučitelji neće biti u mogućnosti, kao niti JLS na kojima se provode ti projekti, odrađivati bilo kakve druge investicije osim tih aglomeracija. Međutim doći će 2024. i mislim da bi trebalo u programima isplanirati za sva naselja i sve općine koje nisu ušle u aglomeraciju, kao što se sad izvode radovi u općini Sokolovac da se na taj način pripreme i projekti za sve ostale druge općine i sva ostala naselja koja nisu ušla u aglomeraciju znamo da su pravila eu komisije što se toga tiče dosta stroge, tako da nije sve uspjelo ući i također tu mislim da je jako bitno reći vezano za ciljeve tih aglomeracija i ciljeve oko priključenosti, mislim da je tu isto potrebno podrška Županije, što se toga tiče, jer ukoliko se ne ispune ciljevi tih aglomeracija bojim se da će netko na kraju plaćati penale, što ne bi nikako bilo dobro. Tako da mislim da je sada pravo vrijeme da se za slijedeće proračunsko razdoblje planiraju nešto veća sredstva za projektnu dokumentaciju. Slažem se s ovim da možda stupanj razvijenosti ne bi trebao biti glavni kriterij, idemo vidjeti gdje možemo dobiti više priključaka, gdje možemo više ljudi priključiti na vodovode, kanalizaciju. A što se tiče samih aglomeracija, zanima me koliko Županija sudjeluje u troškovima tih aglomeracija koje su navedene u izvješću?

ŽUPAN: Gospođa Sinjeri je na početku današnje sjednice upotrijebila jedan izraz „debakl“, ja mislim da je debakl to što sad nje nema ovdje, dakle članica Uprave jednog vodo isporučitelja, nju ne zanima ova točka dnevnog reda, meni je to debakl, meni je to zaista debakl, jer mislim da bi na neka od ovih pitanja mogla i ona odgovoriti. Što se tiče učešća Županije u financiranju projekata aglomeracija imamo program sufinanciranja, postotak je predviđen 10-15%, on će ovisiti o iznosima i mogućnostima koliko naš Proračun to može pokriti. Dakle, to su sada veliki iznosi, sami ste rekli i da je nepredvidiv zapravo i konačni ishod tih projekata u smislu koštanja, i ovog trenutka nisam siguran da možemo decidirano odgovoriti na pitanje u kojem postotku će Županija to sufinancirati, a ne znam, a možda neki i ne računaju na našu ulogu u tome, na naše sufinanciranje, nisu nas zvali niti na potpisivanje ugovora, pa prema tome smatram da niti ne računaju na participaciju Županije. S ovima drugima ćemo vjerojatno postići određeni partnerski odnos, a kad govorimo o općinama koje nisu u obuhvatu aglomeracija, neke od njih su dakle samoinicijativno pokrenuli svoja idemo tako reći, male aglomeracije, općina Sokolovac, Sveti Ivan Žabno, ne znam sad, da li još koja. Tu ćemo na isti način ili sličan sudjelovati.

ŽELJKO LACKOVIĆ: Dakle vrlo kratko želim ukazati na selektivni pristup kakav ovdje gledamo dugi niz godina, tko me zvao na potpisivanje o njemu ću razmisliti, ako me niste zvali, onda nećete dobiti. Pravo pitanje zapravo glasi, što ste vi župane doprinijeli da se uopće aglomeracije dogode? Za neku koju znam, ništa.

MLADEN KEŠER: Neću govoriti o aglomeraciji, aglomeracija će biti veliki problem. Užasno veliki problem. Čak mislim da će neka velika komunalna poduzeća bankrotirati. Nakon toga će doći spasitelj iz Europe koji će preuzeti financiranje i financijske obveze jer su vlasnici komunalnog poduzeća JLS i oni će to vrlo jednostavno sanirati i tako će preuzeti što, preuzeti će vodoopskrbni sustav koji se dijeli na kanalizacijski sustav i koji se dijeli na vodoopskrbni sustav. Bojim se da će se to dogoditi evo možda ne u većim gradovima koji to mogu podnijeti, ali u manjim gradovima će se to sigurno dogoditi. Iz dva razloga prvi je to jer se ljudi neće priključiti na sustav, a baš Jasper je rekao da broj budućih mjesta je bio uvjet odobravanja nekog određenog projekta. I možda danas sam govorio povijesnu stvar, a to će vrijeme pokazati kad ćemo doći u poziciju da ćemo dobiti monopolistička društva koja će upravljati vodoopskrbnim sustavom na području KKŽ i ne samo KKŽ već na području RH. Ni tada Koren više neće biti župan ni mi skupštinari, ali neki novi klinci će vjerojatno to doživjeti i u ŽS i u gradovima. Znate što je župane moj, moja želja, da vi zajedno sa svim kolegama županima ukažemo na jedan ključni problem a to je ruralni razvoj. Kada ja projektiram u općini Rasinja ili općini x ti imaš zadatak da poštuješ Pravilnike koji su vrlo rigorozni i ti sada ne možeš reći da ne možeš dovesti vodu do one kuće neke tri kuće koje su u nekom projektu, a do tih kuća ima nekih 2,5 km i vučeš cijev fi 110, a bakica se bude ili gospodin će se ujutro umiti i otići na posao u toj vodi. Ali govorimo o jednakim razvojnim ciklusima. Govorimo o određenom projektu, župan mi je dobacio, 6 – 7 hidranata i to košta jedan km samo projektiranje 300 tisuća kuna, a na kraju izvođenje košta jedno 2,5 milijuna. Što ja zapravo župane od vas tražim, da napravite zajednički sastanak sa svojim kolegama županima i da idete k izmjeni Pravilnika, da projektantima se omogući drugačiji odnos prema određenim stvarima, a to možemo sjesti da vidimo gdje su zapravo problemi i mi možemo kao Županija sa određenim sredstvima koje ćemo sada potrošiti na ništa dovesti vodu u svako domaćinstvo.

ŽUPAN: G. Lacković što je Županija doprinijela aglomeraciji Đurđevac, ja pretpostavljam da Poru doživljavate kao dio sustava Županije?! Pora je napravila prvu prijavu za aglomeraciju Đurđevac, da nije bilo te prijave, aglomeracije ne bi niti bilo. Ja vjerujem da je vaša uloga i značaj u tome kasnije puno veći, onoliko koliko ste od nas tražili u bilo kojem smislu, mi smo doprinijeli. Dakle, ali prva prijava je bila od Pore. Pratio sam vrlo pomno oko aglomeracija, mislim da ima tu razloga da možda i neku raspravu nastavimo u nekom drugom formatu.

ŽELJKO LACKOVIĆ: Kao što vi baratate činjenicama tako i ja uvijek konkretno govorim i ne govorim ništa napamet. Dakle, Pora je prijavila tzv. malu aglomeraciju 30 milijuna kuna koja su sredstva odobrena za vrijeme Milanovićeve vlade, mojim moljenjem današnjeg ministra Jakovine. Napravili su prijavu i hvala im na tome. S druge strane na aglomeraciji o kojoj govorimo sada 450 milijuna, niti Pora niti Županija nije niti na jedan način sudjelovala u prijavi, dakle niti u prijavi, niti u pisanju projekta, strategije u razgovorima s Jaspersom, u komunikaciji s Hrvatskim vodama, sudjelovali su g. Vukmirić, g. Hrg, šef hrvatskih voda. Mi smo se neki trudili i borili oko te aglomeracije to se ne odnosi samo na Đurđevac, već je riječ o Ferdinandovcu gdje je otprilike oko 30 milijuna kompletna voda i kanalizacija s druge strane. Riječ je o općini Kloštar Podravski sa svim njihovim naseljima Kozarevcem, Prugovcem, sve tamo, Virje, Novigrad Podravski, Delovi, dakle mi smo gradili jedan ogroman posao za područje grada i 9 općina u kojemu Županija nije sudjelovala niti na jedan način. I vi se ljutite što niste pozvani na potpisivanje Ugovora, pozvat ćemo vas na Picokijadu.

ERNEST FORJAN: Poštovane kolegice i kolege, evo ja sam slušao raspravu, s obzirom da se radi o aglomeraciji s obzirom da je jednim dijelom to vezano nešto i na moju struku, ja ću stvarno, a vidim da je i kolega prije nekih 15- ak minuta apelirao, da ljudi koji se misle baviti s nekom temom, vidim da ima ljudi koji znaju o čemu se radi, malo pročitaju i upoznaju se s materijalima, što je to TNT mreže, što su nuts regije, odakle se i iz kojih se izvora financira aglomeracija i koji udio i na koji način u takvim velikim infrastrukturnim nacionalnim i nadnacionalnim projektima mogu uopće utjecati JLS. E pa evo, ja s ove govornice apeliram kolege koje se misle u budućnosti baviti s tom problematikom da nam ne oduzimaju bezveze vrijeme, nego da se lijepo fino pripreme pa ćemo onda ovdje svi ravnopravno o tome raspravljati.

MARIJAN ŠTIMAC: Kratko i vezano na sve ranije rečeno. Dakle za projekte koji nisu sadržani i odnose se na JLS koje ne čine studije izvodivosti zaključenih ugovora po aglomeracijama od vodnog isporučitelja jesu zbrojeni troškovi i te bi investicije trebale iznositi preko 600 milijuna kuna. Znamo koje su, znamo koliko one iznose, a izvori će vjerojatno biti iz pozicija za oporavak i zbog toga se to nalazi u prijedlogu projekata Razvojnog sporazuma sjever. Sve što Županija radi u kapitalnim investicijama bez obzira da li se radi o cesti ili vodoopskrbi ili trećem, a usmjerena je na pomoć JLS-ovima radi se o kapitalnoj pomoći koja se odnosi na izrađenu situaciju situiranu gdje se sufinancira vlastito učešće JLS dakle onih indeksom razvijenih u rasponu mjerom od 1—4 gdje se radi o ravnomjernom razvoju, pa postoje u tom smislu i investicija za sve ostale, kada se odnose na neke druge projekte, kao gospodarenje otpadom gdje se sufinanciraju projekti i ostalih, ali u drugom razvoju. Sve je to već 10 puta pregledala revizija i smatra da su mjerila i kriteriji u odnosu na činjenicu razvijenosti kada se o tome radi nužni i potrebni i dijeljenje novca svima isto bez problem već je to upravo rezultat situacije ovjerene od nadzora i vlastitom učešću konkretne jedinice. Što se tiče što je to Županija radila kada se prvi puta počelo govoriti o pristupu izgradnje odvodnje i vodoopskrbe prema strukturi aglomeracije. Ti su vam projekti zapravo prvi bili 2013. gdje je to sve napravljeno u suradnji sa vodnim isporučiteljima, neki su bili na sudu u to vrijeme pa ih nije bilo. Ali nije bilo izvora 2013. jednostavno nije se moglo osigurati i sad smo došli u neki novi paket. Bili su natječaji 2015. nalazi od ministarstva za vode gdje su se u roku od mjesec dana svojim zahtjevom trebale prijaviti vodo isporučitelji. Oni su bili su bili prijavitelji. Na konkretnom primjeru recimo u Đurđevcu, vodo isporučitelj Komunalije tražio je tehničku pomoć za ispunjenje aplikacije radi prijave i to je izradila na njihovo traženje u prostorima Pore, dakle djelatnica Pore. Što se tiče uspjeha za povlačenje 6 milijuna kuna za projektno-tehničku dokumentaciju KKŽ, dakle odlukom župana je u toj aplikaciji zapravo sporazumu službeni par. Što se tiče novca sudjelovali smo sa 30% od troškova koji su dakle bili za projektno-tehničku dokumentaciju, odnosili su se i na troškove Komunalija kao tvrtke, ali JLS koji čine te 4. Ne radi se da Županija nije napravila ništa jer to su pisani dokumenti. Kasnije kad nije više Županija trebala projektno tehničku dokumentaciju, ali u fazi do stjecanja građevinskih dozvola bilo je puno aktivnosti Županije i bila je uključena, ali kad je sve bilo gotovo, tada više nije trebala asistencija Županije.

MLADEN KEŠER: Znamo što su nuts regije, znamo da je to statistička regija, o tome sam govorio prije 2,5 godine, možda malo više kad su se te regije zapravo trebale ustanoviti, tada sam tražio da KKŽ, tada je SDP tražio da KKŽ uđe u regiju Slavonija, a loše bi to bilo ha? Vidite kako opće ne znate o čemu govorite. Baratate podacima, opće ne znate o čemu govorite, da poduzetnici tada i danas mi koji smo poduzetnici, bi dobili sufinanciranje od EU naših projekata 80 %, a danas dobivamo 45% a kad uđemo u novu financijsku perspektivu i manje. Da, ne znate o čemu govorim. Ja sam g. Korenu replicirao, ne može si dopustiti da on govori da mi kao zastupnici ne znamo o čemu govorimo. Itekako znamo, radili smo tisak konferencije i odlučivali smo na probleme tišću ovog momenta KKŽ. Znali smo to prije dvije i pol godine.

ERNEST FORJAN: Kolega Kešer kad vidim da smo krenuli malo na osobnu razinu, prvo da vam kažem da sa mnom nikad ne budete na čisto. To vam mora biti savršeno jasno. Drugo, ja nisam rekao da vi nemate pojma, nemojte izvrtati moje govore iz ove govornice, nego sam rekao da bi bilo bolje da se svi zajedno malo kvalitetnije pripremimo.

MLADEN KEŠER: Postoji samo jedna stvar, mi kao oporbeni vijećnici koliko vidim da smo se pripremili, od Nezavisnih vijećnika, SDP vijećnika pripremili smo se i znamo o čemu govorimo, a vladajući vijećnici nisu se pripremili, vama trebaju samo ruke, ništa drugo.

Županijska skupština je sa 18 glasova „za“ , 7 glasova „protiv“ i 6 glasova „suzdržan“ usvojila

**Zaključak o prihvaćanju Izvješća o provođenju mjera prema Programu**

**„Vodno gospodarstvo“ u 2020. godini**

Zaključak se prilaže zapisniku i čini njegov sastavni dio.

PREDSJEDNIK: Zbog epidemioloških razloga dajem stanku od 10 minuta.

Nakon stanke prozivkom članova, utvrđeno je da sjednici prisustvuju 32 člana ŽS.

**Točka 11.**

**Razmatranje Izvješća o poslovanju „Piškornice“ d.o.o.-Regionalnog centra za gospodarenje otpadom sjeverozapadne Hrvatske, za 2020. godinu, s prijedlogom Zaključka**

PREDSJEDNIK: Izvješće smo primili. Raspravu su proveli Odbor za gospodarski razvoj, Odbor za vodno i komunalno gospodarstvo i Odbor za zaštitu okoliša i prostorno uređenje i podržavaju Izvješće.

 Obrazloženje daje direktor RCGO Piškornica Mladen Ružman.

 MLADEN RUŽMAN: Dobro večer svima, na početku obzirom da je ovo moje prvo obraćanje novom sazivu ŽS, moje iskrene čestitke svim članicama i članovima ovog visokog predstavničkog tijela, dakako predsjedniku i potpredsjednicima ŽS. Jednako tako i formalno, iako sam to već neformalno učinio, čestitam na izboru županu i dožupanu i nadam se da ćemo po ovoj temi koja ima neku svoju povijest, koja ima uspone i padove, naći što je brže i lakše, neće biti jednostavno, zajednički jezik i projekt dovesti do onog cilja kao što je to zacrtano Odlukom Vlade iz 2014. godine, kao strateški projekt Vlade RH. Dakle do faze izgradnje i njegove pune funkcionalnosti. Izvješće koje ste primili je nadam se dovoljno detaljno, ovdje sam ja, uz mene je i voditelj projekta razvoja inženjer Nikola Martinaga i kolega Marijan Blažok, direktor tvrtke Piškornica Sanacijsko odlagalište koji iako nije u materijalima, može dati odgovore i pojašnjenja o radu te druge tvrtke. Pa da krenemo ovaj dio Izvješća oko Piškornice d.o.o. Dakle Piškornica d.o.o. RCGO sjeverozapadne Hrvatske je u zakonitom roku kroz proceduru Nadzornog odbora, potom Skupštine društva usvojila ovo izvješće. Izvješće je zajedno sa prilozima, računom dobiti i gubitaka, i bilancom predano Fini. Nekoliko podataka iz računa dobiti i gubitka koje su financijske naravi, ovdje su napisane, ali valja ih naglasiti. Dakle ostvarili smo ukupne prihode nešto preko 2 milijuna kuna. Ukupne rashode u 2020. 1 milijun i 382 tisuće kuna. To bi značilo da je dobit u 2020. 564 tisuće i nešto kuna. Ta dobit je iskorištena u 2020. g. za vraćanje preostalog dijela zajma Fondu za zaštitu okoliša i energetsku učinkovitost u iznosu od 436.447,00 kn. Ono što je rezultat aktivnosti društva nakon ovih financijskih pokazatelja, to je činjenica da smo u 2020. g. lako je to pamtljivo, negdje uoči samog dana Valentinova, dobili potvrdu o pripremljenosti projekta za realizaciju od strane Jaspers konzultanta europske komisije pa smo potom predali aplikaciju. Aplikacija je odobrena negdje uoči ljeta i mislim da je bio 15.10. potpisali smo u nazočnosti svih predstavnika osnivača i suvlasnika tvrtke i nazočnosti predstavnika Ministarstva u osobi ministra g. Čorića i direktora Fonda za zaštitu okoliša i energetsku učinkovitost g. Vukića ugovor o dodjeli bespovratnih sredstava za projekt RCGO Piškornica, to je zapravo bio jedan ključni moment u kojem smo financijski konsolidirali. Projekt je osigurao sredstva za projektiranje i izgradnju samog centra. Svi ugovori otprilike, oni koji to znaju, a mahom, po raspravama vidim da svi o tome znate, funkcioniraju tako da do 70% ukupnog iznosa osigurava Europa, dakle Europska komisija, do 20% osigurava Fond za zaštitu okoliša a preostali iznos od 10% osiguravaju osnivači. Sama vrijednost projekta vjerojatno ste to uspjeli vidjeti iz dokumentacije 448 milijuna kuna, od 341 milijun kuna osigurava bespovratno EU. Ono što je još važno reći, nastojim biti što kraći, jer pretpostavljam da će biti i pitanja možda od ljudi koji se prvi put susreću sa ovim materijalima. Važno je naglasiti da smo uz pomoć Županije, posebno pročelnika Štimca u 2020. g. uspjeli razvrgnuti jedan Ugovor sa Ministarstvom državne imovine o zasnivanju prava građenja za zemljište koje je u državnom vlasništvu na lokaciji Piškornice i dobiti od ministra državne imovine dodjelu bez naknade istog tog zemljišta, koje je dodijeljeno na 30 godišnje korištenje županiji KKŽ, a u istim tim godinama smo mi zasnovali bez naknade koja je iznosila 209 tisuća kuna pravo građenja za izgradnju RCGO. Ono što je još važno reći, a to je da smo u 2020. započeli postupak javne nabave za najsloženiju nabavu u ovom poslu, to je projektiranje i izgradnja Regionalnog centra još u 8 mjesecu 2020. sa prvim prethodnim savjetovanjem, nakon toga smo ponovili još dva prethodna savjetovanja sa zainteresiranim gospodarskim subjektima. Jednako tako smo nastavili sa prethodnim savjetovanjima za nabavu usluga nadzora, tehničke pomoći i pravilo projektom i jednako tako za usluge informiranja javnosti i promidžbe i vidljivosti projekata, projekta RCGO Piškornica. Kao što sam već rekao izvođenje radova je 341 milijuna kuna, usluga nadzora se kreće 13 milijuna kuna to su procijenjene vrijednosti. Usluga tehničke pomoći 6 milijuna kuna i usluga informiranja javnosti vidljivosti projekta oko 2,5 milijuna kuna. Projekt je trenutno, to vas vjerojatno interesira, u pogledu postupaka javne nabave, u fazi pregleda dokumentacije za nadzor, tehničku pomoć i upravljanje i vidljivost i kroz mjesec dana je realno očekivati da Povjerenstvo za ocjenu ponuda donese Odluku o odabiru najpovoljnijeg ponuditelja prema kriterijima koje smo utvrdili. Najsloženiji i najduži postupak je još u trajanju 6. rujna, ja sam se nadao da ću do ove skupštine imati vama reći nešto konkretnije od ovog. Imali smo zamišljeno otvaranje okončanja postupka i 6. nam je bio rok za dostavu ponuda, međutim 4 dana prije toga je zainteresirani gospodarski subjekt, nije važno koji, uložio žalbu. Prema Zakonu o javnoj nabavi, čim je uložena žalba, sav postupak javne nabave zastaje do rješavanja žalbe na komisiji. Potom je u tom postupku zastoja provedbe postupka javne nabave uložena još jedna žalba, koja je relativno brzo odbačena jer je DEKOM procijenio da je neuredna i uložena je u krivo vrijeme. A ova druga žalba je još na rješavanju, ako pratim dobro brzinu rješavanja DEKOMA, ovo je treći tjedan od dana kada je uložena žalba, obično u tri tjedna DEKOM riješi svaku žalbu pa se mi svesrdno nadamo da će tako i našu. To bi značilo da ćemo mi krajem ovog mjeseca nastaviti sa postupkom. Taj postupak prema našoj procjeni, ne bi trebao nakon otvaranja ponovno postupka trajati duže od dva tjedna pa bismo polovicom sljedećeg mjeseca, otvorili ponude za projektiranje i izgradnju RCGO Piškornica. To je uglavnom ono što sam ja mislio o tome najkraće vam reći, a pretpostavljam da će kroz vaša pitanja biti prilike da vam se obratimo i sa detaljima koji možda u ovom izvješću nisu spomenuti.

 TOMISLAV GOLUBIĆ: 12.3.2009. je osnovana Piškornica, 25.2.2020. Jaspers daje completion note, odnosno 11 godina poslije EU kaže to je sad to, to ste sad ok napravili. Mogli bi ulaziti sad tu u detalje zašto je 11 godina trebalo da se projekt odradi, da dođemo do idejnog projekta, lokacijske dozvole, completion note Jaspers. Idemo preko žutog fidica, idemo na projektiranje i građenje, koliko čujemo sad tu smo u problemu po meni što se tiče rokova. Postavljam pitanje sad u ovom trenutku, u biti ne, to ću pod raspravom. Bojim se da nam curi vrijeme, bojim se da smo u rokovima jako naknap, bojim se da ćemo doći u probleme. Nemamo odgovore što će biti, ako se prekorače rokovi koji su definirani ugovorom o povratu bespovratnih sredstava koji je potpisan 8.10.2020. EU daje 313.749,954,00 kn ukoliko se do određenog roka ne iskoriste ta sredstva, netko drugi će morati ta sredstva dati. Klub će biti protiv.

 ŽELJKO LACKOVIĆ: Dakle kao što smo čuli uvodno od g. Ružmana, ovdje s nama su i predstavnici tvrtki kćeri, ono što mene interesira je da li je društvo Piškornica osiguralo u rezervama, sredstva potrebna za plaćanje odvjetnika vlastitih i protivne strane obzirom da je Trgovačko društvo Piškornica sanacijsko odlagalište izgubilo spor protiv Mladena Jozinovića, bivšeg direktora, u kojemu je tražila povrat onih isplaćenih sredstava od milijun i nešto tisuća kuna. Spor se vodio na Trgovačkom sudu, znamo da su tamo saslušavani kao svjedoci članovi Skupštine Piškornice, između ostaloga i gospodin župan koji je u svom iskazu rekao da mu je poznato da je za nagradu deset tisuća kuna si isplaćivao Jozinović i isto tako je naglasio da je posao obavljao vrlo kvalitetno i da je znao za 10% dobiti, ali da to nije valjda formalizirano. Dakle, da li su sredstva za odvjetnike osigurana, da li je ovakvom negativnom ishodu, dakle nevraćanju sredstava koje je Jozinović sam sebi isplatio, uz pomoć župana, zaslužan i upravo njegov iskaz. Drugi svjedoci župani su bili decidirano protiv, jasno su rekli da nisu znali za isplate.

 MLADEN KEŠER: Baš bi volio da mogu prvo postaviti pitanje g. Jozinoviću, to bi mi bilo pod broj 1. Interesantno je ovo da je g. Jozinović na žuljevima naših građana isplatio sebi milijun kuna direktno, plus o porezu nitko ne govori koje je platio 35% porez na isplatu. To je preko 350 tisuća kuna. To je ukupno 1.350.000,00 kn, o tome mislim da nitko ne govori. Ne govori direktno što je on sam sebi isplatio, a što je platio državi iz budžeta Piškornice, to je zapravo nebitno. Nitko ne govori o tome da je gospodin Jozinović bio direktor sa lažnom diplomom. Da li ste podnijeli tužbu i u tom smjeru? Siguran sam da njegov koeficijent nije bio takav, i tu je oštetio KKŽ možda preko pola milijuna kuna i tvrtku. I sad dolazim zapravo na ono što je ključno. Ključno je to Odluka o kojoj ste na prošloj Skupštini zatajili a to je implementacija plana gospodarenja otpada RH kojega je potpisao Andrej Plenković, gdje će se proširiti odlaganje otpada u Piškornicu sa još dvije županije, i to ste zatajili. Uzmite si snimku pa si možete direktno i poslušati, zatajio je g. Ružman i zatajio je g. Darko Koren koji na toj Skupštini nije rekao niti jednu suvislu riječ, niti jednu. Samo vas je pozdravio skupštinare. Imam dokument ovdje. O tome nitko ne govori, g. Ružman samo govori kako će dobiti pare. G. Golubić je rekao, ovdje piše unutra i o tome smo upozoravali, da već 12 godina dobivaju ljudi koji su na funkciji uzimaju novac, a nisu ništa napravili. Nisu ništa napravili. Pa braćo tko će vas plaćati? Pa kolike plaće imate? Na kraju imamo podatak da imamo 350 tisuća tona deponiranog otpada na Piškornici, podatak koji ste vi napisali. Cjenik Piškornice koji ste vi potpisali. 350 kn plus pdv 425 kn. Ako to pomnožimo onda dobijemo podatak 360 tisuća otpada puta 340 kn je 122 milijuna i 400 tisuća kuna, odnosno 16,5 milijuna i pol tisuća EU. Govorim gluposti, Kešer govori gluposti, ha. Sigurno se sjećate kojima su kroz prste prošli ti novci. A danas na računu Piškornice nema niti da si spečeš jaja. Pa gdje su ti novci? Mi govorimo sada o nekoj novoj implementaciji, ok, svaka čast, ali gdje su novci? Mislim, razumijete o čemu govorim. Ako gledamo i drugu stvar da je tu i pdv. Pa država je ovog momenta oštećena za velike novce, za preko 70 milijuna je država samo oštećena i o tome se ne razgovara. Jozinović je napravio sve po zakonu, vjerujte mi. Jozinoviću svaka čast, napravio je sve po zakonu i Jozinović nebu vratio pare, jer je fantastično sve instruirano. Po zakonu je ukrao novac. To je danas čak i normalno. Da bude stvar bolja, ako govorimo o svim tim stvarima, volim da mi velite gdje su novci od 350 tisuća tona otpada? Pa to su matematika. Mi za novac koji smo ovog momenta naplatili, ako nije prošlo kroz račun, a došlo je, onda je netko direktno uzeo novac na crno. Dajte mi demantirajte, Kešer govori gluposti i ja ću to prihvatiti. Ali nemojte mi baratati sa podacima od 350 tisuća, a na kraju nemate ništa na računu. Nekim putem budemo dobili iz Europe. Što je i rekao kolega Golubić. Vjerojatno ćemo imati problema sa tim novcima iz Europe. Nismo razmišljali o dvije stvari, zdravlje ljudi, nismo razmišljali o stakleničkim plinovima, nismo. Piškornica je izvan zareza, siguran sam da će biti izvan zareza. Leteće čestice koje sad ovog momenta, zna se što se događa, kud idu, idu u zrak vjerojatno. Vode, što je s vodama itd. Piškornica je biznis, me shvaćate, Piškornica je biznis. Bi čekao europska sredstva, ne bi, vjerojatno bi uložio sredstva koja je dobio i naplatio pa prema tome očekujem od ove Skupštine da se jasno odredi gdje su novci od prodanog, odnosno kupljenog prodanog, ispričavam se, prodanog otpada. Prema tome dragi moji skupštinari s time ću završiti i nemojte prikrivati stvari. Ne znam tko je sve u to umiješan, ali meni ovdje riba grdo smrdi.

 TOMISLAV GOLUBIĆ: Kužim ja što je Kešer htio reći. Ali ovoga, budem ja to malo konkretnije rekao. Znači, kao što je naš član Odbora postavio pitanje na sjednici Odbora, mislim da je jako bitno da se tu postavi pitanje. Ukoliko imamo izvješće o poslovanju RCGO Piškornica, nije nam jasno zbog čega Skupština ne dobiva Izvješće o poslovanju Piškornice sanacijsko odlagalište, pravne osobe koja je u vlasništvu RCGO Piškornica, koja je u vlasništvu Županije, odnosno Županija i općina. To je prva stvar. Druga stvar prema rokovima koje je g. Ružman iznio, mi možemo očekivati u nekakvom najoptimističnijem slučaju ukoliko više neće biti žalbi da potpisujemo ugovor za izgradnju izvođenje radova projektiranja i izgradnje. Prosinac, nakon žalbenog roka i svega ostalog, donošenja Odluke i žalbenog roka. Prosinac ja bi prije rekao u prvom kvartalu sljedeće godine. U tenderu je navedeno 44 mjeseca traje provedba projektiranja i izvođenja radova. Zanima me prema ugovoru, sredstava koji je rok do kojeg se moraju potrošiti ta sredstva? Evidentno je ja mislim da nećemo uspjeti povući ta sredstva u tom roku, zanima me Andrej Plenković, bio je neki dan u Koprivnici, da li se razgovaralo o toj problematici, da li se tražilo kakvo rješenje po tom pitanju koje će nam doći na leđa pretpostavljam za dvije tri godine. I treća stvar koja me interesira je to famozno brdo smeća koje je na Piškornici i koje je neminovno tamo koje će se još povećavati. Da li se razmišlja o nekakvim projektima koji bi išli u smjeru smanjenja tog brda, u smjeru nekakvog rudarenja otpada, koliko znam da EU ima nekakve projekte pogotovo što se tiče zaštite okoliša kroz nekakvo izrudarenje otpada i buduće postrojenje za mehaničko-biološku obradu i sve ostalo koje se planira, mogli bi doći do toga da se to brdo smeća koje imamo u Podravini smanji, možda čak i za 50 %? Zanima me da li se o tome razmišlja i molim odgovore na ovo pitanje Piškornica sanacijsko odlagalište i 44 mjeseca rok koji je definiran u tome.

 MARKO FUCAK: Osobno smatram da sam unazad četiri godine dovoljno pričao o Piškornici i znate svi moja stajališta, neću se ponavljati. Mi smo imali na puno točki izvješće o Piškornici, imali smo i tematske sjednice. Još se pričalo na komunalnom gospodarstvu. No, ali da nije došlo do održavanja one tematske sjednice, koja je bila u ožujku ove godine, možda bi ispod radara prošle neke stvari, koje smo uspjeli donijeti temeljem nekih zaključaka, samo je pitanje što ste po tome napravili. Prošlo je 6 mjeseci od te sjednice, mi smo prvi zaključak donijeli to su se i oporba i većina složili, bili su dva zaključka, prvi je bio da strateški RCGO Piškornica uključuje samo 4 županije i osnivača, i općinu Koprivnički Ivanec, a drugi zaključak se odnosio na Trgovačko društvo RCGO Piškornica i tvrtka Piškornicu sanacijsko odlagalište, o sanaciji postojećeg odlagališta, da se koriste isključivo EU sredstva i sredstva iz državnog proračuna. Znači nikako na teret poreznih obveznika. Mi smo prije 9 mjeseci donijeli te zaključke koje su donijeli i vladajući iako je oporba na tome inzistirala. Evo zanima me tih zadnjih 9 mjeseci da li je netko od nadležnih kontaktirao ministra Tomislava Čorića ili premijera Plenkovića u vezi toga? Kako je Golubić rekao, bio je Plenković tu, bile su nekakve teme oko Piškornice. Mi smo donijeli te zaključke gdje smo zahtijevali da se iz nacionalnog plana gospodarenja otpadom maknu dvije županije, koje nemaju vlasničke udjele u Piškornici. Da li je to netko iskomunicirao sa Vladom, sa nadležnim ministarstvom. I na čiji trošak će ići sanacija starog odlagališta gdje je još onaj stari odloženi otpad. Jer znamo da to EU neće financirati. Evo, donesli smo ta dva zaključka, što se po tome iskomuniciralo s ministrom i premijerom. Molim vas odgovor na pitanje, ne znam, g. Štimac, g. Ružman.

 MLADEN RUŽMAN: Kao što bi rekao u neka vremena kad je krenuo Covid, ministar Beroš, hvala na svima pitanjima. Jer ovo nije pitanje koje je pitanje mene, župana, dožupana. Ja vaša pitanja razumijem kao pitanja odgovornih ljudi, koji su zabrinuti za jedan projekt u koji je uloženo dosta novaca, koji se nalazi pred rizikom da bude ostvaren. Da ima problem u funkcioniranju, kao što svi veliki projekti imaju i aglomeracija, ako se dobro sjećam g. Golubić ste rekli prošli tešku torturu ili kontrolu Jaspersa itd., a i ovaj projekt je prošao i Jaspersi su vjerojatno evaluirali jednako tako tvrdo kao i aglomeraciju Koprivnica i dali zeleno svjetlo. Znači neke stvari su vjerojatno koliko toliko napravljene dobro. To ne znači da nema izazova, kao i ovih financijskih o kojima ste vi govorili, ja ću se referirati na to. Dakle, da krenemo redom. Fratelli tutti ili braćo po smeću, tako će reći svatko od nas godišnje proizvede 420 kg otpada koji negdje ide. Negdje mora otići, mi kao država zaostajemo u izvršenju plana gospodarenja otpadom RH koji završava iduće godine. Ovaj projekt dugo traje, imao je svojih loših faza, ali i onih faza koje se tiču lošeg upravljanja. Da se ne skrivamo, ne bi DORH podigao kaznene prijave i pokrenuo postupak da nije bilo odluka koje se zovu loše upravljanje i nitko to nije porekao. Ja to ne mogu tumačiti, ne znam tko je pitao za diplomu, to je postupak koji vodi Županijsko državno odvjetništvo Varaždin. Kako će taj postupak završiti u pitanju je diploma i milijun kuna isplaćenog bonusa, ja to ne znam. Naravno, da sam uvjeren ono što je bilo do nas kao uprave društva, jednako tako i ove Županije da smo donijeli sve Odluke i pripomogli da jednako tako u policijskim izvidima, a i kasnije kroz tužbe koje smo podigli pri Trgovačkom sudu u Osijeku, Trgovačkom sudu u Bjelovaru, argumentiramo da netko tko je potpisao akt sam sa sobom je u dubokom sukobu interesa i mislim da je članak 241. Zakona o trgovačkom društvu, nisam siguran, kaže da tada on mora dobiti posebnu ovlast skupštine, društva da može ugovarati nešto što se tiče njegovih materijalnih prava. To g. Jozinović nije dobio, on je to pokušao tražiti, njegov zahtjev je skinut s točke dnevnog reda Skupštine društva i dalje sve što je radio, radio je da tako kažem u ilegali, ne obavijestivši nikoga. Što se tiče svjedočenja i postupka o kojem je rekao g. Lacković, ja to ne mogu naravno, nisam bio u sudnici, ali sam jednako tako uvjeren da su svi osnivači išli tragom one tužbe koju smo mi podigli. I naravno postoji tu drugi stupanj. Ovo je bila prvostupanjska odluka suda u Osijeku, koji je odbio našu tužbu za povrat sredstava za drugu plaću. Postupak za bonus od milijun kuna još nije ozbiljno niti počeo, on će biti vođen na Trgovačkom sudu u Bjelovaru i ono što bi ja rekao je dobro da je po žalbi na Odluku tog suda da se oglasi nenadležnim za taj postupak, Visoki trgovački su u Zagrebu dao uputu i mišljenje tom sudu o čemu se mora voditi u tom postupku i odbio njihovo oglašavanje nenadležnosti, a u tom pravnom mišljenju visokog Trgovačkog suda stoji baš ono što on govori „vodite računa da je netko sam sa sobom ugovarao, a za to nije imao ovlasti“. Ja se mogu nadati da je to neki signal da mi u tom postupku dobro stojimo i da ćemo taj postupak uspješno dobiti, naplatiti milion kuna. Tužba je inače išla za cijeli iznos uključujući i doprinose, tako da, u pravu ste, nije to samo šteta od milijun kuna to je puno više, kad zbrojite ono što je išlo državi, ali mi to u parnici potražujemo. Nećemo to oprostiti nikome niti je to ičija bila namjera. Ono što mogu reći sa svoje razine, tu sam od početka 2018. kolega Blažok je negdje 8 mjeseci iza mene došao, pretpostavljam da nitko tko je raspravljao u stilu gdje su novci, brdo smeća, 122 milijuna da nije pri tome mislio da je u ove tri godine Marijan Blažok, Mladen Ružman i ljudi koji su osnivači i predstavnici ove tvrtke, na neki ilegalan način doveli 350 tisuća tona ste rekli čini mi se i pospremili neki 122 milijuna, već sam to imao prilike čitati negdje u nekim portalima koji nas redovito prate, ali uglavnom onda kad je napisano nešto što nije dobro bi mogao reći jednu uzrečicu koja nije moja ali je mudra „dok istina obuje cipele, laž obiđe svijet“, tako vam je to i na ovom danas što ste izgovorili, nije dakle 350 tisuća tona, govorim o periodu od 2018. do danas, nego je na Piškornicu dovezeno 123 900 tona. Sva sredstva koja su korištena, koja su prihodovna s tog naslova, su korištena za financiranje projekta RCGO i ono što je jednako važno, gdje je to bilo pitanje za poboljšanje stanja i u okolišu, i na samom odlagalištu kako bi se smanjili štetni utjecaji. Pripremljen je projekt plinofikacije tog brda da bi se taj plin, metan, vrlo vrijedan plina, pogotovo kvalitetan ima ga dovoljno, iskoristio za proizvodnju električne energije. Ako ne bi bio dovoljno kvalitetan onda bi se spalio pa bi onda korist koja je najvažnija u cijeloj priči, odnosno gospodarenju otpadom i mi se samo time bavimo, a ne profitima. Da ne bi taj metan koji je 28 puta štetniji po okoliš otišao u okoliš kao što je odlazio godinama kad se od 1982.-2010. odlagao otpad na livadu bez vodonepropusnih slojeva i sve je otišlo u podzemlje. Podzemlje je onečišćeno u najvećem dijelu, naravno to je odluka posla, onda kad nije bilo vodonepropusnih slojeva. Nakon sanacije koju je provelo Gradsko komunalno poduzeće Komunalac, utjecaj na podzemlje je naravno puno manji i to se vidi po rezultatima mjerenja i monitoringa kojeg mi redovito provodimo. Sredstva su naravno osigurana, jer smo u financijskom planu za godine pred nama već inače dolazile na postupak koji ima neki svoj tijek, ta sredstva osigurali. Što se tiče sanacije otpada za onaj dio preostalog otpada na lokaciji. Prvo vam mogu reći da nije istina da smo mi nešto prešutjeli, upravo na ovoj sjednici na koju se pozvao, mislim g. Fucak, se razgovaralo o svemu ovome, ta vrsta razumijevanja da mi nešto i dalje podmećemo, ja odbijam, ako sam na nešto u životu bio alergičan, a zapravo sam se jedno vrijeme svog života i bavio, onda je to problematično ponašanje, da ne kažem kriminal. Ako me možete poštedjeti, nađite neki bolji izraz od toga da mi nešto bojkotiramo i radimo iza leđa, a jednako tako sam uvjeren, jer poznajem i kolegu Blažoka da je ista stvar i kod njega. Dakle, sad da se vratimo na neku budućnost, koja je više ili manje svijetla. Ako sam nešto preskočio, podsjetite me. Da, projekt je fazi u kojoj ćemo mi nadajući se da će postupak javne nabave biti završen ove godine, biti do kraja godine onda odabrani i ponuditelj za projektiranje i izgradnju i mi 2022. ulazimo u fazu projektiranje. 2023. kako se to kaže kolokvijalno zapiknut ćemo prvu lopatu, ali to je već godina u kojoj ovo financijsko razdoblje je prošlo. Na naš upit, jer ne stojimo i ne čekamo da se nešto desi samo po sebi, Ministarstvu, dobili smo odgovor da Ministarstvo u pregovorima sa EU komisijom ugovorilo za sve projekte koji su u ovoj fazi kao što smo mi, a nismo samo mi, ima ih još, tzv. faziranje, znači da će se sredstva koja su ugovorena iz ugovora dodjeljivati dalje do završetka tih projekata. Ako bi se desio neki tektonski poremećaj, dakle neki potres koji je veći od 5 stupnjeva, jer manje, više ne računamo, samo ove iznad 5 po Richteru računamo, onda će se desiti nešto ne samo Piškornica, nego cijeli plan gospodarenja otpadom Vlade RH i svih nas u Republici, ćemo biti dovedeni u pitanje i tada ćemo opet morati zajedno sjesti, vidjeti kako dalje jer ciljevi su tu, vrijeme je prošlo. Europa nas očito neće osloboditi nekih obaveza pa ćemo se morati dogovarati kako to. S više ili manje europskih novaca. Tako da se ja nadam da ćemo mi i u ovom razdoblju plus faziranje za koje imamo obećanje da će biti omogućeno, ovaj projekt dovesti do kraja. Ako nećemo sad je to važno, kao što je župan rekao danas, ne mogu više pa moram reći što mi je na duši. Znači u izvornom planu gospodarenjem otpadom je utvrđeno da su županije su dužne izraditi plan gospodarenja otpadom za svoju područnu regionalnu samoupravu i da su odgovorne za njeno rješenje. To do jučer kolokvijalno nije bilo, bili su samo gradovi i općine. To nije mala stvar, ta izmjena zakona i da ne bi ispalo da i naša Županija i naši čelnici o tome ne vode računa, to pitanje je već na sastanku sa ministrom Čorićem bilo komentirano, na Zajednici županija u Zagrebu i to pitanje na to pitanje i pitanje financiranja, ako se ja dobro sjećam gospodine Koren, ministar je rekao da ne brinemo, da će sredstva biti osigurana, dakle da ta nova obveza neće leći na županije, jer svi znamo da županije izvore sredstava nemaju da neće to moći financirati. Mislim da sam otprilike rekao sve. Sanacija starog otpada, da budem onako sad malo ležerniji, ako nisam bio do sada. Ako smo išta dobro radili i, ako ćemo išta dobro raditi onda je to da ćemo pospremiti otpad koji nije bio pospremljen u vrijeme kada je sanaciju radilo Gradsko komunalno poduzeće Komunalac i Grad Koprivnica. Ostalo je tamo starog otpada koji je u obuhvatu Centra i to smo raspravljali na sjednici u ožujku i imate radne materijale tako da priča o prikrivanju nečega, nemojte ljudi, mislim nema smisla. Nemojte da ta laž obiđe svijet dva put, neka obiđe bar jedanput dok mi obujemo cipele istine. Dakle, napravit ćemo to. Iz kojih sredstava, 60 % će dati Fond, a ostalo će dati osnivači ove tvrtke. Ja mislim da je to u redu. Možda bi bilo najpoštenije da Koprivnički Ivanec ništa niti ne sudjeluje u tome jer on i trpi neki utjecaj koji je prečesto predimenzioniran u odnosu na ono što je stvarno stanje i o tome vodimo računa i razmišljamo tražimo načina, a ostalo će u znatnom dijelu jer 66 % udjela u tvrtki Piškornica imaju tri županije Varaždinska, Čakovečka i Zagorska pa će njihova sredstva doći ovdje da bismo mi pospremili nešto što je ovdje od 1982. g., a nije bilo sanirano 2005.-2010. Evo, to mi radimo, ne radimo možda najbolje, možda se to ne sviđa svima onima koji misle da je vrhunac javnog djelovanja da napadaš, a nemaš pravi odgovor na to. Ne mislim na sve, ali malo sam pogođen, već sam to rekao, činjenicom da se pokušava kompromitirati kako mi spremamo neki novac, neke puste milijune, a eto sad nešto od Europe tražimo, a tu ćemo upasti u probleme. Upast će aglomeracija u problem veliki.

 ŽELJKO LACKOVIĆ: Dakle široka je tema i vremenski period o kojemu se govori o RCGO Piškornica, svaka čast g. Ružmanu, vašim nastojanjima i vođenju, možda ste vi trebali biti na mjestu g. Jozinovića pa onda sad ne bi bili ovdje gdje jesmo, nego bi imali kako je trebalo biti već dovršen projekt. Ono što ja želim jasno naglasiti da je projekt Piškornica u srcu u biseru Podravine savršena glupost, glupost koju su skuhali ljudi koji su vodili ovaj kraj i koji nisu vodili računa o interesima Podravine, budućnosti djece, zaštite okoliša, uništavanja prirode, dakle to je glupost na najvećem podzemnom spremniku kvalitetne pitke vode resursa budućnosti, raditi ovakav projekt. Druga stvar, ja vas molim g. Ružman da ako ne svim članovima skupštine, onda barem svakom klubu dostavite javnu ispravu, a to je zapisnik sa rasprave gdje je sudjelovao g. Koren u Osijeku da svi možemo pročitati što je on to rekao, jer je riječ o javnoj raspravi, o javnom zapisniku, o javnom dokumentu. A zašto je to bitno, zato jer ste možda vi otišli u tužbu jer ste povjerovali g. Korenu, kad je rekao da on nije znao ništa za bonus. Ali eto ispostavilo se da na sudu priča drugačije i da ste možda vi dovedeni u zabludu, vaš odvjetnik tko god je, ne znam, vam mora dostaviti zapisnike, vi morate imati primjerak spisa i ja vas molim da vidimo i usporedimo zapisnike sa sjednice kada g. Koren viče „ja to nisam znao, nemam pojma“, a onda dođe na sud i kaže, on je vrlo dobro obavljao svoj posao i nisam imao razloga vjerovati, iako sam bio intimus kum, u bliskim odnosima i jasno, ako je čovjek znao da isplaćuje 10 tisuća kuna, da je imao nekakvu indirektnu potvrdu i dozvolu od nekoga tko je bio predsjednik skupštine, šef skupštine 4 županije i jednog grada koji su predstavljeni unutra. Nema to veze sa vašim radom. Nije to nikakvo kopanje po dubokom smeću, to je naša sadašnjost. G. Koren ovdje sjedi, uživa gledajući, dijeleći paske za maske, a da li ćete kupiti maske svima onima koji će živjeti uz ovo odlagalište, da li ćete kupiti maske ili filtere onima koji će morati filtrirati vodu, jer ovo nije pitanje malog odlagališta. Ovo je odlagalište za 4 odnosno 6 županija i to će vam biti vaš najveći uspjeh i neuspjeh i vrlo bi rado da dođete i vi u situaciju da morate točno istinito reći kao što je rekao g. Ružman, kad se istina kaže, kad se izuje ili obuje pa da čujemo što vi o tome imate reći. Dakle, molim vas da dostavite taj zapisnik.

 MLADEN KEŠER: Ja govorim o podacima koje ste vi napisali. Govorim o podacima koji su sadržani u izvješćima Piškornice, ne govorim o podacima koje je netko izmislio. Ja govorim o podacima koji su došli pred ove naše zastupnike u cipelama. Govorimo sada, matematika je interesantna znanost, nisam baš nešto, neki veliki matematičar, ali znam izračunati. Vi ste rekli baš me briga za ono što je dovezeno do 2018. godine, ali ja sam dovezao više-manje od 120 tisuća kubika otpada. Kad uzmem vaš cjenik, po kojem cjeniku ste taj otpad dovezli. Vi ste dovezli od 2018. do danas 51 milijun kuna bruto novaca koji je trebao biti na računu vaše tvrtke, odnosno naše tvrtke. A ljudi moji govorim podatke koje mi vi plasirate. Kad to podijelim na 4 godine, 2018. 2019., 2020., 2021. onda zapravo dobijem podatak da je godišnje uprihodovano 12 milijuna 750 tisuća kuna bruto. I sad ćete opet reći što on priča, nije istina. Ne znam gdje je istina. Budite precizni recite mi nismo dopeljali 120 tisuća tona otpada, dopeljali smo 1200 tona otpada, e onda podatak pije vodu da u vašem izvješću koji ste nam dali danas možemo čitati da imamo 2,5 milijuna kuna prihoda u Piškornici, a ovaj podatak 12 milijuna 750 tisuća godišnje. Čekajte malo, vi razumijete što vi govorite. Ja ne mogu hvaliti nikoga. Niti tražim da mene hvale, ne trebate me hvaliti, špotajte me, kudite. Sud, sud je vrlo jasan bio, sud je bio javni, gospođa šefica računovodstva je rekla da je g. Jozinović sebi isplatio legalno novac i da je došao sa odlukom skupštine, pa to je rekla žena, to smo gledali na javnoj televiziji.

 ERNEST FORJAN: Poštovane kolegice i kolege, pa kad sam primio dnevni red za ovu skupštinu, znao sam da će biti rasprava. Imao sam prilike sudjelovati godinama u raspravama vezanim za Piškornicu, kad govorimo o Gradu Koprivnici i to je uvijek bila jedna neizbježna tema, ne samo medijima, s jedne strane, evo isto tako prvenstveno s jedne strane i ljudima koji se nalaze u općinama oko Piškornice, a isto tako grada Koprivnice. Uvijek se postavlja pitanje, što na tu temu nakon toliko vremena reći pametno. Slažem se s nekim stvarima koje su ovdje izložene, ali ovo je problem koji nije nastao danas, ovo je problem koji nije nastao jučer, ovo je problem koji je nastao davnih godina od nekih ljudi koji su u tom trenutku izabrali tu lokaciju i određeni način listu formiranja u ono vrijeme odlagališta smeća. Pa bi se moglo isto tako s ove govornice moglo postaviti pitanje zašto je bilo problema nekada prije sa imovinsko pravnim odnosima, koliko su se u to vrijeme potrošili novci na odvjetnike zato što je nečija pametna glava sred Piškornice kupila određenu parcelu pa na taj način ucjenjivala i zašto su se događali niz drugi stvari, gdje su potrošene ogromne svote novca. Ali mislim da nije danas niti trenutak, niti vrijeme da na taj način razgovaramo nego da idemo svi zajedno bez prozivanja, tražiti model kako i na koji način realizirati ovu investiciju koja je ogroman iznos novca i na taj način jednostavno moramo ići s pozicije rješavanja tog problema na najbolji i najkvalitetniji način za kvalitetu i zdravlje građana cijele županije okolnih općina isto tako i građana grada Koprivnice koji su puno puta izgubili živce jer nisu imali pravovaljanu informaciju o tome kako i na koji način će se taj projekt realizirati, tako da evo ja apeliram da svi zajedno pridonesemo raspravi na način da tražimo, uz ovo sve što je prezentirano i model kako da taj problem riješimo, s tim da uvijek imamo na umu da mi ovdje koji sjedimo, bez obzira gdje smo prije, kako i na koji način sudjelovali u tim raspravama oko Piškornice, pridonesemo da se taj problem riješi, jer ako ćemo se i dalje baviti prošlošću onda se možemo vratiti u prošlost, nabacivati jedni druge s blatom, a mislim da sa time nećemo ništa postići.

 MLADEN KEŠER: Replika g. Forjanu. Gledajte, vrlo jednostavno, ja nisam govorio zidovima. Ja sam govorio o egzaktnim brojkama, nemojte nametati nama krivicu, jer mi krivi nismo. Ja sam tražio da mi se obrazlože brojke. Brojke koje sam malo prije čuo i gdje sam istog momenta kalkulirao. Rekli ste idemo svi zajedno, da što moramo mi napraviti. Dići ruke za to, ok pa digli ste ruke za to. Na prošloj skupštini HDZ-ovci digli ste ruke za to Pišornica bude TDF. Više nemamo što dizati ruke g. Forjan. Nemamo, ova Skupština više nema što dizati ruke za ništa. I na kraju imamo osigurana financijska sredstva za promidžbeni projekt. Za medijsko praćenje 2 milijuna za vidnost projekta, za 7 milijuna, za provedbu projekta i neki konzultanti još 2,3 milijuna i što bi mi trebali. Vi od mene tražite da ja ovog momenta plješćem. Ja ću pljeskati, ali imamo tu probleme koje je rekao i kolega Lacković i na kraju ja želim odgovor broj.

 ERNEST FORJAN: Možemo tako do jutra s brojkama, znači jedno tehničko pitanje, vidim da se razumijete u te stvari. Grad Koprivnica i Komunalno poduzeće raspitajte se kod ljudi, koliko novaca je potrošilo na sanaciju starog odlagališta koje će se sad ponovno sanirati, pa onda izađite sa tom brojkom pa onda nemojte pričati o 6 milijuna, nego o desecima milijuna kuna. U tome je problem.

 MLADEN KEŠER: Mi s druge strane ne razgovaramo s čovjekom koji ne razumije. Razumijem, 102 tisuće tone otpada ovog momenta stoji nesanirano, nešto više? Oko 102 tisuće, 110, manje. Zna se na koji način, tu će Fond pomoći sanirati, to je g. Ružman, tu će Fond pomoći uložiti financijska sredstva i tko će još uložiti financijska sredstva? Vjerojatno vlasnici tvrtke i što je g. Ružman rekao, trebalo bi restruktuirati općinu Koprivnički Ivanec jer trpe vjerojatno štetu. To je to, nemojte ovog momenta govoriti kamo ćemo, kamo ćemo. Mi znamo kako se saniraju odlagališta otpada. Ovo nije ni sanirano. Mi imamo hrpu otpada. Davno prije je bilo zamišljeno na sasvim drugačiji način, nije to zamišljeno odlagalište kao što je to danas. To je zamišljena tvornica, ja sam zamišljao tvornicu gdje će doći sirovina, nakon čega će se preraditi ta sirovina i to će biti sirovina za neki određeni proizvod. To je to. Danas imamo hrpu smeća. Tko je to kriv? Pa vjerojatno mi, pa nije kriv g. Ružman za to ili Blažok. Nisu oni krivi tome. Ali od njih tražimo odgovore. Mi njih plaćamo isto, kao što plaćamo Jozinovića plaćamo i njih, i nema tu plakanja. Radi brate.

 MIJO BARDEK: G. Forjan, ja shvaćam vaše nastojanje i u pozitivnom smislu da diskutirate i to je sasvim u redu. Mi moramo naći rješenje, mi koji smo duže u Skupštini znamo sve što se događalo ili ne znamo baš sve. Odgovor g. Ružmanu, g. Ružman radi u najboljoj namjeri i koliko može u datim okvirima i svaka mu čast. Ja sam davnih dana rekao, možda se netko sjeća i tu bi se složio s g. Lackovićem da je najveća glupost Piškornica, ali ona je sad tu. Ja sam davno rekao da smeće nije parfem, još sam se malo našalio da je to nešto vrijedilo, to bi netko drugi uzeo, a zapalo je nas, zbog loše politike izvjesni ljudi, nećemo govoriti kojih. Dakle, mi više ne tražimo, ali ne možemo više stati iza nekih odluka. Tražimo jasne odgovore, ono što je postavio g. Lacković, ništa više. Dok ne stavimo točku na to, mi nikad nećemo podržati nikakav prijedlog oko Piškornice.

 ŽUPAN: Iako sad zapravo ne mogu sagledati taj naš Poslovnik, mislim ako sad još nakon mojeg završnog obraćanja se ponovno uz replike omoguće nekakve rasprave, ja ne znam dokle to ide. Mislim da to zaista Poslovnik ne predviđa. Takvo funkcioniranje, ovo je zlouporaba demokracije, totalno.

 Pa moram reći nekoliko riječi, naravno da je izazovno očekivati da se poštuje Dnevni red i u smislu točke koja glasi Izvješće o poslovanju društva Piškornica za 2020. godinu, nisam niti sumnjao da će ova rasprava otići u ovom pravcu i moram reagirati na jedan perfidni bezobrazluk, koji je ovdje bio svima jasan. Ja sam se puno puta očitovao o ovoj temi i zaista nemam potrebe drugačije to činiti danas. Ono što je sigurno, dakle da ja apsolutno sam pred sobom stojim čist, a stojim i čist pred svima onim institucijama koje su zadužene za ocjenu moje čistoće. Dakle ovo je jako bezobrazno što ste vi g. Lackoviću ovdje iznesli i ja mogu samo reći da sam ja kao svjedok, kao i svi ostali svjedoci na sudu govorio istinu. Znam da je to vama možda malo čudno, vi ste sigurno puno puta sudjelovali u takvim predstavama gdje to nije slučaj, ali ja sam zaista govorio istinu, a istina je ta da smo mi kao društvo pokrenuli postupak protiv bivšeg direktora jer smatramo da si je neovlašteno isplatio određenu naknadu, isto tako da, točno je i ne trebate tražiti zapisnike jer to su već portali prenijeli i ja to sad ovdje kažem da sam tamo rekao da smo mi zapravo znali da si on isplaćuje drugi dohodak za vođenje firme kćeri, to smo znali svi, sad je netko možda zaboravio. Način na koji je on to odlučio, način na koji je on to proveo, to je sada pitanje sudskog postupka. Nije na nama da o tome sudimo. Pogotovo ne vama. Dakle, ono što sam rekao na sudu, apsolutno kod toga stojim i uvijek ću reći ono što znam i govorit ću istinu. Dakle ljudi su na izborima sad u 6. mjesecu dali svoj sud i o tome. Dakle, ta vaša rasprava, taj bezobrazluk to stvarno graniči.

 PREDSJEDNIK: Nećemo taj nivo rasprave, ja vas molim da birate riječi.

 ŽUPAN: To što je g. Lacković iznio na moj račun, to je bezobrazluk.

 PREDSJEDNIK: Nemojmo ulaziti u osobna razračunavanja, držimo se teme koliko je god moguće u okvirima.

 ŽUPAN: Ja mislim da je g. Ružman u svojem izlaganju zahvatio pa i u ovom dijelu koja nije točka dnevnog reda sve ono što je meritum stvari i da mi večeras ne bismo trebali ovaj prostor i ove ljude zamarati s nekim svojim političkim frustracijama koje su jednostavno posljedica jedne boli. Boli za nebitnost. Bol od nebitnosti, to je vrlo teška bol.

 ŽELJKO LACKOVIĆ: Dakle gospodine župane, ne morate vi meni ocjenu davati da li sam ja bio bezobrazan ili ne. Ja vaše poštenje znam, znam imamo mi i svoje tajne. Da, znam kad ste se cijepili preko reda i kad ste se sakrivali, tamo ste isto pokazali poštenje. Ako ja hoću ovdje da se iznesu činjenice o vašem svjedočenju, kad se vi pravite blesav, da ne znate da je Jozinović vaš kum, prijatelj. Znate što vas odaje, kad se održava Skupština vi jedini šutite. Ovi drugi pitaju kako ćemo to, je li to u redu, svako postavlja nekakvo pitanje, a vi šutite, zato jer znate. Nemojte se u istinu kleti i meni inputirati nešto, jer ja se nemam čega bojati, onda prihvatite političku utakmicu, nemojte misliti da su tri četiri godine daleko i da ja imam nekakav politički problem s vama. Vidite kako je pristojan. Župane, bitan ili nebitan, da znate koliko ste vi meni bitni. Prvi ste spustili granicu pristojnosti i potičete različite načine da se oporba mene osobno napada i omalovažava. Nećete vi meni nigdje pobjeći. A slobodno me tužite.

 PREDSJEDNIK: Molim vas bez dobacivanja. Prekidam sjednicu na 5 minuta jer ne mogu održati red.

 Nakon stanke, prozivkom članova je utvrđeno da sjednici prisustvuje 31 član.

 PREDSJEDNIK: Raspravu smo iscrpili, g. Kešer nema više rasprave po točki 11.

 MLADEN KEŠER: Tražim stanku od 5 minuta klub zastupnika SDP-a, pošto vladajući nemaju većinu, oporba se može povući ako želi.

 ŽELJKO LACKOVIĆ: Predsjedniče, kao što sam vam rekao, rasprava traje preko 5 sati, mi smo odradili 11 točaka, dakle riječ je o trećini materijala i nije za očekivati da ovdje budemo 10 sati. Dakle, ovdje radimo pod maskama, radimo bez stola na nogama, ovako je nemoguće zapravo dalje raditi i ja sam upravo iz tog razloga od vas zatražio da po čl. 147. ili odnosno da pozovete sve nas pa da se dogovorimo o odgodi ove rasprave ili po čl. 148. kada raspravljanje i obim materijala to zahtijevaju da jednostavno prekinemo ovu raspravu. Ovo je točno, dakle vladajući nemaju 19 ruku i ukoliko se ne udovolji našem zahtjevu, mi ćemo napustiti sjednicu i neće biti uvjeta za nastavak rada.

 PREDSJEDNIK: Proglašavam stanku od 10 minuta i pozivam predsjednike klubova da dođu na konzultacije.

*Nakon stanke*.

PREDSJEDNIK: Sukladno čl. 148. Poslovnika na traženje kluba SDP-a i kluba Nezavisnih, dogovor predsjednika klubova je da se sjednica odgodi, prekine, poslovnički imamo mogućnost da u roku 10 dana sazovemo ponovno sjednicu. Sada smo se konzultirali kada je dvorana slobodna, to je jedino u ponedjeljak 27.9. Isto tako smo dogovorili da, ovdje smo razgovarali, ja apeliram na sve klubove, klub SDP-a je na to pristao kao i svi ostali klubovi, jedino, ne znam da li će i g. Lacković, da prođemo kroz točku 31. radi toga što se OŠ Koprivnički Bregi treba javiti na natječaj da dobije određena sredstva iz nekog EU fonda pa ja apeliram na nekakvu solidarnost da tu točku odradimo bez rasprave, znači nećemo glasovati o Piškornici, to ostavljamo za sjednicu koja će biti 27. u ponedjeljak u 16,00 sati ovdje, a da odradimo ovu točku 31. Donošenje zaključka i utvrđivanje interesa i davanje suglasnosti na zakup bez natječaja poslovnog prostora OŠ Koprivnički Bregi. Tko je za takav prijedlog?

LACKOVIĆ: S obzirom da župan ne može osigurati većinu, onda će ovaj puta oporba pomoći Koprivničkim Bregima da na vrijeme ispune svoju obavezu.

**Točka 31.**

**Donošenje Zaključka o utvrđenju interesa i davanju suglasnosti na zakup bez natječaja poslovnog prostora Osnovne škole Koprivnički Bregi**

PREDSJEDNIK: Prijedlog Zaključka smo primili. Raspravu je proveo Odbor za obrazovanje, kulturu, znanost, sport i nacionalne manjine i podržava Zaključak.

Mislim da ne treba obrazloženja, pročitali ste, nekakvi je prešutni dogovor da nećemo voditi raspravu pod ovom točkom.

Županijska skupština je jednoglasno sa 27 glasova „za“ prisutnih članova donijela

**Zaključak o utvrđenju interesa i davanju suglasnosti na zakup bez natječaja poslovnog prostora Osnovne škole Koprivnički Bregi.**

Zaključak se prilaže zapisniku i čini njegov sastavni dio.

PREDSJEDNIK : Prekidamo sjednicu i nastavljamo u ponedjeljak 27.9. u 16,00 sati ovdje u ovom prostoru. Ja vas molim da si rezervirate vrijeme i da dođete na sjednicu, nastavljamo glasovanjem o točki 11.

Završeno u 22,58.

Zapisnik sa nastavka 3. sjednice Županijske skupštine Koprivničko-križevačke županije koja je započeta 23. rujna 2021. godine u Domu mladih u Koprivnici, Hrvatske državnosti 10, s početkom u 16,00 sati, a nastavljena 30. rujna 2021. godine s početkom u 16:00 sati.

 Sjednica je sazvana pozivom KLASA: 021-01/21-01/4, URBROJ: 2137/1-02/03-21-37 od 24. rujna 2021. godine.

 Sjednici prisustvuju:

 **članice i članovi Županijske skupštine:**

**-** Vlado Bakšaj, Mijo Bardek, Željko Brček, Dražen Čuklić, Ivan Čupen, Damir Felak, Miljenko Flajs, Ernest Forjan, Marko Fucak, Tomislav Golubić, Goran Gregurek, Sandra Kantar, Ana Končurat, Miroslav Kovačić, Željko Lacković, Jadranka Lakuš, Marijana Lokotar, Vjekoslav Maletić, Marko Martinčević, Zdravko Matotan, Dajana Milodanović, Eugen Pali, Stjepan Peršin, Dubravko Picig, Željko Pintar, Miodrag Plantak, Verica Rupčić, Sandra Sinjeri, Kristina Škoda Vajdić.

Sjednici ne prisustvuju:

* 1. Petar Dombaj, ispričan,
	2. Ana Marija Đurđ, ispričana,
	3. Darko Fištrović, ispričan,
	4. Danijela Glavosek Kovačić, ispričana,
	5. Mladen Kešer, ispričan,
	6. Tea Ščetarić Jasek, ispričana
	7. Darko Markić,
	8. Josip Večenaj.

**Ostali prisutni:**

* + 1. Darko Koren, župan,
		2. Ratimir Ljubić, zamjenik župana,
		3. Ljubica Belobrk Flamaceta, po ovlaštenju župana pročelnica Upravnog odjela za poslove Županijske skupštine i pravne poslove,
		4. Melita Ivančić, pročelnica Službe ureda župana,
		5. Darko Masnec, pročelnik Upravnog odjela za financije, proračun i javnu nabavu,
		6. Marijan Štimac, pročelnik Upravnog odjela za gospodarstvo, komunalne djelatnosti i poljoprivredu,
		7. Maja Blažek, pročelnica Upravnog odjela za zdravstveno-socijalne djelatnosti,
		8. Ana Mušlek, pročelnica Upravnog odjela za obrazovanje, kulturu, znanost, sport i nacionalne manjine,
		9. Damir Petričević, pročelnik Upravnog odjela za prostorno uređenje, gradnju i zaštitu okoliša,
		10. Tihomir Kvakarić, pročelnik Upravnog odjela za opću upravu i imovinska prava
		11. Suzana Hirjanić, viša stručna suradnica za strateško planiranje- PORA,
		12. Zlatko Filipović, ravnatelj Zavoda za prostorno uređenje Koprivničko-križevačke županije
		13. Valentina Čadavec, predsjednica udruge „Klub Mariška“
		14. Mladen Ružman, direktor Piškornice d.o.o.,
		15. Marijan Blažok, direktor Piškornice sanacijskog odlagališta d.o.o.,
		16. Nikola Martinaga, voditelj poslova razvoja i upravljanja projektima
		17. Helena Matica, viša savjetnica – specijalistica za poslove Županijske skupštine,
		18. Verica Ujlaki, pomoćnica pročelnice za informacijsku sigurnost i tehničke poslove,
		19. Nino Šegerc, savjetnik za informatiku,
		20. Natalija Hrženjak, stručna suradnica za komunikacije,
		21. Mladen Fuček, viši referent za informatiku,
		22. Marko Sinković, referent za informatiku,
		23. Irena Sobota Margetić, snima sjednicu

PREDSJEDNIK: Otvaram nastavak 3. sjednice Županijske skupštine Koprivničko- križevačke županije i pozdravljam sve prisutne na današnjoj sjednici.

Sukladno odluci Županijske skupštine od 23. rujna 2021. godine, a nastavno i naknadom dogovoru s predsjednicima klubova članova, dogovoreno je da ćemo prekinutu sjednicu Županijske skupštine nastaviti danas u ovom prostoru i terminu.

Molim pročelnicu Ljubicu Belobrk Flamaceta da izvrši prozivku članica i članova.

PREDSJEDNIK: Utvrđujem da je sjednici prisutno 29 članova i da ova Županijska skupština može donositi pravovaljane odluke.

**Točka 11.1.**

PREDSJEDNIK: Sjednicu započetu 23. rujna 2021. godine zaključili smo raspravom o izvješću o poslovanju Piškornice za 2020. godinu.

Dajem na glasovanje Izvješće.

Županijska skupština je sa 19 glasova „za“ i 10 glasova „protiv“ usvojila

**Zaključak o prihvaćanju Izvješća o poslovanju „Piškornice“ d.o.o. za 2020. godinu.**

Zaključak se prilaže zapisniku i čini njegov sastavni dio.

**Točka 11.2.**

**Razmatranje Izvješća o poslovanju PZC-a Varaždin d.d. s prijedlogom Zaključka**

 PREDSJEDNIK: Izvješće smo primili. Raspravu su proveli Odbor za Gospodarski razvoj i Odbor za vodno i komunalno gospodarstvo i podržavaju Izvješće.

 Obrazloženje daje pročelnik Upravnog odjela za gospodarstvo Marijan Štimac.

 MARIJAN ŠTIMAC: Poštovani g. predsjedniče, g. župane, poštovane članice i članovi ŽS, dame i gospodo, dakle Trgovačko dioničko društvo Poduzeće za ceste Varaždin, u dugogodišnjem razvoju promatrano posluje pozitivno, ostvaruje neto profit, ono dakle ukupno ima prihode od 101 milijun kuna. Njihova neto dobit nakon oporezivanja iznosila 2 milijuna i 805 tisuća kuna. Na svojoj skupštini od 26. kolovoza donijeli su odluku o rasporedu te dobiti, na način da se milijun i 310 tisuća kuna rasporedi kao dividenda svim suvlasnicima društva. KKŽ drži 19 620 dionica ili 12,5 % i sukladno tome za 9 kn po jednoj dionici pripada im prihod od 176.580,00 kn, ja vjerujem bio je rok mjesec dana da su ta sredstva i uplaćena u naš proračun. Društvo ima oko 250 zaposlenika. U 2020. godini promijenilo je sjedište i adresu gdje je sagradilo novu upravnu zgradu vrijednu 12 milijuna kuna. Dugogodišnje poslovanje našeg ŽUC-a s tim društvom je uspješno. Oni su zaključili i novi četverogodišnji ugovor. To bi rekao u najkraćem smislu, predlažem da podržite izvješće o poslovanju ovog uspješnog društva.

Županijska skupština je sa 26 glasova „za“ i 3 glasova „suzdržan“ usvojila

**Zaključak o prihvaćanju Izvješće o poslovanju PZC Varaždin d.d. za 2020. godinu.**

Zaključak se prilaže zapisniku i čini njegov sastavni dio.

**Točka 12.**

**Razmatranje Izvješća o rezultatima provedbe „Županijske razvojne strategije Koprivničko-križevačke županije za razdoblje 2014-2020.“ za 2020. godinu s prijedlogom Zaključka**

PREDSJEDNIK: Izvješće smo primili. Raspravu su proveli Odbor za gospodarski razvoj i Odbor za razvoj lokalne samouprave i podržavaju Izvješće.

 Obrazloženje daje pročelnik Marijan Štimac.

 MARIJAN ŠTIMAC: Dakle, na osnovu Zakona o regionalnom razvoju i strateškom planiranju, svaka županija obveznik je između ostalog, uz postojanje postojeće Županijske razvojne strategije do konca 7 mjeseca za prošlu godinu dostaviti izvješće o provedbi te strateške naše konkretne razvojne strategije, u obliku izvješća koje je dakle propisano u svom obliku od strane nadležnog ministarstva regionalnog razvoja i fondova EU. Mi smo kao županija dakle učinili to i dostavili ovo izvješće koje je sada pred vama, nadležnom ministarstvu. Strukturirano je tako da daje informacije o tri stvari, a koliki su nominalni iznosi u protekloj godini utrošeni u odnosu na one strateške ciljeve, mi smo ih postavili 4, prioritete i mjere kroz koje su se oni provodili. U drugom dijelu treba se odgovoriti konkretno na koji način su te aktivnosti bile financirane, odnosno što su izvori sredstava i u trećem dijelu daje informaciju na koji način i u kojem nominalnom obuhvatu su doprinijeli strateškim ciljevima iz Strategije RH. Ovdje treba reći da su oni sačinjeni na način da su podaci dostavljeni od svih nadležnih, to su sve JLS, sve ustanove, sva javna poduzeća i kada se oni komprimiraju možemo zaključiti da je od planiranog iznosa koji je bio utvrđen akcijskim planom za 2020. u iznosu od 683 milijuna kuna realizirano 468 milijuna ili 69%. Što se tiče ciljeva i prema ciljevima, cilj povećanja konkurentnosti gospodarstva je realiziran sa 101,5%. Odnosno 180 milijuna je utrošeno od svih dionika i subjekata sa razine županije u odnosu na planiranih 177 milijuna. Povećanje komunalne i prometne infrastrukture ostvareno je sa 28 %, bilo je 394 milijuna a izvršeno je 111 milijuna. U materijalima imate sve na lipu. Dakle ovdje se radi o tome da tijekom 2020. nije bilo značajnih investicijskih aktivnosti iz sustava vodoopskrbe, odvodnje, pročišćavanja otpadnih voda, aktivnosti izgradnje u gospodarenju otpadom, odnosno bilo je izgradnje na prometnicama, ali ne koliko je bio planiran, stoga će se aktivnosti koje su ugovorene realizirati kroz 2021. i 2022. dakle u budućem razdoblju. Povećanje učinkovitih ljudskih resursa i poboljšani društveni standard realiziran je sa 153 %, dakle iznad planirane vrijednosti, u nominalnom iznosu 137 milijuna, a u cilju 4 unaprjeđenje i održivo korištenje prirodnih i kulturnih vrijednosti i poboljšanje sustava zaštite i spašavanja realizirano je u postotku za 179 %. Nominalno 139,3 milijuna, utjecaj korone je utjecao na ovu poziciju i ta stavka je iznad, dakle planirane. U segmentu izvora sredstava treba napomenuti dakle da dugoročno gledano korištenje EU fondova 2014. sa 2,8 2014. godine, iznosa 4,4% 2015. i dakle tih malih iznosa promijenjeno je unazad tri godine, EU fondovi imaju učešće u financiranju naših aktivnosti 2018. - 40%, 43% u 2019., a ove godine je to bilo učešće od 44%. Dakle za očekivati je da će se ovaj trend EU izvora nastaviti pogotovo radi uvođenja i dodatnih izvora. Što se tiče doprinosa unutar te kategorije koja se odnosi kako su te aktivnosti doprinijele nacionalnoj strategiji, to vam je dakle kroz tri cilja nominalno izraženo i reflektira preraspodjelu nominalnog iznosa od tri cilja i to je ono što je bilo potrebno napisati, stoga, ako bi vas zanimale pojedinosti unutar ovih struktura, radi o prilično velikom registratoru, gdje možete saznati tko je dao koji izvor i na osnovu kojih izvora su te brojke napravljene i, ako će biti pitanja te vrste, ako će to vas zanimati, mi smo spremni dati pisani odgovor.

 ŽELJKO LACKOVIĆ: Dobar dan, sve vas lijepo pozdravljam, dakle nastavak sjednice je u jednom tehničkom tonu, dakle pročelnik Štimac je uvodno odmah napomenuo da je riječ o nizu statističkih brojeva i podataka koji su dužne županijske razvoje agencije izraditi do kraja 7 mjeseca, no ja bih vrlo rado ovdje debatirao i diskutirao sa odgovornim osobama u našoj Pori, vidim da ravnateljice danas nema, mislim da će rasprava po nekim pitanjima onda biti izvršna ili suvišna. Vrlo bi rado da ovakvo obrazloženje županijske razvojne strategije realizacije daje upravo župan koji je do prije koju godinu imao europske projekte unutar svojeg ureda, dakle ovdje iz ovih brojeva nije zapravo moguće vidjeti gotovo ništa, osim ono što vidimo u medijima, a to je kada se uvode dobre realizacije i povlačenje sredstava, da Županija, odnosno Pora naglašava svoju ulogu u tome. Dakle u ovim milijunima koji su povučeni, veliki dio projekata nema ama baš nikakve veze sa Županijom i ja bi vrlo rado pojedinačno po pojedinim projektima vidio, koji je to pod broj 1 uloga u prijavi, kreiranju ili realizaciji pojedinog projekta i sa kojim nominalnim iznosima. Ja vidim ovdje koji su to nominalni iznosi kada se iščitava, naročito u ovom dijelu gdje su provođeni soft projekti pa se tu odmah ima i realizacija, ali ono što bi trebalo značiti strategija, razvoj o tome ovdje ne vidimo ništa i ovdje je iluzorno da glasamo o ovakvom dokumentu. Ovo sam rekao za one koje interesira ono što nam je rekao pročelnik, ako želimo skratiti sjednice, onda ne bi trebali imati uvodno izlaganje, zapravo smo već dobili u materijalima, nego nešto šire, nešto konkretnije i usmjerenije. Mi ćemo biti protiv ovakvog izvješća.

 TOMISLAV GOLUBIĆ: Dobar dan svima pa dozvolite da na početku ovoga, prvenstveno nije mi jasno ukoliko smo dobili dopis od strane Pore koja nam objašnjava zašto to nije dostavljeno, odnosno da je potreba usvajanja toga izvješća do 31.7., a da su oni s ministarstvom dogovorili na redovnoj sjednici dok bude da se bude usvojilo. Mi smo imali početkom rujna jednu sjednicu nije mi jasno zašto to onda nije bilo na dnevnom redu, nego mi danas 30. rujna o tome raspravljamo. Što se tiče realizacije te strategije, strategija je na razini 68,6% nije 69%, tako da ne možemo istu prihvatiti, i dozvolite mi da kažem ono što je spomenuto i na Odboru, dobro je g. Štimac rekao, ovo je jedno agregirano izvješće svih projekata koji su bili unutar Županije, gdje je Pora uspjela sakupiti sve podatke od svih JLS-ova na području grada, od svih javnih poduzeća i svih i to je dobro, to je jedan po meni jedan dobar put, međutim žao mi je što rezultat toga svega nije neka vrsta i almanaha svih tih projekata koji su se realizirali i na koji način su se realizirali uz koju potporu, jer vjerujem da bi taj dokument dobro poslužio JLS-ovima, vodećim izvršnim tijelima JLS-ova koji bi možda mogli dobiti neke nove ideje, neke nove putove kud i na koji način realizirati ovaj program. Na ovaj način dobili smo jedno statističko izvješće agregiranih podataka gdje u principu se čovjek baš i ne može nešto puno baš naučiti iz svega toga. Možda bi bilo dobro da za sljedeće izvještajno razdoblje, ukoliko Pora već skuplja te podatke o svim tim projektima, ja sam svjestan da taj dokument bi onda imao nekoliko tisuća stranica, ali ljudima kojima je to interesantno, kojima je to bitno, bi to bilo jako, jako dobro, poučno i zanimljivo štivo.

 MARIJANA LOKOTAR: Lijepi pozdrav svima, imam pitanje za g. župana. Naime, prije nekih tjedan dana u medijima se pisalo da će Sjever Hrvatske uskoro na raspolaganju imati 15 milijardi kuna za velike razvojne projekte. Uz Bjelovarsko-bilogorsku županiju, Međimursku, Krapinsko-zagorsku i Varaždinsku nalazi se i naša Županija koja će s Vladom RH biti potpisnica toga Sporazuma. Ovaj smo tjedan, opet iz medija na PRESS konferenciji Pore saznali koji će to strateški projekti ući u Razvojni sporazum Sjever. Brza cesta od Kloštra Vojakovačkog do mađarske granice, revitalizacija dvorca Inkey u Rasinji, izgradnja nove Srednje škole u Koprivnici, Regionalni centar za palijativnu medicinu u Koprivnici, izgradnja intermodularnog transportnog terminala u Križevcima te izgradnja terma u Kloštru Podravskom. Ti će se projekti navodno razvijati kroz 10 godina. Zanima me, tko su i po kojim su se kriterijima ovi nabrojeni projekti odabrali kao najvažniji u našoj Županiji?

 MARKO FUCAK: Dobar dan svima, znači u ovom izvješću na 20 stranici imamo tu tablicu 1. gdje su šturo pobrojani neki projekti poput pomoći gospodarstvu, poljoprivredi, ruralnom razvoju itd. Znači po tim nekim strateškim ciljevima, prioritetima i mjerama ova ŽS je u prvom kvartalu 2020. godine baš zbog pandemije odlučila pomoći gospodarstvenicima u nekom segmentu, čak smo se i mi vijećnici odrekli naknada u periodu od nekoliko mjeseci, za 50% smanjeno je financiranje političkim strankama, smanjena su sredstva rebalansom Proračuna za vatrogasce. Znači nismo ništa planirali da ćemo pomoći gospodarstvenicima, a od tih silnih odricanja, ne znam gdje su završili ti novci? Baš iz te tablice na 20. stranici možemo vidjeti da se za razvoj proizvodnih djelatnosti utrošilo svega 51.729,53 kn, a planiramo je skoro milion kuna, znači realizacija 5,6%, a mi smo kao odlučili da će se ova ŽS odreći nekih financijskih sredstava za pomoć gospodarstvenicima. Također potpore realnom sektoru za istraživanje, razvoj, nova tehnologija, također realizacija samo 5,6%, a napominjem, prošle godine je bila pandemija. Gospodarstvo je bilo na koljenima. Mislim da smo tu podbacili, pročelnik Štimac priča da je sveukupno gospodarstvo u ovom izvještaju u ovoj strategiji za 2020. realizirano nekim postotkom od 101%, ali ako gledamo po ovim nekim posebnim stavkama vidimo da se npr. u tom istraživanju razvoj, izvoza i nove tehnologije realiziralo samo 5,6%. Mi znamo da u našoj Županiji ima puno ozbiljnih firmi, ozbiljnih poduzetnika koji se baziraju na izvozu, a ovo je baš jedna stavka izvoz. Neke firme u Županiji izvoze na sreću nas svih čak 70 % robe ide za izvoz, a mi smo imali tu realizaciju samo 5,6 %. Mislim da smo tu kao što kaže kolegica Sinjeri napravili jedan debakl, a opet evo, da ne bi bilo da samo sve popljujemo imamo mi i dobrih realizacija, a to je da smo u pokretanju restrukturiranju modernizaciju specijalizaciju poljoprivrednih gospodarstava, imali realizaciju čak 2 917 %, a planirano je bilo blizu 5 milijuna, realizirano je 145 milijuna kuna, mislim ovo je pohvalno iako ne znamo jer to realno, ali sam pogledao u više izvještaja, vidjeli smo da je iz EU fondova ulaganje u poljoprivredu u našoj Županiji kao iz EU fondova došlo preko 120 milijuna kuna u 2020. godini. Velim, to je pohvalno, ali opet žalosti činjenica da naša županija i država nisu to mogle popratiti s nekakvim ozbiljnijim sredstvima, naša sredstva bazirana je samo pomoć iz EU fondova. Ali velim, ako ćemo mi ubuduće svake godine dodjeljivati za ruralni razvoj i poljoprivredu oko 145 milijuna kuna, to bi bilo izvrsno, ali mi ćemo onda za jedno par godina biti uz sam bok Štajerskoj i Bavarskoj. Zanima me ovih par stavki gdje smo imali jako slabu realizaciju u samom gospodarstvu.

 ŽUPAN: Iskoristi ću priliku da pozdravim vas predsjedniče, sve članice i članove Skupštine i reći ću da nemam potrebe komentirati ova izlaganja, to su naravno mišljenja koja svako od sudionika u raspravi ima pravo iznijeti. Nemam potrebe komentirati, a gđi. Lokotar ćemo pismeno odgovoriti jer to je bio jedan složeni i dugotrajan proces koji se odvijao u nekoliko koraka, pa ćemo pripremiti odgovor na to pitanje i poslati ga.

 ŽELJKO LACKOVIĆ: Gosti i druge osobe izvan kruga osoba iz čl. 144. stavka 2. ovog Poslovnika, dakle i župan, mogu se obratiti i govoriti na sjednici ŽS na temelju odobrenja predsjednika ŽS. Vi ste odobrili, a to radite učestalo, županu da govori u vrijeme kada nije njegov trenutak za izlaganje, znači on ili kao predlagatelj govori prije rasprave ili ukoliko nije predlagatelj onda govori nakon što izvjestitelj iznese točku dnevnog reda. Može se očitovati tijekom rasprave na replike, ako mu vi to dozvolite, a ovako na kraju je intencija da se nas poklapa, sve koji sudjelujemo u raspravi i onda vi bez ikakvog razloga, g. župan se digne, vi kažete dobro. Znači vi svaki put morate dati odobrenje da župan govori. Župan je izvršno tijelo, bili ste u Saboru kao i ja pa znate da ne može predsjednik Vlade govoriti baš kako hoće, nego mora tražiti riječ, mora se znati zašto govori, zašto tijekom rasprave nije koristio pravo da se uključi u raspravu, nego nama ovako popuje na kraju. Ja vas molim da to ne radite, ja ću vas svaki put upozoriti kad to bude mimo Poslovnika.

 PREDSJEDNIK: Zahvaljujem g. Lackoviću, vi ste iznijeli svoje viđenje Poslovnika, ali ja Vas podsjećam na članak 104. Poslovnika koji kaže da župan ima pravo uzimati riječ u tijeku rasprave i kada nije predlagatelj, isto ima pravo predsjednik ili predstavnik Odbora, prema tome, ovo što ste vi citirali se ne odnosi u još nekoliko članaka je vrlo jasno rečeno da izvjestitelj ima pravo uzimati riječ kada smatra da je potrebno odgovoriti na nešto, čak i tijekom same rasprave, a pogotovo na kraju. Znači, izvjestitelj se smatra župan pod broj jedan, a onda osobe koje on odredi. Znači u bilo kojem trenutku župan može uzeti riječ. Predlagatelj je župan, prema tome ovdje opće nije sporno da li župan može, u konačnici županu je bilo postavljeno i pitanje.

 ŽELJKO LACKOVIĆ: Predsjedniče, ne može u Saboru Premijerova biti zadnja.

 PREDSJEDNIK: G. Lacković, ja bi molio da ne raspravljamo s klupe ovdje, pročitajte Poslovnik, ako smatrate da negdje ne možete dobiti riječ, po Poslovniku vam ne mogu dati riječ.

 ŽELJKO LACKOVIĆ: Kad tražim povredu Poslovnika, dužni ste mi dati, jedino ako zloupotrebljavam, možete me kazniti. Znači gosti i druge osobe mogu se obratiti sjednici na temelju odobrenja predsjednika ŽS.

 PREDSJEDNIK: Ja vam opet tumačim da župan nije gost na Skupštini nego je predlagatelj akta. Da nije predlagatelj akta, ima se pravo javiti u bilo kojem trenu. G. Lacković, ako imate problema sa tumačenjem Poslovnika, vi postavite pisana pitanja, odgovorit će vam stručne službe, ali u Poslovniku su te stvari vrlo jasno objašnjenje i to nema način ovako kako vi tumačite.

 MILJENKO FLAJS: Povreda Poslovnika i krivo tumačenje, čl. 154. Dakle čl. 154, stavak 3, prije zaključenja rasprave predsjednik ŽS omogućit će predstavniku predlagatelja ili županu, podcrtano mi je župan, neovisno o tome je li on predlagatelj da se završno očituje o prijedlogu, stavovima iznesenim u raspravi i eventualnim amandmanima. Je li to bilo to očitovanje? Završno?

 PREDSJEDNIK: Zahvaljujem g. Flajsu na pomoći, isto tako napominjem, ja sam rekao da osim čl. 103. postoje još dva, tri članka koji vrlo jasno određuju ovo i g. Lacković to je tako u našem Poslovniku. U saborskom je možda nešto drugačije, ali to ne znači da onaj tko govori završno, može, kako vi kažete poklapati, njegova je dužnost da odgovori na pitanja koja su postavljena, ako može u ovom trenutku, ako ne dati će pisano, znači župan je uvijek predstavnik predlagatelja i s tim se morate pomiriti. Ja više ne bi vodio o ovome raspravu, kažem imamo trenutaka, kada ćemo to moći. Ovo je točka Županijska razvojna strategija. Ne možete replicirati županu u ovom završnom dijelu, moglo se replicirati tijekom rasprave. Upravo što vam je pročitano, čl. 154 u pojedinim materijalima raspravlja se dok ima prijavljenih govornika, u tijeku rasprave sudionici mogu iznositi mišljenja, tražiti objašnjenja te postavljati pitanja u vezi s predloženim rješenjem. Prije zaključenja rasprave predsjednik ŽS omogućit će predstavniku predlagatelja i županu neovisno o tome da li je on predlagatelj, da se završno očituje o predloženim stavovima iznesenim u raspravi i eventualnim amandmanima. Predsjednik ŽS zaključuje raspravu kad utvrdi da nema prijavljenih govornika. Prema tome, kad je bila rasprava, ja sam lijepo tri puta pitao, da li se još netko javlja za raspravu. Navedite mi stavak, članak gdje se spominje replika u našem Poslovniku. Ja sam pitao tri puta da li se još tko javlja za pojedinačnu raspravu, nitko se nije javio, znači možete se javiti jednom , prvi puta dobijete 5 minuta, drugi puta 2 minute, treći puta 2 minute. Nitko se nije javio za raspravu. Ovo je završno izlaganje i na njega nema više tzv. replika. Replika se u našem Poslovniku nigdje ne spominje kao takva i takvo je tumačenje Poslovnika, sviđalo se to vama ili ne. Mi smo završili raspravu i ja bi molio da glasamo po točki 12.

Županijska skupština je sa 19 glasova „za“ i 10 glasova „protiv“ usvojila

**Zaključak o prihvaćanju Izvješće o rezultatima provedbe „Županijske razvojne strategije Koprivničko-križevačke županije za razdoblje 2014-2020.“ za 2020. godinu**

Zaključak se prilaže zapisniku i čini njegov sastavni dio.

**Točka 13.**

**Razmatranje Izvješća o lovnom gospodarstvu i šumarstvu na području Koprivničko-križevačke županije u 2020. godini, s prijedlogom Zaključka**

PREDSJEDNIK: Izvješće smo primili. Raspravu je proveo Odbor za poljoprivredu i šumarstvo i podržava Izvješće.

 Obrazloženje daje pročelnik Marijan Štimac.

 MARIJAN ŠTIMAC: Predmetno izvješće koje se odnosi na djelatnost upravnog tijela vezano uz lovno gospodarstvo i šumarstvo, ukratko se dakle može sažeti na činjenicu da smo krajem 2016. završili rekonstrukciju otvorenih zajedničkih lovišta, ondašnjih 6, danas ih ima 27, bila je jedna promjena u međuvremenu i uz njih imamo dakle još 8 državnih lovišta, to je dakle od ukupnog broja ovlaštenika koji gospodare, dakle na površini 167 tisuća hektara lovišta na ovoj Županiji i plaćaju godišnju lovo zakupninu milijun 377 u korist državnog proračuna od kojeg iznosa za provedbu Zakona o lovstvu, Županija ima 10% godišnje, dakle za nadoknadu vlasnicima poljoprivrednih zemljišta bez prava lova drugih 10%. Obavezni smo sukladno Zakonu o lovstvu sprovoditi natječaje o povratu tog dijela lovozakupnine vlasnicima poljoprivrednih zemljišta. Natječaj je bio završen, nije se javila niti jedna stranka i ta sredstva nisu iskorištena. Što se tiče korištenja takvog neutrošenog novca bio je raspisan natječaj koji se zasniva dakle na činjenici da od 100 % ukupnih godišnjih šteta, negdje oko 93 % šteta se odnose dakle na službenim motornim vozilima, a oko 7 % na poljoprivrednim usjevima koju prouzroči divljač, dakle natječaj je bio usmjeren na mogućnost vlasnika poljoprivrednog zemljišta i lovačkih društava da postave ogradu ili električne pastire itd. U tom smislu iznos nije bio veliki, piše koliki je iznos ovdje realiziran. Prema ovoj vrsti potpore unutar sudske prakse, ali sukladno Zakonu, oštećeni poljoprivrednik ne može realizirati naknadu, ako prema zakonu nije poduzeo mjere preventive i zaštite. Jedna od preventive je postavljanje ograde, postoji ta mjera da bi se eventualno moglo iskoristiti. Što se tiče štete na motornim vozilima, znate da je zapravo došlo do promjene sustava, rasporeda lovozakupnine, on se zapravo koristi u onom dijelu za zaključenje police osiguranja za cijelu R Hrvatsku i dakle svi oštećenici na motornim vozilima koriste sada tu naknadu iz te police. Što se tiče dakle šumarstva, načelno 49% površina R Hrvatske su šume, kod nas je to negdje oko 43%, u tom smislu dakle mi imamo jednu eutaciju višegodišnje 2007. godine, korištenja usluga instituta za šume u Varaždinu, koji na prijedlog ustanove za zaštićene dijelove prirode uglavnom propituje zdravlje unutar parkovne hortikulture ili zadnjih godina su ispitivali su dakle zdravstveno stanje stabala oko dvorca Inkey u smislu, da li su ta stabla u dobroj kondiciji da bi ostala. Što se tiče onoga što se radi, vezano za šumarstvo, dakle vodimo evidenciju i daje se mogućnost proizvođačima božićnih drvaca da za Božić naravno mogu prodavati dotičan proizvod, a što se tiče ovlasti vezano na čistu sječu šuma, imali smo samo dakle dva upita, bila je jedna pozicija Inina za naftovod, a druga pozicija je bila za prugu, dakle ukupno ovdje je odobreno 13,4 hektara mogućnost čiste sječe šume i dato na raspolaganje Hrvatskim šumama 1432 kubika drveta.

 MARKO FUCAK: Podržavamo svaku inicijativu pomoći ovakvim udrugama, tako i vašim društvima. Tu moramo priznati da je netko unazad nekoliko godina zakazao vezano za Lovački savez KKŽ, zbog toga će naš klub biti protiv ovog izvješća. Kao što je župan i sam napomenuo na drugoj sjednici danas imamo točku o lovstvu, rekao je da je naš Županijski savez bio u problemu te da je završio u bankrotu s dugom od preko 90 tisuća kuna. Ja pitam tko je odgovoran za taj dug, da li se našao krivac? Ja osobno ne znam, možda bi znao odgovor na to pitanje pročelnik Štimac, možda je odgovoran bivši predsjednik, odnosno sadašnji kojega nije bilo u stanju da ga se smijeni s te pozicije. Zanimljivo je da je taj LS županije u ožujku 2018. ugašen, a osnovana je županijska udruga lovaca Panonije, znači na čelu sjedi i dalje isti predsjednik koji je upropastio županijski lovački savez i odveo ga u bankrot. U ovom izvješću piše da je čak 50 lovačkih udruga ušlo u tu Panoniju sa preko 1474 lovca, ušlo je u tu strukturu županijsku udruga lovaca Panonija. Nigdje ne piše da postoje neke lovačke udruge u Županiji koje se protive tome, ne žele ući u njihovu strukturu, je li ono u biti krši i Ustav RH. Ne žele ući jer se ne slažu s politikom bivšeg predsjednika tj. sadašnjeg predsjednika te lovačke udruge Panonije, jer bilo je nekih problema koji su se trpali pod tepih, nisu riješeni i velim ima puno nezadovoljnih lovaca u Županiji koji su nam se čak obratili da započnu novu temu koja je već dugo svježa ali nitko neće o njoj pričati. Znači da malo rezimiramo tu situaciju. Prije nekoliko godina došlo je do bankrota lovačkog saveza KKŽ te je tadašnji predsjednik tog Saveza osnovao taj novi Savez, županijsku udruga lovaca Panonija te prebacio svu imovinu, prostor, ured, namještaj, trofeje na novu županijsku udrugu lovaca Panonija. Točnije to se događalo u ožujku 2018. godine, kada je ujedno bila ta osnivačka skupština Panonije. Nadalje, taj isti predsjednik novi tj. stari je imao špagu u Hrvatskom lovačkom savezu te je Hrvatski lovački savez prihvatio tu udrugu Panonija i predsjednik Panonije je tada zahtijevao da se udruge prebace, znače koje su bile u lovačkom savezu KKŽ, da se prebace u Panoniju. Velim, pojedine udruge nisu htjele preći i taj predsjednik je prisilio neke da potpišu članstvo, neki su odbili, ali ti koji su potpisali nemaju pravo glasa. Znači ne mogu u biti rušiti vodstvo županijske udruge lovaca Panonije. Tako da ta udruga ima članstvo bez prava glasa i odlučivanja, a vidite, ako pogledamo to u Ustavu RH nije moguće. No što hoću reći, 2018. je to sve znao pročelnik Štimac koji je bio prisutan na toj skupštini kad se osnivala Panonija, a na toj skupštini je podneseno izvješće za 2018. tad je još bio lovački savez županije gdje su redom usvojena izvješća predsjednika, izvršnog odbora, nadzornog odbora, financijsko izvješće, izvješće stegovnog suda te arbitražnog suda, koja su usvojena, a ujedno je podržana i ta osnivačka skupština Panonija. Znači na toj sjednici je stavljen zadnji čavao u lijes lovačkom savezu KKŽ, to ste vi pročelniče znali, ima taj članak na stranicama Županije. Lijepo ima i vaša slike i sve. Vi ste dali blagoslov na to. Naš klub će biti protiv. Napominjem svim članicama i članovima ove Skupštine da dobro razmisle hoće li podržati ovo izvješće jer se tu potežu neki problemi unazad nekoliko godina. Svi smo prisegnuli da ćemo prava i obveze vijećnika Skupštine obavljati savjesno i odgovorno radi gospodarsko i socijalnog probitka Županije i RH, da ćemo u obnašanju dužnosti držati se Ustava RH. Velim, nemojte pljunuti u lice sebi svima koji su vam dali glasove preko čijih leđa i njihovog povjerenja tu sjedite. Ovo krši Ustav RH. Molio bih pročelnika Štimca da se očita o ovome.

 ZDRAVKO MATOTAN: Lijep pozdrav svima, ja se ispričavam nisam lovac, ne znam povijest o ovome što smo malo prije čuli, ali smo o ovoj temi raspravljali na Odboru za poljoprivredu i šumarstvo. Nažalost, ne u punom sastavu, ali većinom članova, isto tako dobili smo određena objašnjenja pročelnika ureda za gospodarstvo vezano za ovu temu. Ja bih samo nešto sugerirao za ubuduće. Budući da, evo čuli ste, sredstva od lovozakupnine nisu utrošena kao što je namjenski, vlasnicima zemljišta gdje se nalaze lovišta, jer to ispada simbolična naknada i to se u budućnosti sigurno isto neće dešavati pa će sredstva ostajati. Postoji mogućnost da se ta sredstva rasporede za unapređenje lovnog gospodarstva, ali toliko područja je pobrojeno gdje se to može, da mi se čini da je to preširoko i da nije u potpunosti do kraja transparentno. Vjerojatno je to i razlog što je i točka o toj problematici povučena sa prethodne sjednice. Naš prijedlog je da se suze ta područja bitna za razvoj lovnog gospodarstva nekoliko programa, da se raspiše pozivni natječaj svim lovačkim društvima koja su u stanju provesti te programe, za određeno vrijeme 3-5 godina i da se onda već koliko sredstva ima, namjenski njim udjele da to pravedno utroše za razvoj lovnog gospodarstva, i naravno da se ograniče tim društvima, ako su bili korisnici tih sredstava, da onda u idućih pet godina se ne mogu ponovno kandidirati. To bi bilo nekoliko tri, četiri, pet programa gdje bi se tim sredstvima ipak nešto pozitivno moglo napraviti.

 MARIJAN ŠTIMAC: Dakle, ja se samo javljam ovdje radi takvog eksplicitnog prozivanja imena i prezimena. Dakle, ja ću se referirati na dvije riječi, jedna riječ je bila upropastio lovački savez, a druga je bila dao blagoslov skupštini. Dakle ovako. Skupštinu Hrvatskog lovačkog saveza sačinjavalo je dakle 50-ak udruga koje su registrirane. One su unutar Lovačkog saveza imali svi jednaka prava i oni su osobe u vidu svojih predsjednika bili ti koji su donosili odluke. Ja sam bio tamo pozvan zbog toga što oni uvijek zovu predstavnika Županije, zovu mene dakle jer sam ja u Upravnom odjelu nadležnom za to područje. Ja sam tamo bio onaj koji je mogao slušati što oni odlučuju i nije se niti tražilo, niti sam ja mogao dati nikakve blagoslove jer sam irelevantan u smislu statuta Županijskog lovačkog saveza za isto. Dakle, to je nešto ovako, rekli smo da bi rekli. Dakle druga stvar, ovo upropastio, sad neće reći ime, je li, moje se može spominjati koliko hoćeš, zadnji puta ste mi i suprugu spominjali, to je isto odlično. Dakle činjenice su vam ovakve. Hrvatski lovački savez do 2016. imao je dakle ugovore za 5 lovišta od 6, jedno je bio Hubert. Dakle predsjednik Županijskog lovačkog saveza bio je odgovorna osoba. Unutar svih tih 6 lovišta pod ugovorom djelovala su sva ostala lovačka društva, oni su provodili dakle svoje aktivnosti u smislu, ali su se na tom području događale i štete. Oni su bili ti koji su trebali zaključiti police za osiguranja šteta jer tada u to vrijeme nije postojala zajednička nacionalna polica kakva postoji sad. Međutim njihove su police bile skromnog iznosa i agregatno stanje te police je brzo prošlo, ali nisu napravili štetu. Te štete koje nisu bile moguće isplatiti od Hrvatskog lovačkog saveza koji je formalno pravno bio odgovoran i nositelj za njih jer nisu imali pravo obveza, jer su bile udruge koje su uživale unutar tog lovišta je bio taj koji je bio tuženik, a tuženik je bio rekli smo u potraživanjima osiguravajućim društava koja su isplatila štetu oštećenicima i kad su se one skupile u takvom iznosu, niti jedan pokušaj koliko se ja sjećam Hrvatskog lovačkog saveza da su od tih udruga na čijem su se području događale te štete koje su predmet ovoga spora, nije moglo od njih naplatiti, a sve se svodilo onda na blokadu žiro-računa lovačkog saveza. On kao takav nije mogao poslovati i onda se dođe na ovo da su oni imali skupštinu i da su odlučili da će nastaviti poslovati kao krovna organizacija ali ne više pod nazivom hrvatski lovački savez, županijski da i u omjer je ušlo 29 lovačkih udruga, drugih 21 se izjasnilo da ne žele biti punopravni članovi, da će oni koji po Statutu imaju pravo odlučivati, birati, biti birani i sve kako to ide, ali su pridruženi članovi zato jer po zakonu svoja lovačka prava, a i svoja plaćanja moraju dozirati preko te krovne organizacije koja je dobila sve ovlasti kakve ima Županijski lovački savez. Dakle Panonija danas u sustavu lovstva i od krovne organizacije Hrvatskog lovačkog saveza ima sve ovlasti i sve što bi i onaj koji nije punopravni član da bi mogao dobiti morao ostvarivati preko Panonije. Tako je sustav složen i na to opet Županija nije utjecala, to su dakle aktivnosti unutar dakle ove interesne grupe, sve od Hrvatskog lovačkog saveza. Dakle, ja mislim da smo razjasnili i blagoslov, i upropastio.

Županijska skupština je sa 19 glasova „za“, 5 glasova „protiv“ i 5 glasova „suzdržan“ usvojila

**Zaključak o prihvaćanju Izvješće o lovnom gospodarstvu i šumarstvu na području Koprivničko-križevačke županije u 2020. godini.**

Zaključak se prilaže zapisniku i čini njegov sastavni dio.

**Točka 14.**

**Razmatranje Izvješća o Ruralnom razvoju na području Koprivničko-križevačke županije u 2020. godini, s prijedlogom Zaključka**

PREDSJEDNIK: Izvješće smo primili. Raspravu je proveo Odbor za poljoprivredu i šumarstvo i podržava Izvješće.

 Obrazloženje daje pročelnik Marijan Štimac.

MARIJAN ŠTIMAC: Dakle, najkraće ćemo reći da je taj program izvršen sa 86% odnosno 2,9 milijuna, dakle, a odnosio se na provedbu mjera koje je Županija 2020. mogla provoditi, a to nije bila mjera po direktivi 1407, potpora male vrijednosti u sektoru poljoprivrede iz razloga što u toj godini je trajao postupak mogućnost produženja pružanja takvih potpora koje provodi nadležno Ministarstvo poljoprivrede prema Europskoj komisiji, stoga, mi smo vam odlučili iskoristiti mogućnost potpora po sadržaju direktive drugih, a to su ta Silarsko 2 i ova druga 1407 to je potpora male vrijednosti u sektoru gospodarstva ima iznimka i za sektor poljoprivrede ukoliko postoji dopunska djelatnost OPG za proizvodnju hrane i pića za tržište. Dakle, u prvoj ovoj bila je usmjerena prema mjerilima i kriterijima uglavnom za mlade poljoprivrednike, osobe koje su nositelji OPG-a, mlađe od 40 godina, 43 ugovora su zaključena, maksimalni iznos je bio 50 tisuća kuna to je 60%, realizirano je u iznosu 1.783.000,00 kn i 99,6 % od planiranih iznosa, dakle taj natječaj je završen u gotovo 100%-tnom iznosu. U ovoj drugoj potpori koja je bila dakle usmjerena na tržište i na one koji prerađuju primarne poljoprivredne proizvode za tržište i stavljaju ga na policu, nešto je bilo manje uspješno, 32 korisnika su koristila uspješno tu mjeru, realizirano je 719 tisuća kuna ili 78%, jer je bilo planirano 920. Očigledna je orijentacija prema višim sektoru poljoprivredu nije onakva kakvu smo očekivali, nažalost nije bilo dovoljan broj relevantnih korisnika. Što se tiče ovih ostalih mjera koje nisu povezane sa EU Uredbama, one su se uglavnom odnosile dakle na plaćanje Hrvatskom zavodu za obranu od tuče, dakle za određene donacije udrugama i to onima koje su se javile na natječaj u ograničenim epidemiološkim uvjetima za održavanje skupova, dakle bilo je malo onih koji su iskoristili, i nešto smo dali, da mjera je iskorištena gotovo 100 % JLS-ovima kao sufinanciranje za dezinsekciju, dakle odnosi se na dravski pojas jedinicu uz Dravu gdje ima puno komaraca, dakle na tretiranje protiv komaraca. U ovom 4 paketu to je sve ono što smo mogli primijeniti uvjetima epidemije za promidžbu, nastupe tu se i određene manifestacije nisu dogodile, bile su dvije od 4 najveće, dakle Picokijada i Podravski motivi i na određena istraživanja. Kod istraživanja ću reći da imamo trogodišnji program koji se odnosi na revitalizaciju starih voćnih sorti, to je s Agronomskim fakultetima financiramo zajedno sa Zagrebačkom županijom, taj paket ima vrijednost neku od 220 tisuća kuna za tri godine, izvršena su plaćanja za prvu godinu. Svrha toga je zapravo napraviti ponovnu provjeru genetike svake jabuke koju mi imamo u Cvetkovcu, gdje je veća aglomeracija starih sorti voćaka, jabuke primjer, dakle napraviti genetsku analizu kako bi se utvrdilo da li je to što mi smatramo starom vrstom voća zapravo što čovjek svojim djelovanjem nije nikad promijenio i stvarno je izvorna, dakle cilj je da dobijemo ono što je genetski čisto i dakle nije ljudski faktor imao konkretni utjecaj na tu sortu, a dakle na kraju projekta imamo za namjeru te voćne vrste razmnožiti, sačuvati, štititi, korisnost, o tome koliko ima pektina itd. želimo u svakom slučaju točno prepoznati ono što će struka reći da je staro.

ZDRAVKO MATOTAN: Ja bi se osvrnuo samo na jedan manji segment ovog izvješća, a to je obrana od tuče, napisano je i čuli ste Županija je 100 tisuća u 2020. plaćala Državnom hidrometeorološkom zavodu, toliko planiranje za ovu godinu, toliko je planirano i za iduću godinu. Navode se tu 34 lansirne lampe odnosno 4 postaje prizemnih generatora, no ja godinama nisam čuo da se nešto od toga iskoristilo, pa je opet, to smo raspravljali i na Odboru i na klubu, nekakav naš savjet da ubuduće, iako to nisu velika sredstva, da se iz toga napravi određeni fond odštete malim poljoprivrednicima koji su pretrpjeli štete od tuče, a nisu imali usjeve osigurane. Naravno, to nije antipropaganda osiguranja, svi komercijalni veliki poljoprivrednici vide interes da osiguraju svoje usjeve, a oni mali koji ili ne mogu, ili ne znaju da, ako se slučajno desi tuča na nekom području pa da se onda iz tog fonda pokuša pomoći JLS-ovima i da se tim novcima koliko, toliko ublaže te posljedice. To je jedno područje, drugo područje je ovo vezano za istraživanje i razvoj, tu također nisu planirana velika sredstva, ona se vrte za dva projekta. Jedan je bio spomenuti, spominje se u natječaju i VIP projekti, za one koji ne znaju, nisu to very important people projekti, nego su to projekti vijeća za istraživanja u poljoprivredi Ministarstva poljoprivrede kojeg već 4-5 nema, ne postoji. Prema tome tu ne treba niti planirati za iduće godine potpore za takve projekte kad ih nema. Isto tako možda da se na razini Županije strategijski nekoliko godina unaprijed vidi koja su to područja koja su vrijedna istraživanja i da se na tim područjima onda raspisuje natječaj i da se onda financiraju, jer mislim ovo je ako se netko prijavi pa dobije ili ne dobije, da nije to dalekosežno promišljeno.

ŽELJKO LACKOVIĆ: Dakle, pozdravljamo svaku pomoć koja se u ruralnom prostoru izdvaja iz bilo kojeg pa tako i iz ovog županijskog proračuna, ono što želimo primijetiti da ovdje nedostaje određene strategije mjera koje se usmjeravaju prema nekom cilju, a to je bolji plasman poljoprivrednih proizvoda, odnosno bolji ili zajednički nastup poljoprivrednih proizvođača na tržištu. Ono što bi po nama trebalo ovdje posebno razmotriti je činjenica da postoje razvijenije županije od nas koje su upravo ove mjere u ruralnom području usmjerile i jasno definirale i moramo ih po meni u budućnosti znati iskopirati. Jedna je mjera recimo poticanje navodnjavanja, znamo da naša Županije nema jedan metar kvadratni, a Virovitička će imati 9 tisuća što napravljeno, što planirano, što u provedbi. U takvoj situaciji smatram da bi bilo ispravno sufinancirati do određenog iznosa nabavu pumpi, kopanje bunara, to nije preveliki iznos, ali u svakom slučaju s obzirom da ležimo na vodom bogatom području, se moglo riješiti niz problema koji danas more poljoprivrednike od suše do svih ovih klimatskih promjena koje se najavljuju da će biti sve intenzivnije, dakle od same klime. S druge strane smatram da bi trebalo odvojiti sredstva za sve one poljoprivrednike koji žele sufinancirati osiguranje. Znamo da jedan dio mogu financirati direktno preko agencije, ali isto tako mislim da je pametnije i bolje da Županija s određenim iznosom i s jednim buđetom koji bi se rasporedio na sve prijavljene, sufinancira trošak osiguranja jer bi to bio jedan dobar put prema rješavanju pitanja, ne samo suša, nego i šteta i od tuče, i od požara, i od svega ostaloga. S druge strane mislim da Županija ne izdvaja i nije usmjerena prema poboljšanju onih segmenata proizvodnje hrane voća i povrća koji služe u turističke svrhe, odnosno izostaje brendiranje proizvoda kojega ne vidim ovdje da bi bio prepoznatljiv poljoprivredni proizvod ili jedna pozivnica u ovaj naš kraj iz gastronomske ponude. Isto tako smatram da je potrebno za recimo vinare osigurati određena sredstva gdje bi se podigla razina cjelokupno svih vinara na našem području. Sada imamo pojedince koji znaju koristit sredstva, došli su do Dekantera, a mislim da je bi nam cilj trebao biti poput Varaždinske županije koja ima tako Dekanter priznanja po 30 i više vina. Dakle, niz mjera je moguće uvoditi, one su korisne i na korist poljoprivrednicima. Ja vjerujem da će se uz nešto više novaca ili uz isti novac ali pravedniju raspodjelu napraviti veća ukupna korist za ruralni razvoj naše Županije.

TOMISLAV GOLUBIĆ: Znači ono što sam htio napomenuti vezano je za provođenje javnog natječaja te 100092 potpore u poljoprivredi po direktivi 702. Znači navedeno je da je zaprimljeno 74 zahtjeva za ulaganje u materijalnu i nematerijalnu imovinu u sveukupnom iznosu od 2 milijuna 750 tisuća kuna. Sklopljeno je ukupno 43 ugovora za milion 783 tisuće kuna što je pohvalno, što je dobro, međutim onda piše preostalo 22 zahtjeva s potpunom dokumentacijom nisu realizirana jer su utrošena sredstva u proračunu, a u drugom dijelu godine sredstva u Proračunu bila su preusmjerena sukladno preporukama i mjerama s epidemiološkom situacijom COVID19 i Vlade RH. Ja ne znam što ovo znači. Ako gledamo kompletno zaključak, znači vezano za te mjere i ako gledate realizaciju stavaka koja je samo zbog nešto lošije realizacije ostalih mjera koje na razini 78 %, 58% i 65 %, samo da su se sredstva koja su bila predviđena za te ostale tri mjere prebacila u ovu prvu mjeru, našlo bi se 60-70 % novaca da se od ovih 22 zahtjeva nekome pomogne s tih maksimalnih 50 tisuća kuna. Možda i više, ne znam koliki su zahtjevi bili. Tako da mi stvarno nije jasno zašto se nije išlo u tom smjeru, da se sredstva jednostavno kroz mjere, pošto je to sve skupa kroz jedan zajednički program, program ruralnog razvoja, zašto se tu nije išlo u prebacivanje sredstava, sad imamo neutrošenih sredstava, nije mi jasno zašto pa bi molio odgovor na ta pitanja jer, ako znamo da imamo 22, znači 22 prijave ponavljam kako piše, dakle preostali 22 zahtjeva s potpunom dokumentacijom nisu realizirana jer su utrošena sredstva u proračunu, a u drugom dijelu godine sredstva u proračunu bila su preusmjerena sukladno preporukama i mjerama s epidemiološkom situacijom COVID 19.

MARKO FUCAK: Drago mi je čuti od g. Matotana da komentira ovo za poljoprivredu jer ipak je predsjednik Odbora za poljoprivredu, eto drago mi je što se malo očitovao, ali koliko se sjećam na prošloj ili pretprošloj sjednici ste rekli da ćete se kao predsjednik Odbora zalagati da se povećaju neka sredstva za elementarne nepogode i to, a sad ste opet tu za mikrofonom rekli da se za narednu godinu opet planira 100 tisuća kuna i da vam je to u redu, a valjda vam je to normalno, a meni kao predsjedniku Odbora za poljoprivredu to ne bi bilo normalno i ja bi skakao g. Štimcu po glavi i stavljao mu kojekakve stavke da proba povećati u Proračunu za 2022. godinu. Ovo što je g. Lacković napomenuo, navodnjavanje, otišao u Virovitičko-podravsku županiju, ja pitam g. Štimca, vi ste bili pokretač navodnjavanja tu, oštetili ste Županiju za 500 tisuća kuna, 500 tisuća kuna je propalo iz Hrvatskih voda, tu niste doveli navodnjavanje. Mene zanima da ste u jednom privatnom sektoru, da ste direktor nekog privatnog poduzeća, da vas netko ošteti za 500 tisuća kuna od radnika, kako bi reagirali. Lako je razbacivati se sa novcima korisnika poreznih obveznika koje niste vi zaradili, nego su došli u županijski proračun na neki drugi način, lako se tako razbacivati s novcima. Propao vam je projekt navodnjavanja u koji smo uložili 500 tisuća, tko će odgovarati? Nitko. Također g. Lacković je potegnuo i ovo brendiranje proizvoda, te da se malo poboljša ova distribucija voća i povrća. Meni je u biti drago što sam pročitao u programu Mreže, predizbornom programu onako na listiću gdje piše da će se otvoriti distributivni centar za plasman voća i povrća pa me zanima samo kad će to biti realizirano.

ZDRAVKO MATOTAN: Ja bi samo odgovorio da je u planu Proračuna napisano i vi ste pročitali koliko je protiv obrane od tuče bilo lani, koliko ove godine, koliko iduće godine, samo sam predložio da se ta sredstva prenamjene jer očito nema efekta. Nisam rekao da će to za poljoprivredu biti proračun to, nije se još razgovaralo, ali evo ja ću se kao što sam rekao boriti da to bude izdašnije. Drugo, slažem se s gospodinom Lackovićem što se tiče navodnjavanja, postoji Nacionalni natapni plan u koji je uključena i naša Županija. Osim projekta na koji ste apelirali koji je tako zapeo iz više razloga, nije tu Županija jedini krivac u tome što se to nije realiziralo. Posve je po JLS – ovima više mjesta lociranih pogodnih za implementaciju sustava navodnjavanja, ali nema način da svaki buši na svojoj parceli jer je to ekološki najmanja prihvatljiva opcija navodnjavanja, nego sustavno rješavanje, ja ću se potruditi i uzeo sam materijale iz Županije koje ima i imamo neke materijale otprije, da probamo revitalizirati taj natapni sustav, osim ovoga koraka.

MARIJAN ŠTIMAC: Ne, kratko ćemo ovo, dakle kao Upravno tijelo mi smo Skupštini u ovakvom sastavu dakle dva puta pisali o toj problematici koja se odnosila na navodnjavanje i na pilot projekt. Dakle vratimo se mi u 2013. godinu. Upravno tijelo županije napravilo je sve što je trebalo napraviti za taj program, sukladno ondašnjim pravilima i propisima, taj je projekt dakle bio sufinanciran 80% od Hrvatskih voda, 20% iz Proračuna županije. Sastojao se od plana navodnjavanja cijele Županije gdje je detektirana pedologija, izvori vode i određeno je sa kojeg izvora, sa koliko i gdje se može je prihvatljivo za natapanje i određeni taj dio polja. Dakle na području negdje oko 500 hektara, bila je to ondašnja Natura Agro koje više danas nema i poljoprivredna zadruga Kalinovac, koje su bile dakle suglasne i zaključile ugovor da će biti korisnici sustava za natapanje, dakle promijenili strukturu kultura. Međutim, Hrvatske vode su bile te koje su inzistirale da se za njih napravi i glavni projekt, kontrolu glavnog projekta i lokacijsku dozvolu su ishodili sa Sirovu Katalenu. To je dakle bio izvor natapanja za to, na poljima na kojima su se trebala nalaziti građevine, pumpe za glavni sustav natapanja do hidranta na svakoj parceli. Međutim, Hrvatske vode kad su primile tu dokumentaciju kao izrađenu, verificiranu sa lokacijskom dozvolom, druga je bila za glavni sustav natapanja 12,5 km, dakle na poljima tih 500 ha, to je bila zadaća gradnje Županije, primili su te dokumente i rekli su da je 2013. godine kriza i da novaca nema i da će se čekati europski novci, ali europskih novaca nije bilo niti 2014., niti 2015. i Hrvatske vode su jedini investitor, oni su jedini upravljači vodnim građevinama kakve su akumulacije i daje se njima na upotrebu i oni su investitor i mi smo imali takve ugovore. Oni nisu napravili ništa, mi smo napravili i prijedlog otkupa dakle zemljišta, sve te elaborate parcelacijske. Dakle nisu pokrenuli niti otkup zemljišta nekih 16 ha i nije se to sagradilo. Kakvog bi smisla imalo da se Županija bavi nekim praznim cjevovodima po nekim livadama, a tvrtka koja je bila interesent, više te tvrtke nje bilo. Dakle, postoji niz razloga zašto taj sustav nije zaživio, ali prvi razlog je zapravo što Hrvatske vode nisu nikad sagradile akumulaciju Sirova Katalena, kao jedini investitor, bez Županije. Dakle to je navodnjavanje, a što se tiče mjere koju mi provodimo, a odnosi se na OPG, na materijalna ulaganja u poljoprivredna gospodarstva. Dakle prihvatljiv je trošak iz sustava zavrtavanje i ljudi to prijavljuju. Dakle mi nemamo javni sustav natapanje, nemamo, ali osobe koje to rade i nama je prijavljuju to je nama prihvatljiv trošak, mi sve to financiramo, dakle i unutar ovih mjera svatko tko se odlučio, koliko je kuna toliko je sustav, kap na kap ili bilo koji drugi, mi prihvaćamo to kao prihvatljiv trošak, znači to se financira bez da ima naslov za navodnjavanje, znači pod mjerom materijalna ulaganja, a svaki odlučuje koje je to materijalno ulaganje. Što se dakle tiče 22 zahtjeva. Dakle, to je sad opet duža priča. Najkraće je ovako. Kada jedno javno tijelo napravi Program direktnih davanja koje mi zovemo potpore male vrijednosti ili potpore, ili prijašnje subvencije u sektoru poljoprivrede, obavezni ste taj program prije usvajanja na predstavničkom tijelu proslijediti nadležnom tijelu u Ministarstvu poljoprivrede. Ono taj program verifcira i veli vam da, ok, može. Dobijete pisano mišljenje da možete to sprovesti, obzirom da smo mi odredili da ćemo tako sprovesti u tim brojkama direktnim davanja, koja su bila zbroj milijun i 900 plus 920, to je taj broj. Nije se moglo iz nekih drugih izvora više nikakvim rebalansom promijeniti taj broj na prihvaćen program, jer se ti programi ne mijenjaju, a u toj posebnoj 2020. godini, velim vam da je bio u tijeku postupak ministarstva poljoprivrede da se Hrvatsku za zadnje 3, do 2023. godine produlji važenje direktive 1407 dok se još moglo 2021., 2022. i 2023. sve JLS i županija uopće dala potpore male vrijednosti. Dakle nema tu kombinacije uzmemo ovdje pa ćemo to dodati, jer to je gotovo, tako i ovaj program ovogodišnjim, to je trogodišnji program koji je prihvatilo ministarstvo, dalo je financijske limite koliko mi kao regionalna samouprava možemo dati u taj sektor, za takvu vrstu fizičkog plaćanja za ulaganja u sektor. Ono što vi čitate, preraspodijelili smo, da gledajte mi smo na početku godine, ne znajući da li će biti moguće, 900 tisuća kuna za marketing, sajmove, izložbe, sufinanciranje onih koji idu po Dekanter, bilo kakva nastupanja na sajmu taj je novac preraspoređen jer se to nije događalo. On je upotrijebljen za druge svrhe, to je dakle sasvim druga stavka, a taj se novac nije mogao prerasporediti uz davanje većih potpora realnom sektoru unutar poljoprivrede, jer je to odlučeno, i Ministarstvo je donijelo takvu odluku. To ne ide kako se tko sjeti. Dakle, što se tiče ovih 22 još. Jesu, imali su dokumentaciju, ali su postojali prioriteti u natječaju. Prvi prioritet je bio da te godine kroz potpore podržavamo mladog poljoprivrednika. Ostali su bili ne znam, stočari, voćari, ratari, imali su druge kategorije. Kad smo mi potrošili, sve su ovo bili mladi. Mlade smo ukupno zadovoljili, ali za sve druge nije bilo. Zato smo u 2021. prihvatili krajnja ulaganja iz 2020. godine pa su nam se ove godine javili na natječaj jer im onda nisu mogli dati, pa smo njihova ranija ulaganja prihvatili kao prihvatljiv trošak. To se događa ove godine. Tako smo kompenzirali te ljude, otprilike. Što se tiče tuča. Dakle, u postupku je procedura na Saboru da će se zakon koji je stari još iz Jugoslavije izbrisat, nestat će, uopće ga neće biti. Buduća je prva konzultacija sad, predlagač vam je Hrvatski hidrometeorološki savez. Dakle oni predlažu da se ukine, jer toga uopće nema, jer se primjenjuje samo načelno takav Zakon u Hrvatskoj i u drugim državama još na Balkanu, zapadna Europa EU to ne da, to ne postoji. Dakle, 100 tisuća kuna. Mi smo davali ranije 400 tisuća kuna, no međutim neke županije unutar dakle branjenog područja, to je 9 županija u ovoj državi, su rekle ne damo niti kunu, pa je onda DORH podnio tužbu. Dakle sud je završio tako da te županije koje su dale 0 kn za taj sustav, Varaždin, Čakovec, 0 kuna godinama su dobili sporove jer je zakon tako napisan da je nešto to 1% i 0,01. To je matematika koliko treba platiti. Dakle mi ovih 100 dajemo eto dobrom voljom, čistom voljom, ovaj sustav raketiranja već tri godine ne postoji. Osiguranje, od 2003. u ovoj Županiji postaje otprilike 70 mjera koje su drugi od nas prepisivali, među njima je i financiranje polica osiguranja i unutar ove specifične godine kad smo morali primjenjivati mjeru direktive 702, također je mogućnost bila i sufinanciranja premije police osiguranja, jer je osim onih koje se financiraju iz mjera ruralnog razvoja koja je druga vrsta police, dakle bilo je primjenjivo i tko je to tražio dobio je. Nije bilo isključeno. Sad je opet ove godine u tijeku jer je to klasična mjera po direktivi 1408.

ŽELJKO LACKOVIĆ: Predsjedniče, može ispravak netočnog navoda.

PREDSJEDNIK: Nemamo tu instituciju u našem Poslovniku, čl. 146. govori isključivo o raspravi za članove ŽS.

ŽELJKO LACKOVIĆ: Za povredu reda na sjednici predsjednik može izreći mjere, a povredom reda se smatra dakle, ako se član ŽS se javi za riječ kako bi upozorio na povredu dnevnog reda, povredu Poslovnika ili radi ispravka netočnog navoda, a govori o temi izvan navedenih razloga, znači.

PREDSJEDNIK: Sad bi ja vama trebao dati opomenu, to hoćete?

ŽELJKO LACKOVIĆ: Ne, ne, nego je to razlog koji predviđa da se svatko iza zaključene rasprave član Skupštine može javiti, ja želim ispraviti netočni navod koji je g. Štimac rekao, ako sam ja zloupotrijebio onda ćete me kazniti.

PREDSJEDNIK: Članak 146. govori isključivo za rasprave članova ŽS i odnosi se na članove ŽS. Znači možete se javiti da ispravite nekoga, odnosno tko je raspravljao kao član ŽS.

ŽELJKO LACKOVIĆ: Ne, ne, krivo, član ŽS se može javiti da ispravi netočni navod, kako sad da pređemo preko nečeg što je uvjerljivo rečeno, a nije. Ja inače smatram da se može javiti za raspravu 2 puta, neovisno i nakon predlagatelja jer rasprava nije zaključena. Vi ako hoćete to tako primijenite.

PREDSJEDNIK: Nije normalno jer Poslovnik to tako ne predviđa, vi imate neke druge mehanizme u Poslovniku koje možete ako želite koristiti, ali ovo nije predviđeno. G. Štimac je dao odgovore na pitanja, da li je netko zadovoljan sa tim odgovorima ili nije, može to izreći na neki drugi način, ali ovdje nema potrebe za daljnjom raspravom. Nema institucije ispravka netočnog navoda, to ima u saborskom poslovniku, ali u županijskom nema. Ne piše, ja mogu po čl. 146. članu ŽS izreći opomenu, oduzeti riječ ili ga udaljiti sa sjednice.

ŽELJKO LACKOVIĆ: Iz kojih razloga, radi ispravka netočnog navoda, ako se javi, a govori o nečem drugom, znači onda je moguće, dakle, ako nije implicitno eksplicitno rečeno, ali vidite da je moguće, kako ćete mi izdati opomenu.

PREDSJEDNIK: Vi ste se javili nakon rasprave, nakon davanja pojašnjenja izvjestitelja, što po Poslovniku ne može. Znači u trenutku kad se vodi rasprava, ako vi iznesete nešto što ja smatram povredom Poslovnika onda vam mogu izreći opomenu, ali ovdje se opće ne možete javiti na ovaj način.

ŽELJKO LACKOVIĆ: Ja se javljam za povredu Poslovnika na ovo vaše mišljenje pa ću reći, pa vi zatražite od nadležnog tijela da vam da tumačenje. Znači, ovako povrijedili ste članak 151. predsjedniče, jer tamo lijepo stoji da svaki sudionik u raspravi može imati 10 minuta kad govori ispred kluba, 5 minuta i još dva puta po 2 minute, a može se još javljati ukoliko je to potrebno. Vaše tumačenje da se nakon predstavnika izlagatelja ili predlagatelja ne mogu članovi Skupštine javiti za ispravak netočnog navoda, smatram povredom Poslovnika. Na to upućuje upravo članak koji sam vam rekao, koji implicite u čl. 146. stavku 3. alineji 5. upravo govori o zloupotrebi takvog instituta od strane člana Skupštine koji može biti sankcioniran od strane predsjednika. Dakle, da taj institut ne postoji ne bi ga vi mogli niti sankcionirati njegovu zlouporabu. Ja sam samo želio jasno reći da je g. Štimac rekao da nije bilo prijava nakon 2014. godine i da su prijavitelji bile Hrvatske vode, županije su bile prijavitelji za sve projekte navodnjavanja unatrag zadnje 4 godine. Županije su bile prijavitelji, ne Hrvatske vode, nego županije. I sve koji su se prijavili, su dobili i to je ispravan podatak koji mora čuti i Skupština i javnost.

PREDSJEDNIK: Zahvaljujem g. Lacković, niste ispravno tumačili čl. 146. i ovdje nema povrede Poslovnika. Neću vam sada izreći nikakvu sankciju, prelazimo na glasanje po ovoj.

PREDSJEDNIK: G. Lacković sad vam izričem opomenu zbog javljanja na što nemate pravo, čl. 146 alineja 1.

Županijska skupština je sa 19 glasova „za“ i 9 glasova „protiv“ usvojila

**Zaključak o prihvaćanju Izvješće o Ruralnom razvoju na području Koprivničko-križevačke županije u 2020. godini**

 Zaključak se prilaže zapisniku i čini njegov sastavni dio.

**Točka 15.**

**Razmatranje Izvještaja o provedbi Zakona o poljoprivrednom zemljištu, s prijedlogom Zaključka**

PREDSJEDNIK: Izvještaj smo primili. Raspravu je proveo Odbor za poljoprivredu i šumarstvo i podržava Izvješće.

 Obrazloženje daje pročelnik Marijan Štimac.

 MARIJAN ŠTIMAC: Dakle, sukladno Zakonu o državnom poljoprivrednom zemljištu, sve JLS koje nisu sačinile u zakonskom roku programe raspolaganja za državno poljoprivredno zemljište na njihovom području i primile za to suglasnost, za njih je nadležno tijelo postalo upravno tijelo nadležno za poljoprivredu u Županiji, te je ovdje stoga percipirano, dakle kako je u proteklom razdoblju, 14 zaključno sa datumom 31.12., 14 programa izradilo Upravno tijelo i pribavilo suglasnost nadležnog ministarstva. Mišljenja na ekološku zonu i utjecaje na parcele gdje je zaštićena flora i fauna i u tom smislu sa 7 ovih donesenih unutar zakona JLS. 21 JLS mogla je raspisivati natječaj i raspolagati poljoprivrednim zemljištem, bilo za dugoročni zakup, bilo za promjenu i to se odvijalo određenim intenzitetom tijekom cijele 2020. godine. Nastavilo se i 2021. to će biti u sljedećem izvješću. Međutim, inače su najavljene promjene, sada će doći prvo čitanje izmjene Zakona o poljoprivrednom zemljištu, dakle veliki broj JLS odnosno njezinih nadležnih tijela nije izradio te dakle programe za JLS pa na državnoj razini je to prilično veliki broj. Stoga zakon će se mijenjati na način da mi više nećemo biti nadležni da radimo te programe, već će to biti Ministarstvo poljoprivrede. Mi još imamo dvije jedinice u tijeku postupka bit će gotovi ove godine, dakle i nećemo imati potrebe ništa više raditi, odradit ćemo taj posao za sve. Poslije 2021. nećemo više izvještavati, a što se tiče našeg administrativnog rada dakle veliki broj predmeta, vidjeli ste dakle koliko je, a vezano je dakle na postupanje prenamjene poljoprivrednog zemljišta, ovdje je napisano da je to bilo preko 800 upravnih postupaka, mi to provodimo po službenoj dužnosti. Nakon izvoda legalizacije, rješenja o izvedenom stanju ili građevinske dozvole to je obuhvatan posao. Prenamijenjeno je piše vam količina zemljišta koliko je to hektara, 33 i nešto hektara i taj ćemo posao nastaviti, on će ostati trajan.

 ZDRAVKO MATOTAN: Mi smo oko ove točke malo na Odboru raspravljali i u klubu, moje pitanje je, među nama su i načelnici određenih JLS koji nisu napravili u zakonskom roku Program gospodarenja poljoprivrednim zemljištem u vlasništvu RH. Zanima me koji je osnovni razlog što je Upravni odjel za gospodarstvo morao napraviti 2/3 programa, odnosno kojim se kriterijima UO vodio kod izrade programa? To je jedno pitanje, da li se barata podatkom u Programu raspolaganja državnim poljoprivrednim zemljištem, koliko je ukupno površina namijenjeno za zakup, koliko je za prodaju i kako će, novi Zakon o poljoprivrednom zemljištu koji je u saborskoj raspravi, utjecati na programe koji su doneseni, na natječaje koji još nisu raspisani, da li će se tu nešto mijenjati u odnosu na trenutno stanje ovog Zakona koji je na snazi?

 DRAŽEN ČUKLIĆ: Pozdravljam župana, zamjenika, predsjednika vijeća i vijećnike. Ja bi u ime kluba SDP isto izrazio neku suzdržanost vezano uz izvješće. Evo podržavam i dr. Matotana, mislim da je to bilo kompleksno pitanje i da raspolaganje državnim zemljištem je kako bi se ono reklo, vrlo interesantno jer se zakoni mijenjaju doslovno svake godine, ne znam koji je to već donesen zakon, opet se mijenja, mislim da je čitanje 1. rujna. Svi znamo da je veliki, ajde možemo reći prijepor ili veliki su zahtjevi za tim državnim poljoprivrednim zemljištem, to je dostupno slobodno zemljište kojim se po našem mišljenju neracionalno postupa i svega, moram reći tu na neku pravednost. Po neslužbenim informacijama 70% državnog zemljišta raspolaže samo 20% gospodarstva u RH i oni uzimaju gotovo 70 % državnih potpora. S obzirom na tu raspodjelu smatrali bi da bi poljoprivredna proizvodnja morala biti veća, međutim moramo reći da je poljoprivredna proizvodna u Hrvatskoj na koljenima. Znači opet bi se dotaknuo na izlaganje dr. Matotana, znači JLS da li imaju kapacitet za izradu planova, ja ne znam, gledajući po ovim zemljištima, hektarima zemljišta, jedino najviše upada Grad Križevci. Grad Križevci raspolažu sa 800 hektara zemljišta, moje pitanje da li Križevci nisu imali kapaciteta svojih ljudi da izrade taj plan raspolaganja svojim državnim zemljištem, odnosno sljedeće moje bi bilo pitanje, provedba postupka ocjene prihvatljivosti programa za ekološku mrežu prema posebnom propisu iz područja zaštite okoliša jer znamo evo na području moje općine Sv. P. Orehovca imamo problem koji ću govoriti na sljedećoj točki dnevnog reda, to su bioelektrane i problem otpada, znači bioelektrana, ono što je nekad bilo državno poljoprivredno zemljište koje je u dobroj namjeri prodano za neku pametniju kvalitetniju poljoprivrednu proizvodnju znači za proizvodnju hmelja. Na kraju je slučajem došla i do toga da je postala i jedan veliki problem, tako da li bi se moglo eventualno nekim tim podzakonskim aktima ograničiti što se može raditi na tom državnom poljoprivrednom zemljištu kada se daje zakup, odnosno da li se može uvjetovati da se to zemljište, ako se prodaje, znači moraju postojati određeni uvjeti, ne može se prodavati državno poljoprivredno zemljište i znači taj vlasnik prvi zadovoljiti neke ekološke kriterije, koji kasnije prodaje to zemljište i onda taj treći vlasnik koji počne raditi po svojem krši zakon Hrvatske.

 MARIJAN ŠTIMAC: Dakle, zaključno sa 31.12.2020., 21 JLS u ovoj Županiji ima program raspolaganja po njemu je mogla postupati, neke ranije, neke kasnije, dakle i objavljeni su u Županijskom glasniku, na županijskim stranicama. Svaka JLS, piše u programu sama raspolaže i jedina je odgovorna za raspolaganje poljoprivrednim državnim zemljištem. To je dakle i prihod njezin od 65% od prodaje ili zakupa, jest prihod JLS. Županija izrađujući to, unificirajući taj dokument nije utjecala na želju svake pojedine JLS da u jednoj excel tablici odredi, koje su parcele, ono što je nužno bilo radi cjeline tehničke ne smije se cijepati, odredi za zakup, a koliko će odrediti koju točno kč.br. za prodaju, ali su bili propisani postoci, dakle mi smo svakoj jedinici dali na volju napraviti svoj prijedlog, ukoliko je to odstupalo a bilo je suprotno zakonu onda smo primjenjivali Pravilnika, tada smo radili korekciju u suradnji razvojnosti. Dakle, Županija nije zadržala raspolaganje ničim. Što se tiče 2021. godine, sada su dva programa raspolaganja kod Ministarstva na suglasnosti, jedna općina uopće nema državno poljoprivredno zemljište, a jedan program je onako jako daleko jer da bi se uopće moglo početi raditi po njemu JLS je dužna pribaviti jedan niz dokumenata propisan Pravilnikom, a prvi je onaj koliko opće državnih zemljišta ima u DGU za što ima ovlasti. Nema nikakvih kaznenih odredbi za one JLS koje nisu napravile Program raspolaganja poljoprivrednim zemljištem. To vam u zakonu ni ne piše, piše samo, ako niste vi neka onda napravi Upravno tijelo Županije. Dakle, to je oko toga. Što se tiče novi zakon, sve što je radila Županija, sve će raditi Ministarstvo, a jedinicama i dalje ostavlja i daje sve pravo raspolaganja državnim poljoprivrednim zemljištem, to se ne mijenja, a postoji Pravilnik o načinu provedbe natječaja za dodjelu, on je u nadležnosti JLS i njezinog povjerenstva, postoji procedura i u toj proceduri ne sudjeluje Županija. Znači sudjeluje povjerenstvo, koje je dakle čelnik JLS odredio, sve vam je u načinu. Što se tiče ekološke mreže, to je jedan dokument koji bi ja nazvao korektiv, on se uvijek odnosi na određenu točku, katastarsku česticu, određenu baš točku, kažeš na njoj vam raste šaš, latinsko ime je takav i takav, jako nam je vrijedan, to onda znači u prijevodu, e tu parcelu ne možete ni u zakup ni prodati, s njom ne možete raspolagati. Negdje raste bukva ta i ta latinski, tu lete leptiri ti i ti, to je nešto što kad se dobije makar piše u programu da je predviđeno za zakup ili prodaju, ako ima u svakom rješenju se osvrće na pojedinu ali točno određenu kat. česticu, e s tom se ne može raspolagati. Ona ostaje kao zaštićeni dio prirode, dok se ne oblikuje sukladno Zakonu o prirodi u značajni krajobraz ili nešto dok ne dobije svoj status. Ovdje se ne govori o budućoj poljoprivrednoj proizvodnji koja bi ili ne bi bila štetna u odnosu na okoliš ili na neku kulturu. Ovdje se samo govori o čestici koja je to što je, ne može upotrebljavati za zakup ili za promjenu.

Županijska skupština je sa 23 glasova „za“, 5 glasova „protiv“ i 1 glas „suzdržan“ usvojila

**Zaključak o prihvaćanju Izvještaj o provedbi Zakona o poljoprivrednom zemljištu**

Zaključak se prilaže zapisniku i čini njegov sastavni dio.

**Točka 16.**

**Razmatranje Izvješća o provedbi Plana gospodarenja otpadom Koprivničko-križevačke županije i objedinjenih izvješća jedinica lokalne samouprave za 2020. godinu, s prijedlogom Zaključka**

PREDSJEDNIK: Izvješće smo primili. Raspravu je proveo Odbor za zaštitu okoliša i prostorno uređenje i podržava Izvješće.

 Obrazloženje daje pročelnik Upravnog odjela za poslove prostornog uređenja, gradnju i zaštitu okoliša Damir Petričević.

DAMIR PETRIČEVIĆ: Lijep pozdrav svima, neću dugo o izvješću, sve vam je manje-više napisano u tom izvješću, ono obuhvaća aktivnosti koje su vezane uz gospodarenje otpadom na području Županije, odnosno sve planove gospodarenja otpadom koje su dužne imati JLS. Tijekom prošle godine rađene su aktivnosti na sanaciji nekih zatvorenih odnosno nesaniranih odlagališta otpada, radile su se aktivnosti na opremanju i izgradnji reciklažnog dvorišta, odnosno opremanju komunalne infrastrukture. Tijekom prošle godine sanirana su četiri odlagališta, jedno u Drnju, odnosno Sv. Ivanu Žabnu i dva su bila u Goli, Kalinovac i Drnju. Četiri lokacije su u međuvremenu dobile građevinske dozvole sanacija odlagališta na području općine Peteranec, Ferdinandovac, Virje odnosno Novigrad Podravski. Na području Županije imate četiri koncesionara koji vrše sakupljanje komunalnog miješanog otpada odnosno biootpada. Imamo 15 reciklažnih dvorišta koja pokrivaju 14 JLS-ova, svi ostali podaci o količinama i vrstama otpada imate u tablicama navedenim, tak da nema smisla za to posebno isticati. To vam je ukratko. Rađeni su određeni inspekcijski nadzori tijekom prošle godine, koji su dali svoje rezultate kako su dali.

ŽELJKO BRČEK: Pozdravljam sve prisutne, evo javljam se kao član Odbora za zaštitu okoliša i prostorno uređenje. Mi smo imali dosta rasprave o tom cijeloj problematici, evo i Piškornica, sad se nećemo vraćati, neću se vraćati na to što je bilo u toj priči nego bi se sad direktno vezao na ovaj dio izvještaja oko zbrinjavanja otpada na području Županije. Uglavnom, zaključili smo da je to dosta još velika problematika i dosta neriješenih stvari, a sad evo konkretno, zapravo smo tamo zaključili da je premalo na neki način inspektora koji nadziru tu zaštitu okoliša i zapravo kontroliraju nekontrolirano odbacivanje otpada, naravno to je sad pitanje na neki način i ovih za lokalne uprave koga tamo trebaju angažirati vezano za to, ali evo ono što bi direktno sada pitao ovdje g. Lackovića i prisutne njegove članove Nezavisne stranke, koji su ujedno i članovi Nadzornog odbora Komunalnih usluga Đurđevac. Ja kao stanovnik Kalinovca i svakodnevno odlazim na posao u Đurđevac, prolazim svakodnevno pored odlagališta Peski kroz Đurđevac i tamo smo razgovarali o tome odlagalištu, to odlagalište je već duže vrijeme devastirano u smislu, oštećena je ograda i onaj otpad koji tamo dovoze kamioni za odvoz otpada iz lokalne uprave Đurđevca i Kalinovca, tamo se odlaže, a onda se opet sve to razvlači. Ja se sjećam da sam vidio da je ograda postavljena i vrlo brzo zapravo je počela devastacija ograde i dosta dugo je ta ograda bila devastirana, sada je nešto malo popravljeno, evo pitao sam na odboru tko je zapravo odgovoran za to, rekli su da su to Komunalne usluge Đurđevac, a s obzirom da je Grad Đurđevac najveći vlasnik, ne samo ona nego i sve okolne općine, ali najveći, mene zanima zar se ne može to nekako od strane Komunalnih usluga i drugih službi nekako suzbiti i ograničiti jer je to stvarno ružna slika koju ne samo mi koji tamo živimo svakodnevno vidimo nego i naravno i oni koji dolaze i odlaze gledati turistički Đurđevačke pijeske.

PREDSJEDNIK: G. Brček moram vas upozoriti da ovo što ste pitali nije u okviru točke dnevnog reda, ovo je pitanje za Gradsko vijeće JLS ili da ga postavite pod zadnjom točkom a to su pitanja i prijedlozi, jer ako krenemo da svako pita za svoju općinu određeni problem, onda nećemo brzo završiti, tako da molim i vas, i sve ostale članice i članice da raspravljaju kako je i po Poslovniku, isključivo unutar točke dnevnog reda, odnosno unutar ovih izvješća koja su danas za 2020. g.

ŽELJKO BRČEK: Koliko ja vidim izvješće je vezano oko zbrinjavanja otpada. U izvještaju se spominju i Đurđevački pijesci kao odlagalište i mi smo to na Odboru raspravljali, ne vidim da sam odstupio od teme.

DRAŽEN ČUKLIĆ: Htio bi inače ovim izlaganjem malo više senzibilizirati evo županijsko vijeće, vijećnike, župana, vas predsjednika da se što tiče otpada malo više angažira prije svega Upravni odjel za prostorno uređenje, gradnju, zaštitu okoliša i zaštitu prirode. Malo više ih potaknuti da se još dodatno angažiraju, reći ću na koji način uz problematiku otpada, znači opet se mogu dotaknuti svoje općine Sveti P. Orehovec, a smatram da je to vezano i za cijelu Županiju, smatram da je to vezano i za Piškornicu, za okolne općine. Jedna vrlo velika problematika i jedan veliki problem samo za Županiju, ali nije samo da bi to preslikao na svoju općinu iz razloga što gdje god se pojavi taj pothvat, gdje se god javi ta problematika dolazi do riniranja tog ruralnog prostora prije svega selskih sredina, u te selske sredine morate shvatiti da će prvo nestaje turizam, znači on kompletno prestaje biti u nekoj funkciji, nakon toga dolazi gospodarski razvoj, nakon toga dolazi iseljavanje. Ja sam svjedok, barem u svojoj okolici naglo pojavljivanje iseljavanje stanovništva, odnosno prodaja kuća, što je vrlo interesantno po ovim cijenama one se ne prodaju, znači jednostavno počelo je, jednostavno taj rinirani, jednostavno uništavanje tog prostora. Evo da se ja toliko ne referiram za ove bio elektrane koje rade veliku štetu općini Sv. P. Orehovec, izvješće je vezano donekle uz to da bi se UO morao malo više pozabaviti, smatram da se nedovoljno vezano uz tu problematiku bavio, evo ovdje u ovom izvješću piše, broj inspektora zaštite okoliša koji je sa tri pao na dva, smatram da bi se tu moralo poraditi na zapošljavanju barem još dva. Znači djelatnika, obavljeni nadzor, normalno manje djelatnika, dolazi do pada broja nadzora dolazi do pada prijava, donesenih rješenja, nadzora, prijedloga i sve ostaloga. Što se tiče izrečene novčane kazne prekršajnih sudova, pravnih mjera i svega ostaloga, znači kaznenih prijava gotovo nema, a svjedoci smo velikog napada privatnog kapitala znači koji je beskrupulozan i kojima nije naš prostor i naša zemlja, naš način života koji samo gleda taj neki svoj kapital. Moramo sačuvati taj svoj prostor i moramo se kao Županija daleko više intenzivirati vezano uz tu problematiku. Tih ekscesa bit će više, daleko više i smatram da bi se taj UO morao malo više posvetiti i kapacitirati da se može malo više posvetiti toj velikoj problematici otpada na području KKŽ.

ŽELJKO LACKOVIĆ: Dakle u pogledu ove točke, imamo prilike vidjeti kako se kroz godine kretao način zbrinjavanja i prikupljanja otpada. Svi pokazatelji su pozitivni i ovo je za pohvaliti. S druge strane ovo što je rekao g. Brček je pitanje za njihovog predstavnika u Skupštini, slažem se da se baš tamo ne može održati adekvatan red, ali postoje projekti i programi koji će se narednih mjeseci provoditi pa će i to vanjsko stanje izgledati bolje, i brojevi koji su u izvješću komunalnih usluga, gdje imate i vi kao općina Kalinovac pogodnosti za skupljanje i zbrinjavanje otpada su također dobri pokazatelji. Ono što se vidi u ovom izvješću 2016. to je Piškornica to je 82666 tona znači dovezenog otpada, to je zasluga čovjeka koji je zloupotrijebio svoj posao, poziciju i bogatio se na račun zdravlja generacija na račun prostora, prirode koji je devastiran gotovo nepovratno, to je posljedica jednog doba koje se nadam neće nikad više ponoviti i to je posljedica kumstva našega župana sa g. Jozinovićem.

PREDSJEDNIK: Po čl. 146. stavku 3. pozivam vas da ne omalovažavate, bilo koga, bilo člana bilo koga u ovog Skupštini, molio bi da ne idemo s raspravom u pravcu osobnog prozivanja.

ŽELJKO LACKOVIĆ: Župan Darko Koren je predsjednik Skupštine Piškornica. Osoba koja je trebala i morala znati, osoba koja je vidjela kako raste brdo u Kop. Ivancu, kako se uništava jedan prostor trajno, jedan spomenik koji će ostati trajno ne negdje u Gunjaku ili kako se zove mjesto kod Žabna, nego ovdje na najvećim izvorištima i na najvećim zalihama pitke vode. To ne može nitko poreći, to nije interesantna tema za medije, na tome se ne dobivaju izbori, ali treba glas koji će spominjati tko je to napravio, tko se odlučio igrati biznisa na prilici da ugovori jednim projektom RCGO, tko je bio taj pohlepnik i tko je to znao, vidio, mogao i trebao spriječiti, a nije. To je naš župan s kojom je on u kumskoj vezi. Dakle ja sam jasno rekao i mislim da je svima jasno i svi moraju to čuti i moraju se crvenjeti oni koji su to dozvolili, moraju. Ne oni dok su na funkciji, nego dok neće biti na funkciji do kraja svog života što je ovdje napravljeno kakav atak na prirodu, zdravlje, okoliš i ljude. Mi ćemo biti suzdržani, ali kažem, pokazatelji su dobri i to podržavamo, ali ćemo biti suzdržani radi ovog traga nezakonitosti koji se još uvijek vuče iza nas i koji nema svoj konačni sudski pravorijek.

TOMISLAV GOLUBIĆ: Ja sam sada prvi puta županijski skupštinar i stvarno mi je nevjerojatno da sad Željko Lacković raspravlja dakle sa Darkom Korenom o Piškornici i o kumstvu, o kriminalu. Nisam čuo dok se dizala ruka za većinu Korenu u skupštini ili Plenkoviću u Saboru da se je spominjala Piškornica i da se borilo protiv toga.

PREDSJEDNIK: G. Golubić i vas moram upozoriti da se držite dnevnog reda.

TOMISLAV GOLUBIĆ: Ja imam jedan prijedlog vezano uz ovo Izvješće a to je vezano za program za narednu godinu. Reciklažna dvorišta koja jesu napravljena, financira se izgradnja i opremanje, predlažem da se financira za sljedeću godinu i u pravim reciklažnim dvorištima jer je to jedan trošak za kojeg čak mislim da općine nisu bile svjesne da će ga imati. Svako reciklažno dvorište ima potrebe za zaposlenim ljudima koji nešto koštaju, koji onda na kraju onda koštaju u proračunu općine i mislim da bi bilo super kad bi županija uspjela iznaći sredstva da tu financijski potpomogne što se tiče upravljanja.

Županijska skupština je sa 19 glasova „za“, 5 glasova „protiv“ i 5 glasova „suzdržan“ usvojila

**Zaključak o prihvaćanju Izvješća o provedbi Plana gospodarenja otpadom Koprivničko-križevačke županije i objedinjenih izvješća jedinica lokalne samouprave za 2020. godinu**

Zaključak se prilaže zapisniku i čini njegov sastavni dio.

**Točka 17.**

**Razmatranje Izvješća o stanju u prostoru Koprivničko-križevačke županije 2017.-2020. godina, s prijedlogom Zaključka**

PREDSJEDNIK: Prijedlog Izvješća smo primili. Raspravu je proveo Odbor za zaštitu okoliša i prostorno uređenje i podržava Izvješće.

 Obrazloženje daje ravnatelj Zavoda za prostorno uređenje Zlatko Filipović.

 ZLATKO FILIPOVIĆ: Dobar dan poštovani predsjedniče, vijećnice i vijećnici, kolege i predstavnici medija, htio bih ne prepričati ovih 255 stranica, nego reći ono što smatram da je bilo bitno kako je ovaj materijal nastao jer je promatrano razdoblje 2017.-2020. g. Prvo naglasio bih stručni tim čine geografi, inženjeri prometa, inženjeri građevine, arhitekti. Taj stručni tim je dokaz da je to interdisciplinarni pristup jer su zastupljene sve struke. Također ta interdisciplinarnost je potvrđena i kroz suradnju sa našim UO, Porom i Javnom ustanovom. Svi zajedno, interaktivnim radom zapravo u tom promatranom razdoblju stvaramo materijale A- prema programu i B-prema onome mjesečnom, godišnjem situacijama kako nam pojedine teme dolaze. Tu bih naglasio da se tu čuvaju prirodne i stvorene vrijednosti, naglašavamo potez rijeke Drave vodotoka, bogatstvo i sadržaj i značaj podzemnih pitkih voda Kalnika i Bilogore, a isto tako i stvorenih vrijednosti infrastrukture. Naglašavam prometnu infrastrukturu, ceste i željeznice i činimo naglasak da taj križ od sjevera do juga, od istoka do zapada čini okosnicu našega razvoja. Jednako tako kroz tabele dajemo kvantificirane površine poljoprivredne, šumske površine i sve ostale mnogobrojne površine, sve sa naglaskom da se sve čini da dogodi što je moguće više jednakomjerni razvoj svih dijelova županije. Tome u prilog idu i provedba triju aglomeracija, da ne duljimo, znate o čemu se tu radi. Isto tako razvoj i izrada svih općinskih prostornih planova i gradova. U mnogima sudjelujemo sami ih radimo, a u onima gdje ne radimo, gdje ne izrađujemo te prostorne planove, koordiniramo ih i vodimo u sukoracima do konačne provedbe. Tim angažmanom mislimo da pridonosimo pomoći lokalnoj samoupravi. Za kraj ću reći samo da ne čitam različite podatke, ono na što smo dosta kritični je zapravo demografski razvoj, odnosno pokazatelji demografije koji govore, čisti faktički podatak sa padom od 9698 stanovnika u promatranom razdoblju sa prosječnom gustoćom 60,58 po km2, dok je republički prosjek 84,5 stanovnika km2, govori zbog čega prostorni planovi moraju služiti, kako se treba služiti podacima i materijalima, kako ih treba iščitavati da bi se pozitivni trendovi pojačali, a negativni kako bi se smanjili i kako bismo imali za iduće izvješće bolje podatke sa kojima bismo bili zadovoljni.

 ŽELJKO BRČEK: Evo mi smo na Odboru isto tako raspravljali o tome izvješću, koje evo svaka čast g. Filipoviću i njegovom timu, stvarno su izradili vrlo opširno i vrlo sveobuhvatno izvješće koje može poslužiti za dugoročno razdoblje za nekakva razmatranja i daljnja planiranja. Ja bi se tu samo osvrnuo, mi smo malo o tome raspravljali, na stranicu 103 na obnovljive izvore energije, evo ja sam dao na prijedlog zapravo i rekli su da damo to tu na prijedlog i razgovarao sam s g. Štimcem ovako neformalno, s obzirom da je trenutno natječaj fonda za zaštitu okoliša i energetsku učinkovitost koji potiče, znači sad u 10. mjesecu bude ona igrica sa najbržim prstom za sufinanciranje postavljanje foto naponskih centrala obiteljskim kućama, sad se to odnosi natječaj na to ali uvjeti su relativno rigorozni u smislu energetske klase tih obiteljskih kuća pa ovisi tko će to moći zadovoljiti i tako isfinancirati pa smo razgovarali da li Županija ima nekakve planove da ona na neki način ljudima pomogne i potakne da se postavljaju te manje obiteljske foto naponske centrale koje bi pokrivale troškove djelomično ili potpuno troškove električne energije u tim obiteljskim kućama, je li po ovom izvješću na stranici 103 nabrojao sam nekakvih 10-ak takvih nekakvih manjih centrala do 4-5 kw što se misli na te male, ovo su sve već veće, a veće centrale moraju ići u nekakav sustav registriranih tvrtki za proizvodnju i prodaju električne energije jer proizvode više od količine koju kuće troše, to su uglavnom takvi objekti, a ove manje su one koje ne moraju ići u taj sustav nego se onda sklapa ugovor sa HEP, Eonom ili već s kime u smislu da se proizvodi toliko koliko se potroši, eventualno male razlike mogu postojati ali ne smiju biti prevelike razlike onda se već mora raditi preregistracija, pa evo ja bi molio g. Štimca s obzirom da smo neformalno da on to sad ovdje kaže, kakav je plan u onom predviđanju za to poticanje, sljedeće godine tih obiteljskih foto naponskih centrala.

 ŽELJKO LACKOVIĆ: Ne znam dali sam krivo razumio g. Brčeka, govori ispred predlagatelja, trebao bi obrazlagati, a ne postavljati pitanja.

 PREDSJEDNIK: On je govorio ispred Odbora.

 ŽELJKO LACKOVIĆ: Piše tamo jasno da može govoriti o tom projektu, ne postavljati pitanja. Dakle ovaj dokument koji je izradio Zavod je sigurno nešto najkvalitetnije što svaki čovjek koji se želi baviti politikom ili biti u javnom prostoru može pročitati jer na jednom mjestu može dobiti pregled, ali doslovno svih informacija koje su bitne za ne samo javni društveni angažman nego i za privatni i poslovni, tako da je ovo dokument za svaku pohvalu. On koristi i poduzetnicima i svima onima koji žele upoznati i našu Županiju i smjeru u kojemu se ona kreće. Ja sam detaljno proučio dokument i želio sam vidjeti da li u Kloštru Podravskom rastu banane, dakle nažalost nisam ih našao, ali nisam našao niti termalne potencijale, odnosno biotermalni istražni li neki prostor, dakle začudio sam se da sam vidio da je banana doletjela kroz ovaj sporazum pet županija u vidu gradnje termi u Kozarevcu. Dakle, pretpostavimo da možda ima određeni bio termalni potencijal, da onda postoje nekakvi koraci kako se to realizira, ali me začudilo da je ovako jedan ozbiljan projekt dobio ovako nabačenu poziciju i nisam vidio u studiji i u strategiji Županije da je to negdje prije tako zamišljeno ili predviđeno. S druge strane interesiralo me kada sam slušao ovaj prijedlog sporazuma i bitne strategijske točke koje će se u Županiji raditi da vidim da li su one sve pokrivene, dakle prostorno planskom dokumentacijom pa sam tako također u Križevcima otkrio bananu jer tamo nema u prostornom planu nikakvog multimodalnog terminala. Ono što sam vidio jer u prijedlogu izmjena koprivničkog prostornog plana koje će se sada morati ponoviti jer su trajale duže od dvije godine i nisu dovršene, ali u Križevcima ga nisam našao. Ono što mi je drago vidjeti da u ovom dokumentu nema hidrocentrala na rijeci Dravi, a ono što bi htio vidjeti su aktivnosti koje su usmjerene prema dobivanju ustanove parka prirode, proglašavanju jednog višeg stupnja zaštite upravo radi razvoja ruralnih potencijala turizma i ekološke poljoprivrede. Dakle, u ovom dokumentu možete vidjeti da ne postoj trasa, odnosno studija napravljena za cestu od Koprivnice do mađarske granice jer nije napravljena studija izvodljivosti, ali u onom planu piše da će se tamo graditi cesta. S druge strane možemo izučiti i vidjeti da se planira projektirati dvotračna, a ne više tračna cesta od Križevaca prema Koprivnici, a što smatram da kada je u pitanju planiranje, bi bilo dobro planirati 4 traka a onda raditi 2 plus 2, odnosno predvidjeti fazus, naročito kad se radi o nečemu što će se provoditi 10 godina. Ono što me također začudilo u ovom stanju u prostoru je činjenica da je jedan od velikih projekata obnova dvorca Inkey, predviđena na način da se tamo uloži 110 milijuna kuna, a s druge strane tamo se proširuje gospodarska zona za fotonaponsku elektranu, gdje se 30 hektara zemljišta smanjuje zeleni zaštitni pojas oko dvorca Inkey 30 ha, a ona najuža zaštita se smanjuje na svega 6 ha. Znači, vidim nesklad između onoga što se planira i onoga što ovdje imamo u studiji i onoga što je trenutno u tijeku. Dakle ono što sam vidio u stanju o prometu, a što nije iskorišteno, što bi vrlo radio vidio da se planira u narednih 10 godina je činjenica da postoji dionica D2 kroz našu Županiju na putu od Virovitice do Varaždina u dužini od 51 km, od čega 19 km obilaznice Koprivnica da je ona predviđena da se isprojektira pa da se jednog dana možda i napravi, ali ni to nije predviđeno kao što nije niti predviđeno iako postoji studija izvodivosti za brzo spojnu cestu između Đurđevca i Bjelovara kao dio koridora upisanog u strateški prometni plan RH, Đurđevac-Bjelovar-Ivanić-Čazma. Znači od ovih projekata koje sada vidimo, a meni su bili poznati i ranije, vidimo da će 1/3 Županije ostati zakinuta u ovom prijedlogu razvojnog sporazuma onako kako je ona sada koncipirana, ja ne vjerujem da će se na taj način i tako realizirati jer za to jednostavno ne postoji mogućnost što vidim iz ovog dokumenta koji govori o prostoru i prostornim planovima, a s druge strane da se obećava nekim sredinama nešto što zaista nije za očekivati i za što ne postoje preduvjeti niti u prostoru niti u prostornim planovima i da se radi naopačke, znači raditi terminal prometni, dakle multi modalni za koji Europa daje novac u Križevcima, a ne u Koprivnici, ne napraviti projektnu dokumentaciju za obilaznicu Koprivnica, koja predstavlja zapravo početak te ceste prema Križevcima, nego će se valjda kamioni utovariti u Križevcima ili će Podravka, Belupo, Hartman, oni će voziti u Križevce, tamo će natovariti svoje kamione na vlakove pa će onda doći do Koprivnice i ići u smjeru kojim mogu ići, dakle istok –zapad, sjever – jug. Križevci su dobili naziv po križu, ne po križanju, križanje je Koprivnica, a ovo je prijedlog sporazuma koji se pojavljuje u medijima koji je raskrinkan upravo ovom studijom.

 ŽUPAN: Ja bi se htio osvrnuti samo da možda ne razumijemo svrhu Razvojnog sporazuma, makar smo pokušali u posljednje vrijeme kroz nekoliko kanala sve to skupa pojasniti. Činjenica je da se radi o onim projektima koji su u konačnici preostali od svih onih prijava, a krenuli smo sa 200 i nešto programa, sve je to usklađeno sa svim tijelima, dakle sa Ministarstvom regionalnog razvoja kao krovnim tijelom. Sve je rađeno po pravilima, po zakonu za sve te projekte, obzirom da je izrečeno ovdje da se oni planiraju realizirati u razdoblju od 10 godina, predstoji naravno i priprema uključujući dakle i prostorno-plansku problematiku, tako da ja tu zaista ne vidim nikakav problem, ja ne znam ako je netko protiv toga da se određena ideja ili inicijativa izgradnje nekakvog geotermalnog projekta u općini Kloštar Podravski da se to spriječi da se to ne radi, neka to onda jasno kaže, mi smo prihvatili tu ideju, tu inicijativu te sredine, stavili smo to kao jedan od tih 5 prijavljenih programa sa naše razine plus s nacionalne razine, projekt dovršetka te dionice brze ceste od Kloštra Vojakovačkog do mađarske granice, da istina, činjenica je da od Koprivnice do mađarske granice još nije do kraja definirana trasa, ali to je isto posao koji će biti sastavni dio tog projekta u tom razdoblju o kojem govorimo. Tako da nismo ništa napravili krivo i ponavljam napravili smo sve po zakonima, po pravilima onih koji su jedan takav koncept i zamislili. Razvojni sporazum nije jedna kasa iz koje će se svi ti projekti financirati, to je dokument koji zapravo na neki način daje garanciju da će se oni realizirati. Izvori financiranja tih projekata su razni, tako da u ovom trenutku i ta spominjana svota od 15 milijardi koje je premijer nedavno spomenuo ovog trenutka je nekakav okvir, ali kažem obzirom na razvid od 10 godina i to je vjerojatno da će se mijenjati, tako da svi oni koji su sada iskazali svoju zabrinutost za ovo ja im poručujem da ne budu zabrinuti.

 MARIJAN ŠTIMAC: Dakle županijska razvojna strategija koja će se zvati Plan razvoja KKŽ 2021.-2027. kao materijal gotovo je izrađena, bit će vidljiva kad bude na vijeću pa na javnom savjetovanju, uveli smo mjeru poticanja obnovljivih izvora energije za kućanstava što u pravilu znači da će se sukladno toj budućoj, novoj koju ćete vi usvajati kada dođe vrijeme kada predlagači stave na raspolaganje zapravo u Proračunu naći i sredstva kojim će sufinancirati dakle kućanstva, mogli ugraditi onakav foto napon koji otprilike odgovara njihovom dokazu električne energije.

Županijska skupština je sa 28 glasova „za“ i 1 glas „suzdržan“ usvojila

**Zaključak o prihvaćanju Izvješće o stanju u prostoru**

**Koprivničko-križevačke županije 2017.-2020. godinu**

Zaključak se prilaže zapisniku i čini njegov sastavni dio.

**Točka 18.**

**Razmatranje Izvješća o sufinanciranju smještaja u privatnim domovima za starije i nemoćne osobe u 2020. godini, s prijedlogom Zaključka**

PREDSJEDNIK: Izvješće smo primili. Raspravu je proveo Odbor za zdravstvo i podržava Izvješće.

 Obrazloženje daje zamjenik župana Ratimir Ljubić.

 RATIMIR LJUBIĆ: Poštovani predsjedniče, članice i članovi Skupštine svi ostali prisutni dozvolite da vas ja pozdravim, ako slažete ja bi odmah dao obrazloženje za točku 18. i 19. koje su iz područja socijale. Što se tiče sufinanciranja smještaja u privatnim domovima za starije i nemoćne, kao što znate već, ova ŽS je pred dvije godine donijela Odluku za sufinanciranje u domovima, prošle godine je to prošireno i na ustanove, privatne obiteljske domove i domove pravnih osoba i obrtnika. Sve zajedno je financirano sa 214 korisnika, uvjet je bio da svi koji se jave na sufinanciranje moraju imati prebivalište na području KKŽ najmanje 5 godine, da imaju primanja, mirovinu manju od 3.800,00 i da ne ostvaruju drugačiju novčanu pomoć za sufinanciranje smještaja u domove tako da pokazala se dobra mjera, sve više i više korisnika se javlja normalno. Imamo 26 domova, domovi moraju imati licencu, dozvolu za rad i na osnovu toga se sklapa ugovor o financiranju i potrošeno je ukupno 865.355,00 kn i naravno da će ubuduće ta mjera biti dobra i da će se i dalje korisnici javljati.

 Što se tiče točke 19. usluga pružanja pomoći u kući starijim osobama ta usluga traje već 15 godina, prošle godine je bilo obuhvaćeno 255 osoba. Pomoć su pružali Klub „Mariška“, Gradsko društvo CK Križevci i Centar Samarita u Virju. Tim projektom bilo je zaposleno i 24 osobe. Financirane su kroz Sporazum KKŽ sa 19 općina, isto tako Sporazum Županije sa Gradom Križevcima i Sporazum Županije sa općinom Virje, to je jedan dio koji se odvija na području naše Županije, moram napomenuti da se na području Županije odvija isto nekoliko projekata Zaželi koji se financiraju iz EU fondova, isto tako da se neka financiranja pomoći u kući rješavaju Rješenjem CZS i Grad Koprivnica ima ugovor sa Klubom Mariška gdje se isto sufinancira pomoć starijih u kući.

 MIODRAG PLANTAK: Dobar dan, evo pozdravljam sve prisutne, htio bih vam reći mjera je ispravna i treba poticati, treba pohvaliti poticanje tog financiranja, ali ne po obliku smještaja nego po financijskom obliku, tko ima manje potičimo ga jače, tko ima više ne treba mu u toj mjeri, uzmite samo u obzir da je nekome i 200 kn puno, nekome 1000 kuna nije puno. Neko ode u dućan i potroši 1000 EU nije ni osjetio. Uzmite u obzir što se tiče samo smještaja ljudi u centre preko CZS na udomljavanje, sami štićenici moraju u većini slučajeva odvajati za taj smještaj. Sad vas ja pitam, ako uzmete u obzir da ta obitelj ima jednog člana koji uzdržava obitelj, plaće su kakve jesu i sad vi meni recite odakle to. Ja ipak mislim da bi se trebalo gledati imovinski cenzus znači da se na taj način određuje kome više, a kome manje. Rekao bi da sam u izvješću UO za zdravstvo, piše u izvještaju da se smanjuje broj udomitelja zbog manjeg interesa. To nije istina. Broj udomitelja se smanjuje zato što udomitelji često imaju dozvolu za 4 osobe, nekad prije u udomiteljstvu ste mogli imali neograničen broj štićenika, nakon toga je bilo 20, pa je bilo 8 i sad je 4. Vi imate 2 štićenika, uzmite u obzir da bi vi bili udomitelj, jako jednostavno vam je ja sam skicirao da ne zaboravim, da bi vi bili udomitelj, osoba koja ne radi nositelj udomiteljstva. Član udomiteljstva mora biti naravno netko tko radi, jer od čega ćete živjeti, što će jesti. Druga stvar, to su osobe koje nemaju mirovinu. Uzmite u obzir ako krenete s time, a mlade ljude se potiče da budu udomitelji. O čemu opće mi pričamo, imate 20 i kusur godina, vjenčali ste se, sada vas se potiče da budete udomitelji, sve je to lijepo krasno, postanete udomitelj i vama ide radni vijek, ok suprug radi i supruga radi, ne radimo razliku tko je nositelj udomiteljstva. Godine prolaze, nema mirovine. Zdravstveno osiguranje po bračnom partneru i to ste zahvalni da ga imate. Treća stvar dolazite do novih štićenika, vi ste prazni, imate mogućnost smještaja 4 štićenika, centar vam omogući jednog ili dva, ne znam koji mehanizam odabira i vi sad nemate mogućnost kontaktirati druge centre i druge županije, nego morate ići preko vlastitog centra. Vi možete naći štićenike u nekom centru Zagreb, onda vaš centar kaže da ne može jer smatra da vaša kategorija nije prilagođena. Zaključak je da su udomitelji zadnja rupa na svirali i sad mi nije jasno zašto u tom izvještaju piše da se smanjuje broj udomitelja zbog manjeg interesa, a ja to vidim da se smanjuje broj udomitelja jer očito nešto ne valja u toj suradnji, nešto u komunikaciji ne valja, jer da valja sigurno ne bi odustajali samo bezveze. Pazite morate biti roditelj, unuk, brat, sestra, njegovatelj, vama dolaze ljudi koji imaju svakakve potrebe, jednostavno ja sam u situaciji da mogu o tome pričati, pa da vam samo opiše čovjek kako izgleda dan na Božić, to su neki ljepši dani, u svakom domaćinstvu se veselite, probudite se, morate te ljude očistiti, nahraniti i tek onda dolazi sve ostalo i zato mi je nevjerojatno da se toliko priča o domovima. Domovi pašu samo onima ljudima koji su privatni imaju štićenika, nema sad gospodina iz Kalnika, da i on ima dom na Kalniku, to takvim ljudima ide na ruku. Sam pojam udomiteljstva nestaje iz dana u dan, sam CZS Križevci je na svojim stranicama napisao da je udomiteljstvo ispred domova, jer su ljudi bolje prihvaćeni, stvara se osjećaj topline koji se u domu ne stvara. I sad mi recite kako je onda to moguće da je to mišljenje struke u KŽ, dok isto vrijeme u izvještaju piše da se broj korisnika smanjuje zbog manjeg interesa, a u isto vrijeme nemojte zaboraviti da će udomitelji odustati, čak su i sami izlazili i kroz medije, ali nažalost nije vatrena tema i zanimljiva pa se jako brzo zaboravi. Nema replike na tu temu, nema nastavka. Ja mislim da je potpuno, žao mi je, ali potpuno pogrešno je prema obliku smještaja, znači to sufinanciranje dijeliti.

 SANDRA SINJERI: Lijep pozdrav svima. Klub SDP i HSLS će podržati izvješće o sufinanciranju i pohvaljujemo izmjenu i dopunu Odluke o sufinanciranju smještaja zato što se sa tom Odlukom proširilo i sufinanciranje u privatnim obiteljskim domovima te domovima pravnih osoba i obrtnika i s tom odlukom se moglo sufinancirati više korisnika koji su smještene u te ustanove. Eventualno bi mogli uzeti u razmatranje obzirom da će sad biti uskoro Proračun za 2022. godinu, da se stavka ta poveća. Hoćete li povećati cenzus vezano za praksu financiranja? Mi bi osobno voljeli da se poveća i cenzus, i novčana potpora za sufinanciranje smještaja u takvim domovima. Toliko od nas, mi ćemo podržati izvješće i Izvješće pod točkom 19.

 ŽELJKO PINTAR: Poštovani predsjedniče, župane sa suradnicima, poštovani članovi i članice ŽS. Javljam se u ime umirovljeničke populacije i kao jedan od inicijatora ovog projekta koji vam je prezentirao zamjenik župana i čujem tu mnoga pitanja. Ja sam jako, jako zadovoljan što se tiče subvencioniranja smještaja u domove. Mi smo se rukovodili jednom nepravdom koja je bila učinjena sa sufinanciranjem smještaja u županijski ili bivši državni dom, gdje država sufinancira znači korisnike naše sa 50% grubo rečeno novaca. Međutim, ostali domovi privatni, njih je 5 u Županiji i 26 obiteljskih domova obrtnika, vjerskih zajednica i ostalih domova, govorim sad o domovima, oni nisu sufinancirani, bili su u nekakvom položaju da se plaća ekonomska cijena, to je bila velika nepravda i mi smo krenuli, mi to pratimo već inače dosta dugo u HSU i napravili smo preko Savjeta umirovljenika, ovi ostali će znati koji su bili u prošlom sazivu i napravili smo Savjet za umirovljenike i ovim putem ja iskazujem veliku zahvalnost i županu i KKŽ, UO koji je napravio veliki posao, to je masa sporazuma, ugovora s domovima, s korisnicima, s poreznom upravom da smo mogli te dokumente prikupiti i ljude osloboditi nekakvih poslova da bi mogli ostvariti ovo o čemu govorimo. Tu je kolega govorio kako se sufinancira. Mi smo napravili mirovinski cenzus, znači ljudi koji imaju mirovine do 2.300,00 nedavno je to bila prosječna nekakva mirovina najniža i te smo financirali sa 400 kn, ostali od 2300-3200 smo dali 300 kn, 3200-3800 koji je bio do tada, sad je to 4000 kn, neoporezivi dio, dali smo 200 kn, to ćemo morati malo korigirati sad u kasnijem razdoblju i isto se slažem s ovim što je g. Sinjeri rekla, to smo i na Odboru, mislio sam se javiti i po Odboru pa sam htio iskoristiti da mogu govoriti u svoje ime, znači mi ćemo napraviti sve da našim umirovljenicima zagarantiramo nekakav dostojanstven život, materijalnu sigurnost i uključivost u sve tokove našega života. Mislim da su oni to zavrijedili, oni su i vaši i roditelji i majke, oni su i vaši bake i djedovi, djeca to moraju znati mlade generacije, da ti ljudi su svojim cijelo životnim radom zavrijedili da danas mogu živjeti na neki drugi bolji način, mislim da će imati tu podršku i vas u ŽS, jer nikad nemojte zaboraviti ja stojim tu pred vama kao umirovljenik, ali vidite mi smo vaša budućnost. Ako danas ne budemo radili za boljitak naših starih i nemoćnih ljudi, vi ćete doći sutra u situaciju da ćete biti još u goroj poziciji, zapamtite to što sam rekao. Jako, sam jako zadovoljan što smo to uspjeli, nastojat ćemo to još nadograditi u narednom razdoblju uz vašu pomoć. Ovo što se tiče pomoći u kući gerontološke pomoći, CK, udruga Mariška i svih institucija ovdje spomenutih, jedan izvanredan posao gledajući da se pojavio program Zaželi koji će sutra, prekosutra se ugasiti i drago mi je da je Županija prepoznala da nastavi sa ovim projektima i dalje, jer kako bi došli u situaciju da se dogodi da ono prestane, a mi smo naše projekte ugasili, dakle idemo dalje i u nekakvoj namjeri da to sve podignemo na jednu veću razinu. Evo ja se jako zahvaljujem i članovima ŽS u prošlom sazivu koji su isto svi jednoglasno potvrdili. Bila je teška to utakmica jer smo najprije donijeli jednu odluku za 5 ustanova, a onda smo kasnije uspjeli i za obiteljske domove. Nadalje, danas je 30. dan uoči 1. listopada Međunarodnog dana starijih osoba, ja ovom prilikom koristim ovu govornicu da bi čestitao Međunarodni dan starijih osoba, 1. listopada 2021. sa porukom niste dragi umirovljenici sami, tu su ljudi, vi ste nečiji bake i djedovi, očevi i majke i oni će sigurno prepoznati da trebate pomoć da bi ostvarili ono što je najbitnije, dostojanstveni život.

 MARKO FUCAK: Kolegica Sandra je rekla da ćemo podržati ovo i podržat ćemo. To što se iz proračuna za 2020. sufinanciralo 865.255,00 je za svaku pohvalu. Da smo bili malo pametniji g. župan sa svojom svitom mogao je već krajem 2021. ili početkom 2022. otvarati jedan županijski starački dom na području Đurđevca, jedan na području Križevaca, mislim da bi tu g. Lacković sudjelovao sa financijskim sredstvima iz gradskog proračuna, a mislim da bi podržali i g. Rajn taj projekt na području Križevaca s obzirom da vam on jako drži lojtru pa mislim da bi mu se ta ideja svidjela. No, što hoću reći. g. Pintar se zahvalio vijećnicima u prošlom sazivu koji su to podržali, SDP je to podržao, ali je bio klub SDP i Hrvatski laburisti. Mi smo to podržali, ali evo ja se isto zahvaljujem gospodinu Pintaru koji je kao predstavnik umirovljenika bio u prošlom sazivu pa evo nije podržao amandman SDP koji su predlagali 2018.-2019. za proračun 2020. naš amandman za izgradnju staračkih domova na području Križevaca i Đurđevca, stoga vam se g. Pintar zahvaljujem, a još je zanimljiva jedna situacija, to sam čitao neki dan u medijima sa sjednice Gradskog vijeća Koprivnica. Znači gradski vijećnik iz redova HSU Željko Šemper postavio je na toj sjednici pitanje gradonačelniku Koprivnice da li ima u planu u skoroj budućnosti graditi dom za starije s obzirom na duge liste čekanja u županijskom domu. Evo mi smo baš puno puta tu rekli da su te liste u domu županijskom ogromne, ali g. Pintar kao predstavnik umirovljenika je rekao da je ova mjera pomoći sufinanciranja smještaja u domove puno bolja nego iz Grada, pa me zanima da li g. Šemper pita da li će se graditi dom na području Koprivnice pa ne znam da li se g. Pintar, on sa vama nije posavjetovao pa da bi mu vi dali točnu analizu i objasnili mu da u biti izgradnja staračkih domova po vašem mišljenju nije prioritet jer očito se to kosi politikama vaše stranke HSU. Sad pitanje da li možemo i raspravljati pod točkom 19?

Da se nadovežem, moram pohvaliti sve udruge, sve žene, sve volontere koji na bilo koji način pomažu starim osobama koji nemaju pravo na dom nego se nalaze doma i to je pohvalno posebno ovaj program Zaželi. Da li se netko uopće zapitao zašto gerontodomaćice imaju tako niske plaće, znači minimalac plus putni troškovi, 3400 kn plus putni troškovi. To je u nekim područjima možda ajde recimo zadovoljavajuće, a u nekim nije, zašto. Jer do starih ljudi teško je doći biciklom kad su na nepristupačnim mjestima u ruralnim područjima gdje možda čak nema ni asfalta i što se onda događa, teško je doći biciklom do njih, neke gerontodomaćice nemaju vozačke dozvole, onda za takve aktivnosti moraju angažirati svoje muževe koji naravno troše gorivo iz svojeg džepa, znamo koliko je gorivo skočilo. Sada u vrijeme pandemije, nije to samo donijeti lijekove u kuću nego je to nekad i čišćenje snijega, nekad je to i cijepanje drva, košnja trave. To ono što nitko ne priča, to nije možda programom obuhvaćeno ali je to ono što se događa gerontodomaćicama u praksi. One iz svoje neke empatije prema štićeniku one to ne moraju napraviti ali rade i onda tu ima nekih poslova koji traže fizičko naprezanje koje možda sama žena ne može napraviti i onda opet angažiraju svoje muževe da im pomognu. Vi koji imate 16.000,00 kn plaću, vi to ne možete shvatiti, zato se sad rugate ljudima koji rade na minimalcu. Hoću reći da program Zaželi je dobar i to je jednakost socijalnog fonda, ali nažalost ispada da su premala financijska sredstva da bi se pokrili ti neki dodatni troškovi koje imaju gerontodomaćice, možda Hrvatska kao članica za taj program dobiva puno više manja sredstva od nekih drugih država EU. Ne znam, to pitanje možda zna netko drugi.

 ŽELJKO PINTAR: Dakle, s obzirom da je g. Fucak meni postavio pitanje, ja ću reći ovako. Ja sa g. Šemperom jako dobro surađujem. Zajedno smo u središnjem HSU, politika nam je ista za dobrobit naših umirovljenika. On je postavio u suglasnosti i sa mnom, pitanje gradonačelniku jer je Grad, kao Grad institucija, koja može donijeti takvu odluku, ali tu treba puno stvari napraviti. Vi ste postavili pitanje jer ste vi za da gradimo domove ili ne. Tko bi bio protiv? Da bi to mogli napraviti treba najprije postaviti pitanje JLS i Grada, grad pronaći investitora, dozvole, svašta tu treba napraviti, nije to samo idemo napraviti dom. Tko će financirati, mislim, nismo protiv domova, mi bi bili najsretniji kad bi mogli napraviti u svakoj općini jedan dom, međutim, ne ide to baš tako. Dakle u tom smislu nismo mogli razgovarati niti dati podršku. Vi ste rekli kao da ja govorim ne znam što. Ne može to tako, znači u tom smislu nismo bili u mogućnosti nekakve logike, donositi bez ikakvog programa, bez plana, bez potrebe da se javila lokalna samouprava, gle mi trebamo napraviti dom negdje u Đurđevcu. Mi smo već pokušali kad si ti još mali bio, pokušali smo graditi dom u Đurđevcu, međutim nije išlo. Ali to su veliki problemi, ali to ne znači da mi možda ne možemo to napraviti, evo dakle treba doći inicijativa od lokalne samouprave pa će Županija vidjeti kako to može isfinancirati i hoće ili ne može, nije na nama, dakle mi bi bili sretni kad bi mogli to napraviti. Mi jako dobro surađujemo i brinemo se, i borimo se za naše umirovljenike kako najbolje znamo.

 ŽELJKO LACKOVIĆ: Dakle, pod točkom 19 Izvješće o pomoći u kući starijim osobama je projekt koji je zaista hvale vrijedan i zato svima koji ga provode i koji ga prijavljuju trebalo je u proteklom vremenu nešto malo znanja i lukavstva da ga prijavljuje neka druga udruga koja je bila mogući prijavitelj pa da ne dođe do ovog diskontinuiteta u pružanju usluge po programu Zaželi. Neki su to uspjeli, neki nisu, ali pomoć osobama starije životne dobi u kući je zaista nešto što je jedan novi vid gdje se rješava problem žena koje su nezaposlene, koje su starije od 50 godina, a i istovremeno se pomaže osobama koje još uvijek mogu biti samostalno u kućama, tako da će tu biti apsolutno naša podrška. Ono što želimo diskutirati i što želimo osvijestiti među svima vama koji sad glasate, jer točka 18. riječ je o izvješću o sufinanciranju smještaja. Zašto smatram da je riječ smještaj bitna, dakle u konkretnom slučaju Županija je odlučila da će sufinancirati boravak onim starijim osobama koje će biti u jednom posebnom obliku, pravnom obliku smještene, dakle to su privatni ili javni domovi za starije osobe, znamo da su domovi ustanove, znamo da je riječ o oblicima koji se traže kod veličine doma 20 i više osoba, ali ono što je bitno, ono što je bitno vama g. Pintar, ako želite voditi brigu o starijim osobama, da postoje ljudi koji ne mogu dobiti dom jer si ga ne mogu priuštiti i oni se nalaze smješteni u udomiteljskim obiteljima, a ovo što vam je kolega govorio u ime kluba, dakle, ne postoji razlog da se ne napravi možda jedan fond, taj fond da se pravično dijeli, ne tebi 500 tebi 1000, nego da se utvrdi osim visine primanja mirovine, imovinski cenzus, neko može imati malu mirovinu zato jer prima njemačku, a ovdje kod nas ima 1000 kn i ostvario je pravo, a na računu ima desetine tisuća eura. Dakle, trebalo bi uvesti pravednost jer smještaj starijih osoba dakle u udomiteljskoj obitelji do 4 starije osobe koje su najčešće smještene po dvije u sobi, ili čak 4 u sobi, vam košta preko 3000 kn, a ja sam pogledao cjenik dakle našeg doma županijskog u Koprivnici gdje jednokrevetna soba sa balkonom 3000, dvokrevetna sa balkonom 2800, dvokrevetna bez balkona 2600. Dakle ono što trebamo osvijestiti da ne postoje samo osobe starije životne dobi koje su smještene u domove kao ustanove, nego postoje i smještene u udomiteljske obitelji i njima treba olakšati boravak jer oni plaćaju, ako nisu preko centra za socijalnu skrb i imaju nekih 2800 kn, oni se pune i iz tržišta i to tržište upravo predstavljaju oni ljudi ili koji nemaju dovoljno novaca ili ne mogu čekati da uđu u dom. To je isto kategorija o kojoj treba voditi računa i opet se zalažem da imamo jedan fond, taj fond da ravnomjerno podijelimo prema imovinskom cenzusu koja država nikad neće uvesti jer ga se boji i na taj način bi bio najpravedniji upravo prema onima koji su to najviše svojim životom i životnim radnim vijekom zaslužili. Dakle u odnosu na točku 18. bit ćemo suzdržani zato jer ona dijeli starije osobe prema organizacijskom obliku ustanove u koju su smješteni, a molim vas da to osvijestite, to nema apsolutno nikakve logike, jer, ako vam netko sufinancira odlazak na more u hotel s četiri zvjezdice, a onaj sa dvije ili tri ne, onda to nešto ne štima ili nije jednako pravilno prema svima i zbog toga ćemo biti po toj točki suzdržani.

 MARKO FUCAK: Gospodine Pintar podsjetit ću vas, pa vi ste, nitko nije bio protiv iz oporbe, nego ste vi, vi ste činili vladajuće u prošlom sazivu, isto ste bili protiv tog programa, a što se tiče mi smo lijepo u našim amandmanima, objasnio u obrazloženju plan kako bi se sufinanciralo, normalno ne bi sve išlo na Županiju, Županija bi financirala samo 50%, no ono što me zabrinjava je to, da vi prozivate nas da mi nismo našli investitore ovo, ono pa čekajte kad raspišete neki natječaj za gradnju, investitor će se javiti bez sumnje, a ono drugo što zabrinjava je to da ste vi bili predsjednik Odbora za umirovljenike i osobe starije životne dobi, a bili ste i predsjednik Skupštine, znači, vi ste mogli zajedno sa gospodinom županom i sa stručnim službama, pokrenuti to pitanje, a vi prozivate nas kao oporbu da mi nismo ovo, mi nismo napravili plan mi nismo, potražili investitore, građevinske dozvole pa vi ste bili tu držali lojtru g. županu, vi ste to mogli pokrenuti jer ste bili u suradnji s njim sa županijskim službama.

 ŽUPAN: Želim uzeti riječ zato što je ovo naravno važna tema i zato što mislim da je tu bilo i dobronamjernim rasprava, bez obzira na naše političke podjele i nemojte mi zamjeriti što sam spomenuo Isusa kod vaše rasprave gospodine Fucak, to ja i ovi ovdje često čine, zato što koristite pozornicu za politiziranje tema za koje nije to mjesto. Htio bih reći da razumijem sve one ljude koji rade za 3,500 i 4,000 kn, ja ih dobro razumijem, ali i gospodin Lacković je rekao da smo zapravo tim programima nekako pogodili i tu mišu. Dakle, u velikoj mjeri smo utjecali na tu jednu socijalnu komponentu zapošljavanja teško zaposlivih žena starijih u pravilu za koje je taj posao bila zadnja šansa. Daleko od toga da mi ne bismo željeli da one imaju i veća primanja, odnosno naknade za taj svoj rad i činjenica je ovo što ste vi rekli da to se ne može raditi bez empatije, bez ljubavi pa često i bez pomoći nekih bliskih ljudi. Ono što zapravo želim reći, mi smo jedna od dvije županije koja ima ovakav program sufinanciranja smještaja osoba u domovima koji nisu županijski odnosno državni, dakle jedino Zadarska županija i mi to sufinanciramo. Sufinanciramo dakle ove oblike ustanova, odnosno obrta koji su na taj način registrirani. Udomiteljstvo nije pod našom nadležnošću, udomiteljstvo se isključivo prati kroz centre za socijalnu skrb i to nismo obuhvatili i nemamo niti mogućnosti, niti podatke, niti uopće o tome sada možemo razmišljati. Kad govorimo o nepravdi, ona postoji naravno, jer taj naš županijski dom kao što je tu rečeno bio državni, on je u velikoj mjeri dakle taj smještaj privilegiran. Nisu tamo cijene 2,800 ili 3,800 ta je cijena 5000 ili 6000 tisuća kuna, ona je subvencionirana od države i tu privilegiju ima 270 korisnika toga doma i mi smo baš zato htjeli pomoći i ovima 1000 koliko nisu u tom statusu. Za sada smo uspjeli 400 koliko znam, otprilike. Intencija je da to obuhvat bude veći broj korisnika i iznosa koje ćemo sufinancirati te smještaje. Svako od nas je za to. Ne treba ovaj mikrofon koristit da se to naglašava, ja bi volio da svi imaju besplatan smještaj, evo ako to neko sad sluša, a to je sad jako politički bitno, ja bi volio da su sve osobe starije životne dobi smještene i da svi imaju besplatno. Naravno da to ne možemo tako razgovarati, moramo biti realni, dakle ovaj iznos koji mi sada izdvajamo je ja mislim optimalan u ovom trenutku. Imamo plan, ambiciju da se to poveća kao što je to sad ovdje rečeno od nekih predgovornika i mi ćemo se toga programa držati. Isto tako program zbrinjava starijih osoba u kući upotpunjen je sa tim novim programima općinama koji se objedinjeno zovu Zaželi, ali imaju različite načine i isto tako se evo zahvaljujem onima koji u naše ime i uz našu financijsku podršku taj posao zaista predano, kvalitetno obavljaju i zahvaljujem se Savjetu za umirovljenike i bivšem predsjedniku i svima koji su u tom smislu dali doprinos da jedan tako hvale vrijedan koncept ovdje živi i živjet će i dalje i napredovat će.

Županijska skupština je sa 24 glasova „za“ i 5 glasova „suzdržan“ usvojila

**Zaključak o prihvaćanju Izvješće o sufinanciranju smještaja u privatnim domovima za starije i nemoćne osobe u 2020. godini**

Zaključak se prilaže zapisniku i čini njegov sastavni dio.

**Točka 19.**

**Razmatranje Izvješća o pružanju usluga pomoći u kući starijim osobama u 2020. godini, s prijedlogom Zaključka**

Županijska skupština je jednoglasno bez rasprave sa 29 glasova „za“ usvojila

**Zaključak o prihvaćanju Izvješće o pružanju usluga pomoći u kući**

**starijim osobama u 2020. godini**

Zaključak se prilaže zapisniku i čini njegov sastavni dio.

**Točka 20.**

**Razmatranje Izvješća o realizaciji Programa iz područja osnovnog i srednjeg školstva Koprivničko-križevačke županije za 2020. godinu, s prijedlogom Zaključka**

PREDSJEDNIK: Prijedlog Izvješća smo primili. Raspravu je proveo Odbor za obrazovanje, kulturu, znanost, sport i nacionalne manje i podržava Izvješće.

Obrazloženje daje zamjenik župana Ratimir Ljubić G. zamjeniče da li može odmah objašnjenje za točku 21?

 RATIMIR LJUBIĆ: Normalno da mogu. Može prvo točka 20, naime osnovno i srednje školstvo 2020. g. nažalost je obilježila korona kriza i glavna briga je da pokušamo što dulje održati normalni kontakt da djeca budu što više u školama, a što manje na online nastavi, kao što znate nažalost jedan dio svog školovanja su proveli na online nastavi i bez obzira na kvalitetu i trud nastavnika koji su se trudili, ipak je ostavilo neke malo posljedice na kvaliteti nastave, isto tako i na znanju učenika. Ono što je bitno reći da su ovdje u navedenom izvješću sve aktivnosti, programi i projekti koji su se provodili 2020. Naime, Županija je osnivač 18 osnovnih škola i ono što je bitno reći i što u izvješću je onako dosta vidljivo da u zadnjih 11 godina je dosta pao broj osnovnoškolskih učenika skoro za 1000 i da je to jedan dosta veliki problem. Što se tiče 18 osnovnih škola, u 12 oš djeca pohađaju jednosmjensku nastavu, dok u ostalim školama dvosmjensku nastavu, skoro 60% učenika pohađa jednosmjensku nastavu, a cilj nam je isto tako da i ostali učenici uskoro pohađaju jednosmjensku nastavu. Ono što je bitno reći i što se tiče financiranja da najveće stavke za financiranje su za prijevoz i energiju, a isto tako i za sve ostale stvari. Osnovno školstvo nam je prošle godine obilježio jedan veliki investicijski ciklus gradnja 5 sportskih dvorana u 5 općina Kalinovcu, Kloštru Pod., Rasinji, Sv. I. Žabnu, Sv. P. Orehovcu te dvorane će ove godine biti dovršene i sigurno će podići kvalitetu obrazovanja i kvalitetu života u tim općinama. Što se tiče srednjeg školstva 8 srednjih škola, 1 učenički dom. Isto tako najveće stavke su za prijevoz srednjoškolskih učenika, isto za energiju i neke druge projekte. Što je bitno spomenuti srednje školsko obrazovanje obilježava centar kompetentnosti u Koprivnici i Đurđevcu vrijedan 70 milijuna kuna, od čega 6 milijuna kuna bespovratnih sredstava i da će se dobit jedno kvalitetnije i bolje strukovno obrazovanje i nadamo se da će i dalje ići takvi projekti gdje ćemo moći podići kvalitetu obrazovanja.

 Točka 21. se odnosi na stipendiranje i kreditiranje studenata, kao što znate Županija već dugi niz godina stipendira, ali isto tako i kreditira studente, pred nekoliko godina smo prešli s kredita na stipendije i svake godine broj stipendija raste. Prošle godine je bilo 74 studenta sa stipendijom od 700 kuna, što iznosi 8.400,00 kn godišnje. Poštivala se deficitarnost struke, tako da su prednost imali i dodatne bodove medicinska struka, elektrotehnička struka, defektologija, građevina, strojarstvo i još neke struke. Bitno je reći da su se studenti po prvi puta mogli javiti elektronskim putem, da smo digitalizirali prijave i zbog korona krize, a isto tako i da im se olakša prijem. Ove godine će se opet povećati broj stipendija, što se tiče kredita, oni studenti koji su sklopili ugovor o kreditiranju i dalje još imaju kredit koji redovno studiraju, Županija sukladno kriterijima njima ili vraća kredite prema kriterijima, tako da što se tiče i kreditiranja i stipendiranja svake godine pokušavamo pratiti što veći broj studenata.

 PREDSJEDNIK: Da li se slažete da objedinimo raspravu za točku 20. i 21.?

 ŽELJKO BRČEK: Evo ja kao član i predsjednik Odbora za obrazovanje, želio bih prvo pohvaliti Županiju na velikim ulaganjima u škole i školstvo, pogotovo ove nove projekte vezane uz izgradnju i dovršetak sportskih dvorana i izgradnju centara kompetentnosti. Što se toga tiče sad jedna stvar koja je u tome svemu izvješću, sam zapazio, a to je i g. Ljubić naglasio, znači da su veliki troškovi škola za energiju i kod srednjih, i kod osnovnih škola su ti troškovi preko 21% i s tim bi se onda nadovezali na one prethodne vezano za odbor za zaštitu okoliša i energetsku učinkovitost za tu priču o energetskoj učinkovitosti predložio bih da se što prije krene u izradu projekata energetske obnove škole OŠ i SŠ i projekata foto naponskih centrala na školama kojima je to moguće jer su ti troškovi veliki a bit će još i veći i energija poskupljuje, a kad se otvore opet natječaji, ovaj najnoviji natječaj je vezan za obiteljske kuće, a za sljedeću godinu su najavili natječaje za energetsku obnovu i javnih objekata i škola i svih ostalih, tako da onda budu ti projekti spremni da se možemo odmah javiti, a ne da se onda krene u izradu tih projekata. Vjerujem da već neki projekti postoje, evo ja sam friški vijećnik i friški član Odbora pa još nismo stigli jer je tempo ovih ŽS brz i sa puno točaka pa nismo se stigli još sa svim tim stvarima upoznati ali vjerujem da već postoje neki projekti vezani uz tu energetsku obnovu, ali isto tako predlažem da se ti projekti vide da li su spremni da li je sve gotovo a i da se izrade projekti za ostale škole za koje je to moguće koji imaju smisla, ako nisu sve stare pa treba napraviti nove škole, da se znači ti projekti naprave da budu spremni za nove natječaje energetske obnove.

 DAJANA MILODANOVIĆ: Hvala predsjedniče, lijepi pozdrav svima, župane, dožupane, članice i članovi ŽS. Dakle ispred kluba Nezavisnih mi podržavamo stipendiranje studenata, no međutim kamatna stopa koju ste ugovorili, koju plaćaju korisnici stipendija je neprimjereno viša od tržišne kamatne stope iz toga razloga klub Nezavisnih bit će suzdržan.

 MARKO FUCAK: U ovom izvještaju se navode veliki investicijski ciklusi kao što je rekao i g. Ljubić, znači energetska obnova škola, dobro neke su mogle i prije, valjda ćemo dočekati u budućnosti, nabava informatičke opreme, centar kompetentnosti itd. No, ono što je zanimljivo to je da iz srednjih škola nam izlaze učenici sa vrlo dobrim i odličnim ocjenama, a možemo reći da to znanje ne znaju primijeniti u svojem životu i na svojem budućem radnom mjestu. Neću biti grub i reći da nam iz škole izlaze sve gluplja i gluplja djeca, ne izlaze, djeca su jako inteligentna danas, puno inteligentnija nego što su bila pred 10 i 20 godina, ali postoji onaj neki korak, koji eto možda je vezan uz državne institucije koje se bave obrazovanjem, pa evo i prof. Filozofskog fakulteta Sveučilišta u Zagrebu rekao je da inflacija odlikaša je loša pojava i treba je spriječiti jer isti je kao rekao da na fakultetu je vidljivo kako učenici sa odličnim ocjenama iz srednje nisu nužno među najboljim studentima Vte da im se radi medvjeđa usluga jer nemaju saznanja o svojim kvalitetama. Evo ja ću dati jedan primjer a vezano za stručnu praksu kod deficitarnih zanimanja, npr. bravar, automehaničar, CNC operater, prije, mislim da je to bilo oko 2016.,2017. nemojte me uzeti za riječ, naučnici koji su išli na praksu u prvoj godini srednje škole imali su isto kao i ovi stariji 8 sati dnevno praksu, no došlo je valjda od državnog vrha, to se smanjilo na 4 sata dnevno tj. maksimalno 20 sati tjedno i što se onda događalo u praksi. Djeca su neka dolazila u 7 na praksu i bila su do 11, roditelji su ih vozili ujutro kad su išli na posao na praksu, nekad je to kod nekog poslodavca možda bilo udaljeno i 30 km od njegove kuće, nije bilo autobusa, nije se mogao vratiti onda su djeca bila na parkingu od 11 do 2,3 dok ih roditelji nisu pokupili ili su čekali negdje pred dućanom ili pred birtijom pili pivo. Ne znam tko je to maknuo, valjda da 15 godišnjaci ne bi dobili žuljeve pa neće moći po tastaturama i đojstiku. To su nekakvi zabrinjavajući podaci zato jer u biti u srednjim školama praksa je ključni moment obrazovanja bar po meni, ja mislim da se s tim slažemo i svi mi, a ujedno se slažu i poslodavci. U razgovoru sa poslodavcima rekli su da npr. generacija od 2005.-2015. neki su imali po 15 naučnika godišnje po generaciji, mogli su zaposliti čak 10 do 11 od tih 15 koji su bili već gotovi ljudi, da ih se zaposli na mjesto operatera, bravara i slično. Sve ove generacije poslije 2016. na 15 ljudi poslodavci se žale da ne mogu naći 3 naučnika koji posle srednjeg obrazovanja se mogu zaposliti kod njih. Evo dolazimo do zabrinjavajuće brojke pa velim djeca imaju sve bolje i bolje ocjene u školi a izlaze van nekompetentni. Znači neki teorijski i praktični aspekti kurikuluma nisu precizno definirani da odgovore na te izazove sa kojima se mladi susreću kada izađu iz srednje škole. Meni je osobno neshvatljivo da neki učenik koji je bio odlikaš u gimnaziji izađe iz gimnazije, a ne zna preračunati koliko kubika betona treba površina od 93 kvadrata ili je zanimljivo da ne zna napisati neki obični dopis ili odluku, a npr. mora znati neku tvrdnju koja se odnosi na Ivana Gučića. Evo imamo ljude iz srednje, a čak dođu iz fakulteta, ne znaju napisati dopis, odluku, ne znaju razliku između žiro i tekućeg računa, ne znaju te osnovne stvari, ne znaju ispuniti neki obrazac nego im treba pomoć roditelja za to. Neke su županije i Grad Zagreb pokrenuli taj građanski odgoj i ako taj odgoj isto tako nije dobro pripremljen kako ga je prezentirao g. Tomašević, ali velim kroz neke te druge predmete koji građanski odgoj predviđa da se djeci te neke stvari koje se ne mogu naučiti na hrvatskom, a možda bi se trebale kao što j napisati dopis, odluku pa onda da se malo bolje pripreme za svoj budući život za radno mjesto.

 ŽELJKO LACKOVIĆ: Dakle pod točkom 20. bi htio prodiskutirati okolnosti, govori se o 2020. g. pa ću reći da ovu točku nećemo podržati, bit ćemo suzdržani, a reći ćemo i zbog čega. Dakle, materijalno stanje u našim školama zaostaje za materijalnim stanjem u razvijenim županijama, odnosno onim županijama koje su koristile izvršne fondove za energetske obnove javnih zgrada, znamo da je kod nas svega dvije škole obnovljeno, neki su ih obnovili 50. Nismo trebali sve, ali smo trebali svakako naći načina da se smanji trošak održavanja i energenata koji će u budućnosti biti veći. S druge strane pozdravljamo činjenicu da su se radile dvorane, a pitanje koje želim ovdje javno postaviti da li je župane vi koji ste donijeli i predlagali proračun u njemu 30 milijuna kuna za dvorane i 30 milijuna koji su se osigurali kroz proračun JLS, da li ste znali i imali naznaku da zapravo kroz projekte cjelodnevnog boravka djece u školi će biti prihvatljivi troškovi gradnje sportskih dvorana u sve osnovne škole, znači, svi oni koje ja poznajem su znali da će to biti prihvatljiv trošak. Jasno je bilo da je imaginarno očekivati da će neki trošak prije nego je operativni program usvojeni i prihvaćen od strane EU komisije za Hrvatsku biti priznati troškovi, ne znam možda vi imate informacije da će biti. Ono što ja znam od prvog dana da neće biti, e sad da li je tih 60 milijuna kuna 30 plus 30, zapravo otišlo u dobru svrhu, ali nepotrebno jer se to moglo financirati iz EU sredstava. Ja smatram da je činjenica nailazećih izbora potaknula donošenje odluke koja je financijski štetna i za županiju ali i za one proračune općina koji su mogli ta sredstva koristiti za neke druge projekte. S druge strane pozdravljam uvođenje i provođenje centra kompetentnosti. Ono što želim reći da u srednjim školama postoje upravna vijeća, ljudi tamo sjede, ne znam da li primaju naknadu, ali vi se sa svojim UO nadležnim za školstvo i ustanove koje u školstvu vodite da budete razboriti u djelu da nemojte forsirati građevinare i na silu tražiti tesare jer ih uskoro neće biti za školu niti od lani. Postoje trendovi i smatram da je potrebno pratiti trendove, znači ako imate trendove da vam je potreban IT stručnjak, a vi ćete ih proizvoditi kroz ovaj projekt kroz Obrtničku školu Đurđevac, onda ćete lako uvesti nekog radnika tesara, zidara iz Kosova ili iz Bosne, Srbije ili iz neke druge zemlje. Dakle nemojte srljati s projektima u poljoprivredu preko razvojne mjere i u građevinska zanimanja, a to sam vidio u ovom prijedlogu korištenja ovih sredstava da će se ići na silu tjerat djecu da idu nešto u školu što oni neće. Dakle, nemojte trošiti nego upregnite upravna vijeća u projekte i zanimanja u budućnosti, surađujte s poduzetnicima i sa visokoškolskim ustanovama i samo na taj način ćemo dobiti ljude koji iz srednje škole izlaze na tržište i htio bi se osvrnuti na ovo što je rekao g. Fucak što je po meni uvredljivo, djeca su nam danas jako pametna, nisu glupa, neće ići u građevinu jer vidi kako mu građevina prolazi, nego hoće ići u pametne nastavne programe i oni svi žele, samo im treba Županija omogućiti da imaju takve nastavne programe što bliže svojim domovima i da ih pohađaju.

 ŽELJKO BRČEK: Ja bi htio samo malo prokomentirati g. Fucaka, a i zapravo tu cijelu priču oko prakse i oko učenik. Programa i prakse ima dosta, samo je problem gdje ju obavljati. Nema puno tvrtki kao što je Rasco a i postoje nekakva zakonska ograničenja u broju učenika na praksi. Prošle godine nisu naravno radi korone mogli ići, je li je takva situacija bila, ali inače idu na praksu samo je problem majstora i tvrtki koje imaju zakonska ovlaštenja da mogu primati učenike na praksu, to je jedan problem, a drugi problem su roditelji, roditelji te djece koja idu na praksu, zamišljaju da će oni odmah sjesti za kompjuter kod majstora ili će odmah raditi servis auta veliki itd., a kad im majstor da prvo metlu da čiste da se priviknu, onda odmah buna, ne svi, ali javlja se dosta toga pa eto majstori se žale i na takvu priču, pa ih na kraju neće na praksu jer imaju samo problema i sa učenicima i sa roditeljima, ta problematika je onda dosta složena na nivou cijele države i sve bi tu trebalo znači nešto promijeniti.

 MARKO FUCAK: Samo da repliciram g. Lackoviću, što sam točno rekao, rekao sam neću biti grub i reći da nam iz škole izlaze sve gluplja i gluplja djeca, jer djeca nisu glupa, puno su inteligentnija nego prije 20 godina. Samo ih treba dobro usmjeriti, to sam rekao. Nisam nikoga uvrijedio.

 RATIMIR LJUBIĆ: Evo nekoliko odgovora, što se tiče stope na kredite, ti krediti su ugovoreni pred 10-ak i više godina i jednako plaćaju oni koji moraju vraćati kredite isto tako županija za one koji ne moraju vraćati kredite, tada su bile takve stope na kredite. Što se tiče kvalitete obrazovanja u našoj Županiji, ja mogu odgovorno reći da imamo kvalitetne i dobre profesore, da imamo kvalitetne i dobre učenike. Ako ste gledali, moram vas isto tako malo educirati sada, znači postoje gimnazije, postoje srednje strukovne četverogodišnje škole, postoje trogodišnje strukovne škole. Normalno da svako od tih učenika imaju svoje nastavne kurikulume i programe i svoje ciljeve koji trebaju biti u školovanju. Ako ste pratili malo rezultate državne mature, mogli ste vidjeti da su učenici sve tri naše gimnazije su osvojili prva mjesta na fakultetima i mi s ponosimo našim učenicima. Koje spoznaje vi imate ja to ne znam, ali gledajte nemojte pričati za ono što niste sigurni. Ono što je isto tako bitno reći za strukovna zanimanja. U procesu obrazovanja za strukovna zanimanja za trogodišnja zanimanja, učenici, odnosno roditelji sklapaju ugovor o naukovanju. Jednako sudjeluju u obrazovanju i profesori u školi, a isto tako i mentori odnosno majstori u firmama. Kako majstor u firmi prihvati nekog učenika tako i ih on onda uči i zna učiti. Prema tome odgovornost za obrazovanje je jednaka. Ne može neki majstor reći da djeca ne valjaju, da ne znaju a kod njega provode 900 sati godišnje. Znači odgovornost je isto tako na poduzećima i obrtima koji primaju učenike na praksu. Što se tiče energetskih obnova, to svakoj ŽS polako pričamo o tome. Znate svi da imamo pripremljene projekte za energetske obnove, isto tako da imamo pripremljene projekte za dogradnju škola a isto tako potičemo i fotonaponske elektrane, zadnja je otvorena u Gornjoj Rijeci pred nekoliko mjeseci. Isto tako potičemo i druge škole da se uključe u taj projekt. Što se tiče građanskog odgoja, građanski odgoj u našoj Županiji se već primjenjuje nekih 2-3 godine kroz određene predmete sa određenim programima i sa određenim satnicama unutar predmeta i znači i na satovima razredne zajednice.

Županijska skupština je sa 19 glasova „za“ i 9 glasova „suzdržan“ usvojila

**Zaključak o prihvaćanju Izvješće o realizaciji Programa iz područja osnovnog i srednjeg školstva Koprivničko-križevačke županije za 2020. godinu.**

Zaključak se prilaže zapisniku i čini njegov sastavni dio.

**Točka 21.**

**Razmatranje Izvješća o stipendiranju i kreditiranju studenata Koprivničko-križevačke županije za 2020. godinu, s prijedlogom Zaključka**

Županijska skupština je sa 19 glasova „za“ i 9 glasova „suzdržan“ usvojila

**Zaključak o prihvaćanju Izvješće o stipendiranju i kreditiranju studenata Koprivničko-križevačke županije za 2020. godinu**

Zaključak se prilaže zapisniku i čini njegov sastavni dio.

 PREDSJEDNIK: Proglašavam stanku od 10 minuta zbog epidemioloških razloga.

**Točka 22.**

**Razmatranje Izvješća o realizaciji Programa javnih potreba u kulturi za 2020. godinu, s prijedlogom Zaključak**

PREDSJEDNIK: Prijedlog Izvješća smo primili. Raspravu je proveo Odbor za obrazovanje, kulturu, znanost, sport i nacionalne manje i podržava Izvješće. Predlažem da zamjenik da uvodno obrazloženje za sve točke do točke 25. ako se slažete.

RATIMIR LJUBIĆ: Evo redom, što se tiče Izvješća javnih potreba u kulturi kao što smo rekli i za školstvo kompletnu 2020. g. obilježila je korona kriza pa tako su i neki programi u kulturi, jednostavno nisu se mogli realizirati prvenstveno zbog toga jer nisu mogla biti okupljanja pa nisu bili svi niti realizirani. Ono što je najvažnije reći da Županija sufinancira rad Galerije Hlebine sa 200 tisuća, isto tako Bibliobuse u knjižnici Fran Galović u Koprivnici i Franjo Marković u Križevcima sa 250 tisuća kuna. Isto tako rad KUD KKŽ i sve druge programe koji su vezani uz kulturu, tako da se nisu svi programi realizirali, ali većina je riješena.

Što se tiče Zajednice sportova, Zajednica ima 17 članica, sufinancira preko 56 sportskih manifestacija. Moramo reći da je u 2019. bilo 90, znači u 2020. se nisu sve mogle odraditi. Financirano je prema svih kriterijima koje Zajednica ima, isto tako projekt Male škole nastavljen je u dva grada i pet općina.

Zajednica tehničke kulture realizirala je svoj program 100 %, isto su ga prilagodili korona krizi, ali su riješili sve svoje aktivnosti koje su si zacrtali.

Realizacija Programa odgoja, obrazovanja, kulture i drugih interesa građana u 2020. g. je realizirano 86%. Sredstva su raspoređena po područjima, udrugama proizašlih iz Domovinskog rata, udrugama iz područja zdravstva i brige o osobama s invaliditetom, udrugama iz područja brige o djeci i mladima, žena i ostalih područja i udrugama iz područja brige o starijima osoba. Svi su podaci detaljniji u izvješćima.

DAJANA MILODANOVIĆ: Iskoristit ću priliku pa ću vam dožupane reći vezano uz kamatnu stopu vas ništa apsolutno ne sprečava da pregovarate o manjoj kamatnoj stopi za korisnike studentskih kredita, jer smatram da imate pregovaračku moć. Što se tiče točke 22. Izvještaja o realizaciji programa u kulturi iz izvještaja ne vidimo kojim ste udrugama sufinancirali aktivnosti u iznosu od 684 tisuće kune što smatram da zbog transparentnosti izvješća bi to trebalo stajati i klub Nezavisnih će biti protiv. Što se tiče izvješća o radu Zajednice sportova, smatramo da Županija premalo sredstva izdvaja za sport, odnosno za rad Zajednice, smatramo da bi Zajednica trebala sufinancirati zajednice, saveze i klubove koji žele povlačiti sredstva iz EU fondova i na taj način bi se pomoglo sportašima da imaju bolje uvjete za svoj rad.

JADRANKA LAKUŠ: Lijep pozdrav svima. Točka 24. Izvještaj o tehničkoj kulturi, zasmetalo me što zapravo jako, jako malo novaca dajemo za mlade od kojih očekujemo da jednog dana nose razvoje ove Županije. Mislimo da u ovom tehnološkom dobu više trebamo poticati mlade da se bave inovativnim stvarima da budu kreativni, da stječu neka znanja, mimo škole, mimo redovnih nastavnih aktivnosti i mislim da bi Županija trebala ubuduće, bez obzira što u izvještaju o prošloj godini, pokloniti više pažnje tome, a u prilog toj mojoj tvrdnji, odnosno tvrdnji ispred nas Nezavisnih je da smo i županijsku nagradu dali upravo mladim inovatorima, što pokazuje da imamo i razloga i dovoljno argumenata da ubuduće dajemo više novaca Zajednici tehničke kulture, ovako 135 tisuće godišnje, od čega 82 tisuće ide na plaće zaposlenih i materijalne troškove zapravo ispada da sa tričavih 40-ak tisuća kuna pomažemo kreativne inovativne mlade ljude.

ŽELJKO LACKOVIĆ: Dakle po 25. želim diskutirati Izvješće o realizaciji Programa odgoj, obrazovanje, kultura i drugi interesi za 2020. Znači imamo 4 stvari, sad bi ja htio iz izvještaja osvijestiti jedan podatak koji kaže, udrugama iz područja zdravstva i brige osobama s invaliditetom bilo je namijenjeno 120 tisuća kuna i to za 28 programa ili projekata, realizacija 117, dakle zadovoljavajuća. Moramo shvatiti da u društvu postoje osobe s invaliditetom koje se bore za svoje mjesto pod suncem od najranije školske životne dobi. Za to postoje ustanove, a da ustanova takvog tipa nema na području naše Županije, nego su takve osobe prepuštene u svom slobodnom vremenu, ali i u razvoju, upravo udruga. Ja smatram da osobe s invaliditetom, odnosno udruge osoba koje brinu o djecu sa intelektualnim poteškoćama u razvoju moraju zasebno, ne negdje sakrivene ovako. 120 tisuća sredstava namijenjenih iz cijelog proračuna. Ja dosta surađujem sa takvim udrugama, pa ću reći svima vama da jedan Mali princ koji vodi brigu gotovo o 50-oro djece dobiva od Županije kao udruga kad se prijavi na natječaj 11 odnosno 14 tisuća kuna godišnje. Da jedne Latice koje nemaju svoj prostor, gdje je 55 roditelja diglo kredit da kupe jedan ugostiteljski objekt kako bi stekli uvjete gdje će zajednički preko udruge voditi brigu o svojoj djeci ima 11 odnosno 14 tisuća kuna. Da naša Županija nema senzibilitet prema takvoj djeci prema takvim udrugama da se izdvoji kao zasebna skupina i da se osiguraju potrebna sredstva. Oni svaki mjesec trebaju skupiti otprilike 15 tisuća kuna da plate mjesečnu ratu banci za kredit koji su digli. Od Županije dobiju 11 tisuća kuna ili 14. S druge strane, ništa u povoljnijoj situaciji je Udruga djece sa poteškoćama u razvoju Križevci Maslačak koja se također bori u potpuno neadekvatnim uvjetima, a koje trebaju proširiti. Niti jedni, niti drugi nisu imali pomoć lokalne zajednice pri izradi dokumentacije gdje su se mogli prijaviti na raspisan natječaj koji je osiguravao materijalne uvjete za rad takvih udruga. Znam da se u budućnosti ide izvan ustanova da neće biti sredstava za gradnju ustanova, nego upravo će ići prema udrugama i roditeljima koji se bore za svoju djecu. Dakle mi ćemo po ovoj biti suzdržani, dobra je svaka kuna ali želio sam ovim istupom osvijestiti kod svih vas koliko je bitno vidjeti one koji su u problemu i kojima možemo pomoći barem da ih stavimo kao zasebnu kategoriju, ne da se moraju sa drugim udrugama takmičiti na nekim natječajima, da imaju u Proračunu svoju stavku, da im se osigura barem pola sredstava u budućnosti za kredit koji roditelji otplaćuju i da im se osiguraju potrebna financijska sredstva, ako ne iz ovog Sporazuma onda iz Proračuna, da oni naprave svoje projekte na temelju kojih će se moći prijavljivati i koristiti sredstva. Ovo je gotovo 200 roditelja i djece u jednoj teškoj situaciji i smatram da trebaju biti i vidljiviji, ali imati i veću pozornost Županije.

Županijska skupština je sa 19 glasova „za“, 5 glasova „protiv“ i 4 glasa „suzdržan“ usvojila

**Zaključak o prihvaćanju Izvješće o realizaciji Programa javnih potreba u kulturi za 2020. godinu**

Zaključak se prilaže zapisniku i čini njegov sastavni dio.

**Točka 23.**

**Razmatranje Izvješća o radu Zajednice sportova Koprivničko-križevačke županije i realizaciji programske djelatnosti sporta u 2020. godini, s prijedlogom Zaključka**

Županijska skupština je sa 22 glasova „za“ i 6 glasa „suzdržan“ usvojila

**Zaključak o prihvaćanju Izvješće o radu Zajednice sportova Koprivničko-križevačke županije i realizaciji programske djelatnosti sporta u 2020. godini**

Zaključak se prilaže zapisniku i čini njegov sastavni dio.

**Točka 24.**

**Razmatranje Izvješća o radu Zajednice tehničke kulture Koprivničko-križevačke županije i realizaciji programske djelatnosti tehničke kulture u 2020. godini, s prijedlogom Zaključka**

Županijska skupština je sa 22 glasova „za“ i 6 glasa „suzdržan“ usvojila

**Izvješće o radu Zajednice tehničke kulture Koprivničko-križevačke županije i realizaciji programske djelatnosti tehničke kulture u 2020. godini, s prijedlogom Zaključka**

Zaključak se prilaže zapisniku i čini njegov sastavni dio

**Točka 25.**

**Razmatranje Izvješća o realizaciji Programa odgoj, obrazovanje, kultura i drugi interesi građana za 2020. godinu, s prijedlogom Zaključak**

Županijska skupština je sa 23 glasova „za“ i 5 glasova „suzdržan“ usvojila

**Zaključak o prihvaćanju Izvješće o realizaciji Programa odgoj, obrazovanje, kultura i drugi interesi građana za 2020. godinu**

Zaključak se prilaže zapisniku i čini njegov sastavni dio.

**Točka 26.**

**Razmatranje Izvješća o provedbi Akcijskog plana za socijalno uključivanje Roma u Koprivničko-križevačkoj županiji za razdoblje od 2017.-2020. s prijedlogom Zaključka za 2020. godinu**

PREDSJEDNIK: Prijedlog Izvješća smo primili. Raspravu je proveo Odbor za obrazovanje, kulturu, znanost, sport i nacionalne manje i podržava Izvješće.

Obrazloženje daje zamjenik župana Ratimir Ljubić.

 RATIMIR LJUBIĆ: Izvješće se temelji na setu od 6 indikatora to je prostorno i komunalno uređenje naselja, stanovanje i zaštita okoliša, suzbijanje siromaštva, socijalna skrb, predškolski odgoj i obrazovanje, zdravstvena zaštita, statusna pitanja, kultura, sport i druge mjere za uključivanje Roma. Naš UO je objedinio sva izvješća prema tim indikatorima i prema nosiocima aktivnosti JLS i drugim nosiocima. Sve ste primili u izvješću.

MARIJANA LOKOTAR: Akcijski plan za socijalno uključivanje Roma u KKŽ znači 2017.-2020. bazira se na nacionalnom planu za uključivanje Roma, a na temelju odredbi i međunarodnih dokumenata o ljudskim pravima i pravima nacionalnih manjina. Nacionalni plan ima 4 ključna područja, obrazovanje, zapošljavanje, zdravstvenu zaštitu i stanovanje, što ovaj akcijski plan kroz mjere i pokriva. Mene zanima jedan mali segment iz područja obrazovanja gdje vidim da u mjeri 3.2. kroz aktivnosti pomoći roditeljima i edukaciju roditelja, a u svrhu uključivanja ostanka djece u osnovnoj školi, očekivani rezultat je svugdje povećan. Broj Roma koji završavaju osnovnu školu i pohvaljujem našu Županiju što imamo preko 95% djece romske nacionalne manjine integrirano u razredne odjele sa neromskom djecom. Mene zanima koje su to aktivnosti provođene i jeli se time povećao broj romske djece koja završavaju osnovnu školu te koliko je od tih koji su završili osnovnu školu bilo djevojčica, i koliko je djevojčica upisalo srednjoškolsko obrazovanje i jesu li završile? Zašto me to zanima? Naime, vidjela sam plakat na ulazu u Koprivnicu, znači od strane Varaždina kad idete u Koprivnicu, na kojem piše „Obrazovane Romkinje, osnažene romske zajednice“, radi se o projektu Saveza Roma u RH Kali Sara, kojem je cilj smanjiti nepismenost kod Romkinja, jer znamo da je gotovo petina Romkinja nepismena. Kao maloljetne odustaju od osnovnoškolskog obrazovanja zbog majčinstva i cijelo životnog rada, a zbog toga što nisu završile nikakvo obrazovanje nisu konkurentne na tržištu rada. Za prvu aktivnost je odabrano Međimurje kao jedna od županija sa najvećom romskom zajednicom, a projekt obuhvaća uz Međimursku, Varaždinsku, Brodsko-posavsku, Bjelovarsko-bilogorsku i našu Županiju pa me zanima, vjerojatno nismo uključeni u taj projekt, u prvoj fazi nismo, kada ćemo biti i na koji način?

I još samo da se vratim na predškolski odgoj i obrazovanje, u novom nacionalnom planu za uključivanje Roma od 2021. pročitala sam podatak kako u osnovnoj školi najniže ocjene ostvaruju u našoj Županiji. To je ovako dosta kompleksan problem, ja mislim da bi u sljedećem Akcijskom planu trebalo poraditi na tome da se što više djece uključi u predškolski odgoj kroz male škole i vrtiće, jer osnovni problem Roma je što ne znaju naš jezik, oni dođu nama u osnovnu školu, mislim ja radim u osnovnoj školi i ne razumiju naš jezik i mahom nastavu polaze po prilagođenom programu ili ostvaruju jako slabe rezultate. Ako bi se malo mogli bazirati na tome na sljedećem Akcijskom planu.

RATIMIR LJUBIĆ: Što se tiče ovih podataka, trenutno ih nemamo, pokušat ćemo prikupiti pa ćemo vam dati, odnosno poslati, a što se tiče ovog projekta Kali Sara, ja sam isto čuo za njega, pročitao, ali nas nitko iz Udruge Kali Sara nije kontaktirao i ne znamo o provođenju tog projekta.

Županijska skupština je sa 21 glas „za“ i 7 glasova „suzdržan“ usvojila

**Zaključak o prihvaćanju Izvješće o provedbi Akcijskog plana za socijalno uključivanje Roma u Koprivničko-križevačkoj županiji za razdoblje od 2017.-202 za 2020. godinu**

Zaključak se prilaže zapisniku i čini njegov sastavni dio.

**Točka 27.**

**Razmatranje Izvješća o radu Savjeta za razvoj civilnog društva u Koprivničko-križevačkoj županiji za 2020. godinu, s prijedlogom Zaključka**

PREDSJEDNIK: Prijedlog Izvješća smo primili. Raspravu je proveo Odbor za obrazovanje, kulturu, znanost, sport i nacionalne manje i podržava Izvješće.

Obrazloženje daje zamjenik župana Ratimir Ljubić.

RATIMIR LJUBIĆ: Savjet za razvoj civilnog društva u protekloj godini je isto svoje aktivnosti morao malo smanjiti s obzirom na korona krizu. U protekloj godini je isto tako vidljiv dosta veliki angažman civilnog sektora na potresima koji su se desili u RH i onaj u Zagrebu i u Petrinji, tako da su se sakupljale donacije, humanitarna pomoć i sve ostalo što je bilo potrebno u svim mogućim vidovima, tako da evo Savjet za razvoj civilnog društva aktivno je surađivao i radio puno, a ono što je bitno i što treba reći da su sve aktivnosti koje su se dogovorile kroz praćenje provedbe natječaja i načina financiranja programa projekata u organizaciji civilnog društva u KKŽ isto su bili aktivni i puno su radili, tako da ste dobili u prilogu sve aktivnosti pa vam predlažem da prihvatite taj Zaključak.

Županijska skupština je sa 21 glas „za“ i 6 glasova „suzdržan“ usvojila

**Zaključak o prihvaćanju Izvješće o radu Savjeta za razvoj civilnog društva u Koprivničko-križevačkoj županiji za 2020. godinu**

Zaključak se prilaže zapisniku i čini njegov sastavni dio.

**Točka 28.**

**Donošenje Odluke o istupanju Koprivničko-križevačke županije iz Hrvatske mreže zdravih gradova**

PREDSJEDNIK: Prijedlog Odluke smo primili. Raspravu je proveo Odbor za zdravstvo i podržava Odluku.

Obrazloženje daje zamjenik župana Ratimir Ljubić.

RATIMIR LJUBIĆ: Naša Županija je član mreže Zdravih gradova od 2008. godine, glavni ciljevi su društveni stručni sastanci, seminari, prikupljanje raznih informacija, sudjelovanje u organizaciji zajedničkih znanstvenih stručnih, edukacijskih, razvojnih i gospodarskih projekata, izdavačka djelatnost, uključivanje u međunarodnu suradnju i zadnjih nekoliko godina naša Županija i nije imala baš neke koristi od članstva u toj udruzi Hrvatskoj mreži zdravih gradova, tako da s obzirom da je članarina 7.000,00 kn, a sve te aktivnosti koje su predviđene tom mjerom zdravih gradova, županija i dalje provodi jednako i kvaliteta života naših građana se ništa neće promijeniti, ako mi istupimo iz Mreže zdravih gradova.

Županijska skupština je jednoglasno sa 27 glasova „za“ prisutnih članova donijela

**Odluku o istupanju Koprivničko-križevačke županije iz Hrvatske mreže zdravih gradova**

Odluka se prilaže zapisniku i čini njegov sastavni dio.

**Točka 29.**

**Donošenje Rješenja o imenovanju članova/članica i zamjenika članova/članica Savjeta za razvoj civilnog društva u Koprivničko-križevačkoj županiji**

PREDSJEDNIK: Prijedlog Rješenja smo primili. Raspravu su proveli Odbor za obrazovanje i Odbor za izbor i imenovanje koji podržavaju Rješenje.

Obrazloženje daje zamjenik župana Ratimir Ljubić.

Županijska skupština je bez rasprave jednoglasno sa 27 glasova „za“ prisutnih člaova donijela

**Rješenje o imenovanju članova/članica i zamjenika članova/članica Savjeta za razvoj civilnog društva u Koprivničko-križevačkoj županiji**

Rješenje se prilaže zapisniku i čini njegov sastavni dio.

**Točka 30.**

**Donošenje Zaključka o prihvaćanju osnivanja prava građenja na nekretninama Općine Koprivnički Ivanec u korist Koprivničko-križevačke županije**

PREDSJEDNIK: Prijedlog Zaključka smo primili. Raspravu je proveo Odbor za obrazovanje, kulturu, znanost, sport i nacionalne manjine i podržava Zaključak.

Županijska skupština je bez rasprave, sa 26 glasova „za“ i 1 glas „suzdržan“ donijela

**Zaključak o prihvaćanju osnivanja prava građenja na nekretninama Općine Koprivnički Ivanec u korist Koprivničko-križevačke županije**

Zaključak se prilaže zapisniku i čini njegov sastavni dio.

 PREDSJEDNIK: Točka 31. podsjećam da smo tu točku odradili na prvom dijelu sjednice prije 7 dana kada smo donijeli jednoglasnu Odluku, tako da prelazimo na sljedeću točku.

**Točka 32.**

**Donošenje Odluke o početku obnašanja dužnosti zamjenika člana Županijske skupštine KKŽ**

PREDSJEDNIK**:** U uvodnom dijelu 3. sjednice održane 23. rujna čuli smo Izvješće Mandatnog povjerenstva.

Županijska skupština je bez rasprave, jednoglasno sa 27 glasova „za“ donijela

**Odluku o početku obnašanja dužnosti zamjenika člana Županijske skupštine KKŽ**

Odluka se prilaže zapisniku i čini njegov sastavni dio.

**Točka 33.**

**Pitanja i prijedlozi članova Županijske skupštine**

PREDSJEDNIK: Otvaram raspravu pod točkom „Pitanja i prijedlozi članova“.

ŽELJKO LACKOVIĆ: Dakle postavio bih pitanje županu koji je u proteklom vremenu od održanih izbora imenovao nove osobe ili stare u Upravna vijeća svih onih ustanova kojima je osnivač Županija s punim pravom, jasno. Dakle, u upravno vijeće Doma zdravlja su imenovane g. Marina Horvat, znamo tu je kolegica iz županijske uprave odnosno Skupštine, g. Maja Dijanošić, Marina je pravnica, g. Maja navodno je ekonomistica, Nikolina Cvitić je osoba, ne znam što je zapravo po zanimanju, ali radi u Komunalnom u Križevcima, g. Škvorc fizijatar liječnica, nju znam kad je liječnica koja radi jedan dio u Đurđevcu i g. Vesna Pal je članica također, a ona radi u kadrovskoj službi. E sad, postavljam pitanje da li su ove osobe kompetentne za donošenje odluke koji je od programa najbolji, a kojeg su prijavili kandidati za mjesto ravnatelja DZ KKŽ. Koje su to njihove kompetencije na osnovu kojih oni mogu donijeti odluku i na temelju koje mi možemo biti sigurni da je izabran najbolji kandidat. Više puta sam dobio i upozorenje da se radi o nakaradnom natječaju za koji se otpočetka znalo da će ga dobiti g. Mirjana Hanžeković, ravnateljica dosadašnja Zavoda za hitnu medicinu. Ljudi su ogorčeni. Mene interesira, ne prejeduciram ništa, tko je radio evaluaciju ovih programa, da li su ti programi izvorni, da li su prepisani, da li osobe koje odlučuju o tome tko će biti izabran su odlučivale svojom vlastitom voljom i na temelju podastrtih relevantnih podataka koje su mogli iščitati iz plana upravljanja DZ KKŽ. Ja ne vidim iz njihovih zanimanja, iz njihovih iskustva da one to mogu, pa me interesira da li je rađena evaluacija i da li je točno da se otprije znalo da će taj posao dobiti Mirjana Hanžeković? Dakle, ako dobijem zadovoljavajući odgovor smatrat ću da je ova bojazan ljudi koji su me zvali bila nepotrebna, a imam materijalni trag o komunikaciji s ljudima koji su upozoravali na činjenicu da je natječaj unaprijed namijenjen ravnateljsko mjesto g. Mirjani Hanžeković. O Mirjani znamo sve, ali bi htio čuti od vas vezano za te osobe kakvo one znanje imaju i da li su imale pomoćnog evaluatora i da li su svi programi izvorni ili je riječ o planiranim i da li oni to mogu odgovoriti?

MARKO MARTINČEVIĆ: Poštovani predsjedniče, uvaženi župane i zamjeniče, cijenjene kolegice i kolege imam pitanje vezano uz optički interneta u gradu Križevcima. Svjedoci smo da zadnjih par godina to šteka pa me zanima može li Županija biti inicijator ili čak možda medijator sudionika koji su u tome uključeni, a to je jedna privatna telekomunikacijska kuća. Hep Đurđevac i JLS su u toj zgradi Križevci pa bi zamolio, ako Županija može pomoći da se nekakav sastanak inicira na način da budu pozvane sve zainteresirane osobe, a što se tiče daljnjih pitanja po ovome, stojim na raspolaganju.

DRAŽEN ČUKLIĆ: Imam jedan mali zahtjev za UO za prostorno uređenje Županije, neko očitovanje o aktivnostima koje su se desile u zadnje dvije godine, vezano uz djelatnosti bioelektrana u Sv. P. Orehovcu, Gregurovec i Orehovec i zamolio bih ovim putem župana i vladajuću većinu. Vi znate situaciju koja se dešava s time i znate da je dobivena i peticija vezana uz ukidanje spornih dozvola. Smatram da su se sada strasti nakon izbora smirile i da smatram, nadam se da ćete svi ovdje županijski vijećnici biti isto na tom tragu da moramo malo razmišljati i da morate nama pomoći barem žiteljima Sv. P. Orehovca da se ukinu te sporne dozvole za gospodarenje otpadom koje su date 2017. g. koje su zlorabljene, znači oni su te dozvole zlorabili dovozom svakojakog komunalnog otpada na području općine Sv. P. Orehovec, o tome imam kod sebe i dokumente gdje je samo općinsko vijeće i načelnik isto na tom tragu, jer su zatražili da se pokrene revizija izdanih dozvola sada u mjesecu veljači, jer se jednostavno vidi da su zlorabljene te dozvole vezane uz djelatnost bioelektrana.

ERNEST FORJAN: Poštovani predsjedniče, poštovane kolegice i kolege, župane, dožupane pa evo s obzirom da sam imao priliku pročitati u medijima o jednoj temi o kojoj mi već duže vrijeme razgovaramo a i razgovarali smo u Gradu Koprivnici, vezana je na onaj dio koji se odnosi na našu Obrtničku školu i odnosi se na one sportske terene koji se nalaze u neposrednoj blizini. S obzirom da smo čitali u medijima da se kreće u renoviranje i uređenje tog prostora, evo ja koristim priliku da pitam ili župana ili dožupana, da li se ide u tom smjeru da se i taj prostor naravno uredi i prenamjeni da bude na bolju kvalitetu i korist građana grada Koprivnice.

TOMISLAV GOLUBIĆ: Pa ja bi postavio jedno pitanje koje sam postavio i tijekom rasprave vezano za izvješće o poslovanju Piškornice RCGO , međutim zbog rasprave koja se počela razvijati u smjeru kafanske rasprave, onda je predsjednik reagirao i to je sve skupa prekinuo, a nakon što je g. Ružman dao svoj stav o mišljenjima tijekom rasprave nije bilo mogućnosti pitanja. Ja bi volio postaviti ponovno pitanje. Izvješće o poslovanju Piškornica sanacijsko odlagalište, iz kojeg razloga ŽS to nije dobila na uvid? Zašto nismo o tome raspravljali, tim više ukoliko imam saznanja da su određene ŽS osnivača drugih županija dobile to na uvid i raspravljale. Ne vidim u čemu je problem.

ŽUPAN: Ja mislim da mogu odgovoriti na sve. G. Lacković što se tiče imenovanja članova Upravnih vijeća ona su imenovana sukladno Zakonu i ovlastima koje ima župan za ovim imenovanje. Ja sam imenovao članove Upravnih vijeća iz redova osnivača ustanova. Ja smatram da su to kompetentne osobe i nemam potrebe sada ovdje to elaborirati niti nikoga od njih imenom spominjati. Smatram da su kompetentne i zato sam ih imenovao. Da sam smatrao da nisu ne bi ih imenovao. Što se tiče procedure i procesa imenovanja ravnatelja, ja to sad ne bi komentirao. Ja doista nisam utjecao na taj proces. Znao sam naravno tko se je javio na taj natječaj, informiran sam o tome. Ne želim komentirati nikog pojedinačno, ali smatram da je odabir UV u liku g. Mirjane Hanžeković, dosadašnje odnosno još uvijek ravnateljice naše zdravstvene ustanove Zavoda za hitnu medicinu dobro rješenje. Ne vidim u čemu je tu problem i zbog čega bi se mi sad nečega trebali bojati. g. Hanžeković upravlja zdravstvenom ustanovom, smatram da ima iskustva u tom menađmentu u zdravstvenom sustavu. Ustanova Dom zdravlja je puno veća od Zavoda za hitnu medicinu, kompleksnija, ona zahtjeva jedno temeljno iskustvo koje g. Hanžeković ima. Ja iskreno da kažem ne znam tko se sve osim nje tamo javio, ali sam informiran da je upravno vijeće provelo tu proceduru sukladno isto tako nekom Pravilniku i donijelo je tu odluku. Ja tu nemam što drugo komentirati, ja ne znam čemu taj strah nekakav, to ste već danas nekoliko puta na govornici iznijeli da se vi bojite, ja se ne bojim ničega, apsolutno ničega i mislim da je to dobro rješenje. Da li će biti vrijeme će pokazati. Ja želim gospođi Mirjani Hanžeković, sve najbolje. Želim joj puno uspjeha u radu. Nije to jednostavno voditi takvu jednu ustanovu, kažem puno kompleksniju nego Zavod za hitnu. Nemam tu što puno reći, meni je to toliko sve bilo čisto i transparentno da ne znam što bi sad tu trebao nekoga braniti. Da ima nekakvih otpora, sigurno ima, da je bilo tko bio sigurno bi s neke druge strane bilo nekih otpora, tako da kada bismo se toga držali mnogo toga ne bismo napravili, ne bismo donijeli nikakve odluke. Neću sad ulaziti u neka podbadanja i neke naše političke razgovore jer želim da jednostavno završimo ovu sjednicu čim prije.

Što se tiče pitanja g. Martinčevića ja sam isto osobno zainteresiran za tu problematiku u Križevcima ako je to opće bitno, a nije bitnije da smo svi građani Križevaca zainteresirani i evo prihvaćam tu jednu inicijativu, da vidimo što se tu može brže i bolje napraviti po pitanju kvalitete mreže interneta u Križevcima.

G. Čuklić, vama mogu reći da smo mi nekoliko puta napravili reviziju našeg postupanja u okviru resornog upravnog odjela i da smo zaključili da smo napravili sve ono što je bilo po zakonu. Da li se zakon krši to je neko drugo pitanje i pitanje za neke druge službe, prije svega inspekcije koje nisu u našoj nadležnosti, ali smo spremni sjesti, argumentirano, sad nisu izbori, nije kampanja, ne treba hodati po Orehovcu i predstave organizirati nego možemo sjesti u jednom argumentiranom razgovoru, vidjeti da li ima prostora da mi nešto poduzmemo jer mi smo isto kao i vi protiv zlouporabe te gospodarske aktivnosti. Isto smo kao i vi. Ja imam isto gore ljude koje poznajem s kojima sam razgovarao i apsolutno smo tu na istoj strani, tako da nemate vi problema s nama i brige i da smo mi nekakvih suprotnih razmišljanja, stavova ili postupanja. Sigurno ne, na istoj smo strani, dođite, razgovarat ćemo vidjet ćemo što u okviru naših nadležnosti mi možemo još napraviti po tom pitanju.

Što se tiče Obrtničke škole i terena, znamo za taj slučaj i sigurno ćemo u neko dogledno vrijeme i taj dio riješiti. Nekakav je dogovor i sa ravnateljem i sa evo svima koji su dionici tih nekakvih aktivnosti da dok se završi centar kompetencije, dok se to sve odmakne, da ćemo onda isto tako pozabaviti sa projektom uređenja tih sportskih dijelova tih prostora vanjskih, urediti ta igrališta, rasvjete, znam o tome puno.

Što se tiče izvješća o društvu kćeri Piškornice sanacijskog odlagališta nije sada došlo Izvješće u sklopu izvješća o radu Piškornice, sad da li je to propust da li je to zakonska obaveza, ja to sad ne mogu odgovoriti, ali mogu se obvezati da dobijemo izvješće o radu Piškornice sanacijskog odlagališta i u međuvremenu do sljedeće sjednice, ali svakako na sljedećoj sjednici. Tako da ja tu ne vidim nikakav problem, iskreno mi smo ga mogli i sada pripremiti, ali obzirom da je točka bila raspravljena na prvom dijelu ove sjednice, onda ga nismo htjeli sada gurati kad je bilo predviđeno samo glasovanje, ali smo tu vašu primjedbu čuli i prošli puta i izvješće koliko znam je pripremljeno pa se može dostaviti. Hvala svima, ako niste zadovoljni odgovorima možemo dopuniti i u pisanoj formi.

PREDSJEDNIK: Završavam sjednicu i vidimo se u drugoj polovici 11. mjeseca.

Završeno u 20,28 sati.

ZAPISNIK SASTAVILA PREDSJEDNIK

Helena Matica, dipl. iur Damir Felak, dipl. ing.